
Predgovor 


Zbornik pod imenom Biskup Josip Lang — prijatelj siromaha, zbirka je 
govora koji su izrečeni na simpoziju organiziranom prigodom 80. godišnjice 
uspomene blažene smrti biskupa Josipa Langa, 6. studenoga 2004. u Zagre- 
bu. Simpozij, koji je okupio desetak stručnjaka i poznavatelja života i djela 
biskupa Josipa Langa, organizirala je Zaklada “Biskup Josip Lang", koja je 
osnovana 2002. godine s nakanom i željom da pomaže starim, bolesnim, ne- 
moćnim i napuštenim osobama, dakle svima onima za koje je i biskup Josip 
Lang imao puno srca i želje da im olakša patnje i ublaži teško siromaštvo. 
Biskup Josip Lang (1857. — 1924.) je bio pomoćni zagrebački biskup od 1915. 
do 1924. godine. Po naobrazbi veoma učen, doktorirao je u Rimu, ali je uvi- 
jek zadržao jednostavnost i skromnost Božjeg čovjeka koji želi služiti najsi- 
romašnijima. Nije ni čudo da su nakon njegove smrti ljudi odmah govorili: 
“Umro je svetac“. 

U ovom Zborniku osvijetljen je život biskupa Langa i prikazano njego- 
vo pastirsko, odgojiteljsko i karitativno-socijalno djelovanje u Zagrebu i 
Zagrebačkoj nadbiskupiji. Ja bih želio u ovom predgovoru navesti riječi bis- 
kupa Antuna Bauera koji je u jednoj izjavi 1927. godine obrazložio zašto je 
baš Josipa Langa, svoga svećenika, predložio svetom Ocu da ga imenuje po- 
moćnim zagrebačkim biskupom: “Što sam Langa odabrao za posvećenog 
biskupa pomoćnika, osim njegove znanstvene spreme, potakao me poglavi- 
to njegov sveti i kreposni život, te sam držao da će postavljen na visoko 
mjesto još jače i čednije djelovati primjer njegova svetog života i pridobivati 
vjernike za Boga. Kad sam ga pozvao k sebi i priopćio mu svoju nakanu sav 
se stresao i prenerazio, te bacivši sena koljena molio me da to ne učinim. Sve 
moje obrazlaganje i nagovaranje nije pomoglo i tek kad sam mu rekao la je 
to moja odlučna volja, a jamačno i volja Božja kojoj se treba pokoriti, nije se 
dalje otimao i sav potresen otišao je od mene“. 

Zahvaljujem se svim predavačima koji su s raznih vidika osvijetlili 
život i djelo biskupa Josipa Langa i potrudili se da napišu svoja predavanja 
koja su objavljena u ovom Zborniku koji vam, dragi čitatelji, predajemo u 

ruke sa željom da što bolje upoznate biskupa Josipa Langa, da zahvalite Bo- 
gu za taj veliki dar našoj Crkvi i našem hrvatskom narodu, te da se svi skupa 
oduševimo idealima koji su nosili biskupa Langa — da svoj život posve pre- 
damo Bogu i nesebično služimo braći i sestrama koji su u nevolji. Blagopo- 
kojnog biskupa Josipa Langa preporučujmo Bogu da ga što prije Crkva uz- 
digne na čast oltara kako bi još jače mogao zasjati njegov lik i potaknuti dru- 
ge dai oni poput njega istroše sebe služeći Bogu i ljudima. 


P. Mijo Nikić, SJ 

dr. Stanislav Vitković, 
prebendar Prvostolne crkve zagrebačke i rektor crkve Krista Kralja 


Život i djelo biskupa Josipa Langa 


Kad sam prije kakvih desetak godina, kao vicepostulator kauze, danas 
blaženoga Ivana Merza, tada još Sluge Božjega, pohodio Kongregaciju za 
kauze blaženika i svetaca i ondje susreo podtajnika Kongregacije, našega su- 
narodnjaka, monsinjora dr. Fabijana Veraju, pokazao mi je jednu drvenu 
škrinjicu koja je zapečaćena stajala u njegovoj radnoj sobi. Rekao je: “Evo tu 
su spisi kauze biskupa Langa, dijecezanskog procesa koji se vodio i završio u 
Zagrebu i koji sada čeka nastavak, drugi stupanj na Kongregaciji u Rimu.“ 
Bila je dobro zapečaćena, ta drvena škrinjica, ina nju se pomalo počela hva- 
tati prašina. Danas, nakon deset godina, mislim da je taj sloj prašine još deb- 
lji. Crkveno sudište Zagrebačke nadbiskupije, koje je osnovao blaženi Aloj- 
zije Stepinac, zagrebački nadbiskup, a kojem je nekad predsjedao blagopo- 
kojni biskup Josip Lang, uz sudjelovanje vicepostulatora biskupa Nežića, 
završilo je svoj dio posla; ispitivanje svjedoka, proučavanje spisa i sve što 
spada na dijecezanski informativni postupak. Po završetku tog postupka, 
kako to propisuje Crkveno pravo, sva je dokumentacija, u zapečaćenoj škri- 
njici poslana u Rim na Kongregaciju, biskup Josip Lang stekao je naslov slu- 
ge Božjega. Do danas, ništa se više nije pokrenulo, Istina je da u Zagrebu iz- 
lazi Vjesnik biskupa Langa, koji uređuju bogoslovi Zagrebačke bogoslovije, 
no, to je premalo u pravcu čvršćih i odlučnijih koraka prema proglašenju 
blaženim i svetim sluge Božjega, koji se napose istakao svojom ljubavlju i 
brigom za siromašne i odbačene. Ne smijemo zaboraviti, da je naš Sveti otac 
Ivan Pavao II, govoreći u Zagrebačkoj katedrali, u prigodi svog prvog poho- 
da Hrvatskoj i Zagrebu, 10. rujna 1994. godine, govoreći o hrvatskim velika- 
nima duha, na prvome mjestu spomenuo zagrebačkog pomoćnog biskupa 
Josipa Langa. To nam daje razmišljati, i to nas potiče na akciju, sada kada se 
spominjemo osamdesete obljetnice smrti biskupa Josipa Langa, u njegovoj 
kanoničkoj kuriji, na Kaptolu broj 10, na svetkovinu Svih Svetih, 1. studenog 
1924. godine. Nemojmo dopustiti da prašina, koja prekriva škrinjicu u Ri- 
mu, prekrije i sjećanje na ovog velikana duha, neka tome posluži i ovaj sim- 

pozij, da štovanje biskupa Langa oživi i proširi, da jednoga dana dođe do 
njegove beatifikacije, do službenog i svečanog priznanja njegove proslave u 
nebu, gdje ga je sigurno nebeski Otac već odavno proslavio, bez obzira na 
ove neprilike i zastoje u procesu njegove beatifikacije. 

Životni put Josipa Langa počinje u Lepšiću kraj Ivanić Grada. Njegov 
otac Karlo, koji je podrijetlom bio gradišćanski Hrvat, zakupio je mlin u 
Lepšiću. Oženio se djevojkom Marijom iz obrtničke obitelji Cof. Otac joj je 
bio pekar u Ivanić Gradu i njihovo se obiteljsko gnijezdo svilo upravo u 
Lepšiću. Tu se 25. siječnja 1857. godine, bila je nedjelja, rodio njihov sin, ko- 
jemu nadjenuše ime Josip. Još istog su ga dana odvezli kolima u župnu cr- 
kvu svetog Maksimilijana u Posavskim Bregima. Naime, Lepšić je pripadao, 
a i danas pripada, župi Posavskim Bregima, premda je, možda, prostorno 
bliži Ivanić Gradu. Ondje je Josip primio krštenje, postao djetetom Božjim, 
članom Crkve i baštinikom Božjih obećanja. Obitelj se nakon kratkog vre- 
mena preselila iz Lepšića na Sveti Ksaver u Zagrebu, gdje su također u to vri- 
jeme postojali mlinovi na vodu, pa zatim u Breganu i napokon u Novake, 
blizu Jastrebarskog. Prve godine života malog Josipa protekle su u vedrom 
ozračju jedne kršćanske, skladne, ali i dobrostojeće obitelji. Situacija se dras- 
tično promijenila kad je Josip bio u osmoj godini života, naglom i neočekiva- 
nom smrću njegova oca Karla. Između Josipa i njegova oca vladala je doista 
nježna ljubav, veliko povjerenje, otac Karlo kao da je naslućivao da je to di- 
jete ad maiora natus, da je rođen za velike stvari. Međutim, kad je otac iznena- 
da umro, obitelj se našla bez oca, bez supruga, bez hranitelja. Vrlo brzo, 
našla se u siromaštvu i neimaštini. Otac je bio dobra srca, koji je pomagao na 
sve strane, posuđivao je novac bez ikakvih potvrda, tako da su ljudi bez sav- 
jesti, iskoristili njegovu smrt, da ne vrate dugove, obitelj se najednom našla 
u neočekivanoj bijdi, a majka nije bila dorasla novoj situaciji. Mali Josip 
počeo trpio je neimaštinu, ali i nedostatak majčine ljubavi. Majka je od njega 
tražila da radi, da pomaže u obitelji, i da bude izvrstan učenik u školi, a bio je 
neishranjen, loše obučen, i vrlo brzo, zapravo bez doma, jer je majka otišla 
voditi kućanstvo župniku u Kloštru Ivaniću. Tamo je tada bio dijecezanski 
župnik, a postojao je i franjevački samostan. Danas franjevci vode i župu u 
Kloštru Ivaniću. Josip je jednostavno bio siroče, bez oca, bez prave majčin- 
ske ljubavi, koju je očekivao i trebao, a koju nije dobivao, siroče napokon i u 
materijalnom smislu. Nakon završene osnovne škole pošao je u gimnaziju. 
Sreća je bila što je kum bio dobar prema njemu, brinuo se, pomagao mu, ta- 
ko da je imao barem neki oslonac i obitelj u koju je mogao zaći i osjećati se 
kao kod kuće. No postavljalo se pitanje što s njegovim školovanjem. Bio je 

slabog zdravlja, torne je svakako uzrok i to što je bio slabo ishranjen i što je 
živio u lošim ujvetima. Nije bio za zanat, bio je, naime, izvrstan učenik i svi 
su govorili da on treba ići u školu. Ali, kako ga školovati? Na koji način? Maj- 
ka je uspjela dobiti potporu kardinala Mihalovića, zagrebačkog nadbiskupa, 
koji ga je primio u orfanotrofij, što doslovno znači sirotište, bila je to ustano- 
va u kojoj su se školovali, prije svega, svećenički kandidati, na razini srednje 
škole odnosno gimnazije. Tu je bilo dvije vrste pitomaca. Jedni, za koje je 
plaćala njihova obitelj, kao što je to kasnije bio blaženi Alojzije Stepinac, 
dakle, iz imućnih, bolje stojećih obitelji, a drugi koji su bili zbilja prava si- 
ročad, kojima njihova obitelj nije mogla ništa, ili gotovo ništa, pomoći, i koji 
su onda živjeli na račun Zagrebačke nadbiskupije. Među takve je pripadao i 
mladi Josip Lang. Tako je osjetio i poniženje onoga koji živi, kako se to kaže, 
od tuđe milosti. U orfanotrofiju uvjeti života bili su daleko od idealnih. Ali tu 
je Lang mogao steći vrlo solidnu naobrazbu na razini gimnazije, osobito iz 
klasičnih jezika i drugih humanističkih znanosti, filozofije i dr. 

Nakon velike mature, Lang jasno vidi svoje zvanje, Isus ga zove u svoju 
službu, zove ga u svećenike. Javlja se kardinalu Mihaloviću za svećeničkog 
pripravnika Zagrebačke nadbiskupije. Kardinal Mihalović, koji je već imao 
informacije o Langu, znajući da je izvrstan učenik, ali i da je za svoje godine 
veoma zrela, sređena i duhovna osoba, šalje ga na studij u Rim, na Papinsko 
sveučilište Gregorijanu, kao pitomca zavoda Germanikum Hungarikum, u 
koji su se slali svećenički kandidati s područja tadašnje monarhije. Lang je, 
već prije, u Zagrebu upoznao jednog, također osobito svetog svećenika, du- 
hovnog i učenog, a uz to i velikog hrvatskog rodoljuba, doktora Matiju Ste- 
pinca. On mu je bio duhovnik, duhovni savjetnik, s kojim je ostao povezan 
do smrti. Poslije Stepinčeve smrti Lang je napisao knjigu o tom svom veli- 
kom duhovnom ocu i svojem prijatelju. Ta je knjiga upravo objavljena u 
pretisku. 

Došavši u Rim, mladi Lang u zavodu Germanikum susreće odgojitelje, 
oce isusovce, koji su bili i profesori na Papinskom sveučilištu Gregorijana. U 
Germanikumu je živio i proslavljeni, kasnije proglašen i hrvatskim blaženi- 
kom, a kasnije još i svetim, mučenik vjernosti Crkvi i svetom Ocu, Marko 
Križevčanin, koji je ponosno napisao, tamo u Zavodu Germanikum, Marcus 
Crisinus Croata, Hrvat. Tamo su studirali i drugi naši, kasnije ugledni, ljudi 
iz crkvenog života, kao nadbiskup Stadler, a kasnije znamo i naši kardinali 
blaženi Alojzije Stepinac i Franjo Šeper. Lang najprije studira tri godine filo- 
zofiju, i prema ondašnjem običaju, polaže doktorat filozofije na Gregorijani. 
Zatim nastavlja studij teologije. Međutim, kod njega se javlja poteškoća, pri- 

je svega, u zdravstvenom stanju. Morao je mnogo učiti da bi na tom sve- 
učilištu postigao dobre rezultate. Morao se naprezati. U to se vrijeme nije 
putovalo kući za blagdane, ni za Božić, ni za Uskrs, ni preko ljeta, a zapravo 
se i nije imao kamo vratiti, kuće nije ni imao. Javili su se kod njega još i neki 
drugi problemi, prije svega skrupuloznost, i onda su ga, nakon pete godine, 
kada je već studij bio pri kraju, poglavari poslali kući. A to poslati kući zapra- 
vo je značilo, uvijeno, da je otpušten iz Germanikuma. Vraćao se kući u pot- 
punoj neizvjesnosti, zaustavio se u Asizu na grob svetog Franje i tamo je za- 
molio gvardijana da ga primi za kandidata u Treći red svetoga Franje ili 
Svjetovni red svetog Franje. Kasnije je u Zagrebu dovršio taj novincijat i po- 
ložio zavjete i postao, u Trećem redu svetoga Franje, brat Franjo. Upravo taj 
pohod grobu svetoga Franje i primanje u Treći red, unijelo je opet mir u nje- 
govu dušu, koja je bila silno uzburkana i uznemirena, jer jednostavno nije 
znao što će biti s njim. Po povratku u Zagreb, opet je naišao na veliko razu- 
mijevanje svoga nadbiskupa, kardinala Mihalovića. Posavjetovavši se s dr. 
Matijom Stepincem, kardinal Mihalović odlučio je mladoga Langa, ne samo 
ne odbaciti, nego ga odmah zarediti za subđakona, đakona i svećenika. Za 
svećenika ga je zaredio zagrebački pomoćni biskup Janko Pavlešić u rujnu 
1883. godine. Služio je Mladu misu, po izričitoj želji kardinala Mihalovića, u 
nadbiskupijskoj kapeli Svetog Stjepana, u prizemlju nadbiskupijskog dvo- 
ra, u istoj kapeli u kojoj je kasnije, 1924. godine, nakon svoje svetačke smrti, 
bio izložen na odru. Na svoje mladomisničke slike, Josip Lang je napisao: 
Veliča duša moja Gospodina i Slatko srce Marijino budi moje spasenje. Tu se vidi 
njegova pobožnost prema Majci Božjoj, koja ga je oblikovala od djetinjih da- 
na, pa preko mladih, svećeničkih dana, sve do njegove smrti. 

Prvu službu dobio je mladi svećenik Josip Lang u Zlataru, kao kapelan. 
Tamo je kapelanovao svega godinu dana. Ali je ostavio dubok trag, kao is- 
povjednik, kao propovjednik, a visoko ga je cijenio i njegov župnik. Nakon 
nekoga vremena iz Germanikuma su ga pozvali da se vrati u Rim i da zaok- 
ruži svoj studij, te da doktorira i teologiju, kao što je doktorirao i filozofiju. 
Ali, Lang nije više želio natrag u Rim, odlučio je raditi na području svoje 
Nadbiskupije. Kasnije mu je zagrebački Teološki fakultet dodijelio počasni 
doktorat teologije. Nakon godinu dana kapelovanja u Zlataru, imenovan je 
duhovnikom na raspolaganju časnim sestrama milosrdnicama. Tu je godi- 
nama radio, i zato je posebno potrebno naglasiti njegovu povezanost s usta- 
novama časnih sestara Milosrdnica svetoga Vinka Paulskog. Sigurno je sveti 
Vinko, osobno i preko svojih sestara, na njega izvršio utjecaj, jer Lang je, 
mogli bismo mirno reći, bio naš hrvatski Vinko Paulski na prijelazu iz devet- 

naestog u dvadeseto stoljeće. Prvo je radio u bolnici kao duhovnik. Za vrije- 
me njegove službe niti jedan bolesnik nije umro bez svetih sakramenata i 
bez njegove nazočnosti. Lang je tražio od sestara da ga probude u svako do- 
ba noći, potraže u svako doba dana, kako bi bio nazočan kod bolesnika u 
agoniji, kod onih koji su prelazili i prolazili svoju zadnju smrtnu borbu. On 
bi bio prisutan, a svakoga bi bolesnika nagovorio da se ispovijedi, da primi 
svetu pričest kao poputbinu, da primi bolesničko pomazanje i, kažu sjvedo- 
ci, uzje svakog je umirućega glasno zazivao ime Isusovo. Doista su umirali u 
miru s Bogom, u vedrini i pouzdanju. To je bilo veliko polje Langova duhov- 
nog rada i to, dakako, prema svima, a najviše prema onima koji su bili siro- 
mašni i koji su jedva mogli, ili nisu mogli, platiti liječnje u bolnici. 

Nakon nekog vremena, Lang je premješten na novu službu, profesora 
u Ženskoj učiteljskoj školi, opet u okviru Samostana sestara milosrdnica. U 
isto vrijeme, bio je i na službi u crkvi Svetoga Vinka Paulskog u Frankopan- 
skoj ulici. Kada čovjek uđe u te crkve Svetoga Vinka Paulskog, ovu i onu u 
Sarajevu, osjeti neku posebnu atmosferu, nešto posebno, nešto osobito. Tu 
je Lang djelovao kao svećenik, osobito kao ispovjednik. Počeo je ispovijeda- 
ti u Zlataru kao kapelan, nastavio kao kapelan bolnice Sestara milosrdnica i 
sada je opet bio traženi ispovjednik. Njegove su ispovjedaonice opsjedali 
pokornici. Osim toga, držao je i propovjedi, zanosne propovjedi koje okup- 
ljale mnoge slušatelje. Radio je kao profesor na Ženskoj učiteljskoj školi i 
predavo, prije svega, pedagogiju. Još danas postoji njegova skripta iz peda- 
gogije. Mogu reći, s ponosom, da je moja rođena baka, tatina mama, bila ta- 
kođer njegova učenica u toj Ženskoj učiteljskoj školi sestara milosrdnica. 
Osim pedagogije, Lang je predavao, po potrebi, i druge predmete, kao reci- 
mo njemački jezik, povijest i dr. Temeljna mu je ipak bila pedagogija i tu je 
doista blagotvorno djelovao na svoje učenice, koje su kasnije postale hrvat- 
ske učiteljice širom naše domovine. 

Godine 1900. zagrebački nadbiskup više nije bio kardinal Mihalović, 
nego, možemo reći, Langov zemljak nadbiskup dr. Juraj Posilović, koji je bio 
rodom iz Ivanić Grada, a prije toga bio je Senjski biskup, pa je promaknut u 
Zagreb. Poziva k sebi doktora Josipa Langa i kaže mu: “Vi ste tako lijepo dje- 
lovali kod sestara milosrdnica, ali vrijeme je već da preuzmete i neku još od- 
govorniju dužnost!“ Budući da je iz zagrebačke bogoslovije, dotadašnji du- 
hovnik, a to je bio nitko drugi nego doktor Matija Stepinac (1840-1921) bio 
premještan u Varaždin za kanonika, jer ga mađaroni i mađarske vlasti, koje 
su tada imale veliki utjecaj i kod imenovanja i biskupa, pa i kanonika i dru- 
gih dostojanstvenika, nisu htjele potvrditi ni za biskupa, ni za kanonika, ta- 

ko ga je nadbiskup Posilović premjestio u Varaždin za duhovnika sestara 
uršulinki i za kanonika Varaždinskog. Bilo je otvoreno mjesto duhovnika na 
bogosloviji, anadbiskup Posilović ga je pitao: “Hoćeteli to ili biti profesor na 
fakultetu?“ Lang je odgovoro: “Preuzvišeni, kako vi odredite, ja sam voljan 
prihvatiti ili ovu ili onu službu!“ Tada mu je, srećom, nadbiskup Posilović 
povjerio službu duhovnika naše bogoslovije, dakle duhovnog vođe, savjet- 
nika, a mnogima i osobnog ispovjednika, budućih svećenika. Lang je tu 
službu vršio do 1908. godine, prenoseći iz punine svoga srca svećeničkim 
kandidatima ono duhovno bogatstvo kojim je on doista obilovao. Ono što je 
Langa osobito obilno odlikovalo, a tu se ugledao u svog prethodnika Matiju 
Stepinca, bilo je to, da se nije miješao ni u pitanja ekonomije, ni u pitanja dis- 
cipline, nego se držao svoje duhovničke službe, i zato je uživao veliko povje- 
renje svojih bogoslova koji su se kod njega ispovijedali, koji su kucali na nje- 
gova vrata i dolazili tražiti duhovnu pomoć i savjet. 

Godine 1908. nadbiskup Posilović imenuje doktora Josipa Langa rekto- 
rom, ravnateljem bogoslovije. Dakle, najodgovornijim poglavarem u obli- 
kovanju svećeničkih pripravnika. Nadodati ću jednu: doktor Lang je pisao 
nadbiskupu Posiloviću i predlažio da se na Katoličkom teološkom fakultetu, 
koji je bio u sklopu Sveučilišta Franje Josipa I, uvede predmet sociologija, 
kako bi se svećenički pripravnici što više senzibilizirali za socijalna pitanja. 
Kako ne bi jedino rješenje bilo: gladnome pružiti komad kruha i milostinju, 
već da se razmišlja o tome kako socijalna pitanja rješavati na duži rok, u skla- 
du sa socijalnom enciklikom Rerum novarum Pape Leona XIII. 

1912. godine organizirali su studenti zagrebačkog sveučilišta demon- 
stracije i to najviše zato što se pročulo da će se u Rijeci osnovati jedna tali- 
janška biskupija, čime bi Rijeka bila priznata kao nehrvatski grad. To su bile 
demonstracije u kojima su sudjelovali i bogoslovi, unatoč zabranama. Oko 
toga je nastao skandal, državne su vlasti vršile pritisak da se napravi reda. 
Zahtjevalo se da se dobar dio bogoslova otpusti, one koji su sudjelovali u tim 
demonstracijama, međutim, biskup Lang, koji u to vrijeme još nije bio bis- 
kup, nego rektor bogoslovije, odlazi koadjutoru doktoru Baueru (još je bio 
živ nadbiskup Posilović, ali radi bolesti nije više upravljao Nadbiskupijom 
nego koadjutor dr. Bauer) i nudi mu svoju ostavku, Želio je da smjeni njega, 
a neka bogoslovi ostanu, neka nitko od njih ne bude otpušten. Tako je i bilo. 
Nakon toga Lang odlazi u kuriju kao kanonik i župnik Svete Marije. Bio je 
kanonik od 1980. godine, a župnik od 1912. godine, a 1914. godine imenuje 
ga nadbiskup Bauer, nakon smrti nadbiskupa Posilovića, svojim generalnim 
provikarom i predlaže ga Papi Benediktu XV. i kralju Franji Josipu kao bis- 

kupskog kandidata. 1915. godine imenovan je biskupom, a posvećen je na 
Uskrs. 

Posebno je poznato da je biskup Lang bio prijatelj siromašnih i ne samo 
prijatelj, bio je i sam siromašan. Kako se moli u Litanijama svetoga Josipa 
Ljubitelj siromaštva, on je sam živio siromašno i kao kanonik i kao biskup i sve 
što je imao dijelio bi siromasima, ali on je siromasima bio prijatelj, on nije sa- 
mo davao od svoga, on je školovao siromašne studente i srednjoškolce. La- 
ng im je na svaki mogući način nastojao vratiti dostojanstvo, da se osjećaju 
kao ljudi, kao osobe dostojne poštovanja. To je njegovo najveće djelo. Iscr- 
pio se u tome. Treba spomenuti i njegovu borbu protiv žutog pokreta, u ob- 
rani jedinstva katoličke crkve i vjernosti Svetom Ocu, također i njegove pro- 
povjedi, njegove ispovjedi. Ispovijedao je i kao biskup, svaki dan u katedra- 
li. Iscrpljen, Lang je u 68. godini, na blagdan Svih Svetih, 1924. godine umro. 
Prvotno je bio pokopan na Mirogoju, a onda je prenesen, 1925. godine, u 
župnu crkvu Svete Marije na Dolcu, u kojoj je bio župnikom. Tamo i sada 
njegovo tijelo u Bogu počiva. 

Marija Cvitanović 


Dobrota i milosrđe biskupa Langa — 
Primjeri iz njegova života 


Mojim izlaganjem želim pokazati kako je biskup Lang provodio u djelo 
25. poglavlje Matejeva evanđelja. 


“Jer bijah gladan, i dadoste mi jesti; bijah žedan, i napojiste me; bijah 
putnik, i primiste me; bijah go, i obukoste me; bijah bolestan, i pohodiste 
me; bijah u tamnici, i dođoste k meni.“ Tada će mu reći pravednici: “Gos- 
podine, kad te vidjesmo gladna pa ti dadosmo jesti, ili žedna pa ti dados- 
mo piti? Kad li te vidjesmo kao putnika i primismo te? Ili gola pa te 
obukosmo? Kad li te vidjesmo bolesna ili u tamnici te dođosmo k tebi?“ 
Kralj će im odgovoriti: “Zaista, kažem vam, meni ste učinili sve što ste 
učinili jednome od moje najmanje braće.“"“ (Matej 25, 35-40) 


Već u najranijem djetinjstvu shvatio je Josip Lang da je smisao života 
ljubav prema Bogu i bližnjemu. Ljubav koja služi vjerno, iskreno i strpljivo. 
Posebna ljubav su mu bili oni najmanji, znao ih je prepoznavati kao štoihjei 
Krist prepoznavao. Oni neznatni, mali, bolesni, bogalji, izgubljeni i nemoćni 
bili su njegova najdraža braća. Znao je slušati njihove jecaje, osluhnuti nji- 
hove čežnje i otrti suze. Za njega nije bilo čovjeka u kojem nije gledao Krista; 
Krista kojega je ljubio u iskrenom sjedinjenju s onima kojima je darivao se- 
be, svoje srce, svoju ljubav - bližnjima. U svakom poslu koji je radio davao je 
drugima cijeloga sebe. Kao duhovnik bolnice probdio je noći i noći s bolesni- 
ma, trpio s njima, molio s njima, pomagao njihovim dušama da čiste i svijetle 
dođu pred Lice Svevišnjega. Kao duhovnik bogoslova i časnih sestara, pro- 
fesor i rektor, neumorno je u duše mladih sijao sjeme dobrote, poniznosti i 
ljubavi. Ovaj veliki prijatelj siromaha i odgojitelj duša odgajao je za ljubav. 

U ovo sam dobro upućena, jer sam imala izuzetnu čast, za potrebe naše 
Zaklade, učiniti skraćeno i prepravljeno izdanje knjige Naš veliki Lang p. An- 
te Katalinića (Zagreb, 1970.). Molimo Boga da nam dade milost za onu nutar- 
nju preobrazbu naših srca da bismo što bolje i više slijedili primjer našega 

dobrog biskupa Langa. Primjer bezuvjetne ljubavi prema svakom bratu čov- 
jeku. Tako kap po kap dobrote, pod Svjetlom Ljubavi, Bogom našim, može 
postati duga koja nas s Nebom spaja. 


Langove povorke ostavljenih 


Lang nije mogao podnijeti tuđu patnju, nije htio odstupiti od evan- 
đelja: “Sve ono što želite da ljudi vama čine, činite tako i vi njima. U tome se, 
naime, sastoji zakon i proroci“ (Mt 7,12). Pred svakim Langovim stanom 
stvarale su se povorke ostavljenih; povorke patnika i nemoćnika u kojima je 
gledao Krista. Prve povorke su nastajale pred samostanom u Frankopanskoj 
dok je bio duhovnik sestara, druga pred Teološkim fakultetom, kada je pos- 
tao rektorom, treća pred zgradom na Kaptolu 10, kada je postao biskupom. 
Siromasi su točno znali kada će dobiti mjesečnu plaću. Stali bi u red, jedan 
do drugoga, preko dvorišta ili preko pločnika, već prema tome gdje je stano- 
vao, zatim preko stubišta, sve do njegove sobe. Nitko od ukućana to nije mo- 
gao spriječiti pa nitko nije ni pokušavao Jedna njegova bivša učenica, kasni- 
je učiteljica, pisala je: 


“Došla sam s dvorišne strane pred zgradu u Frankopanskoj i imala što 
vidjeti. Od uličnih vrata pa preko dvorišta dugačkog petnaestak metara 
sve do unutrašnjih kućnih vrata i dalje stepenicama sve do prvog kata, 
još dalje hodnikom sve do Langove sobe, s lijeve i desne strane, jedna uz 
drugu, stajale su siromašne žene. Uto izađe Lang sve prebroji i vrati se u 
svoju sobu. Izračuna novac. Tada je, naime, primio mjesečnu plaću, što je 
siromasima bilo jako dobro poznato. Lang ponovo izađe iz sobe. S dubo- 
kom poniznošću naklonio bi se svakoj siroti i ne gledajući ih u lice dijelio 
im je novac. Bilo je to vrlo dirljivo gledati.“! 


Nisu ga siromasi čekali samo kada bi primio plaću. Čekali su ga svaki 
dan. Vrlo bi ljubazno s njima razgovarao, a znao bi se i zaustaviti u razgovo- 
ru snjima. Davao je i posljednje što je imao, ne samo novac veći hranu i svo- 
ju obuću i odjeću. Dobro je znao da su naši bližnji svi ljudi i da je ljubav pre- 
ma Bogu nedjeljiva od ljubavi prema bližnjima. Dok je bio rektor u bogoslo- 
viji, pomagao je bijednike na sve moguće načine. Jedan svećenik piše: 


1 Ante KATALINIĆ, Naš veliki Lang, 2. preuređeno izdanje, preradila M. Cvitanović, izd. 
Zaklada “Biskup Josip Lang“, Zagreb, 2004., str, 58-59. 

“Cijelo vrijeme dok sam bio u sjemeništu, dobivala je po odredbi presvi- 
jetloga jedna udovica, iz bolje kuće, jelo iz naše kuhinje, što bi ostalo od 
kleričkog stola. Ta udovica je bila bez ikakvih prihoda, imala je mnogo 
djece a stidjela se prosjačiti. (...) Dr Lang je gotovo svaki dan dolazio pred 
kuhinju provjeriti da li je gospođa dolazila i da li je šta dobila...“? 


Nije teško zaključiti što je moglo ostati nakon ručka ako se zna da nisu 
samo siroti i udovice bili briga dobrog rektora. Posebnu je pažnju pos- 
većivao đacima i studentima. Pomogao im je na više načina, a nekima je u 
sjemeništu darivao svu prehranu. Mnogo studenata se hranilo u sjemeništu 
bez ikakve protuusluge. Vanjski školarci bi za vrijeme ručka i večere dvorili 
sjemeništarce, poslije toga bi i sami ručali, odnosno večerali. Postojala je još 
jedna skupina školaraca koju je Lang pomagao: bili su to đaci - koralisti. Pje- 
vali su u katedrali i to im se plaćalo, ali je nekima Lang i privatno davao pri- 
pomoć. Siromašnim učenicima i studentima bi često dao sve što bi imao i od 
odjeće i obuće. Postoji i treća povorka ostavljenih. Kada je Lang postao ka- 
nonikom, dodijeljena mu je kanonička kurija broj 10. Bila je to najmanja, 
najstarija i najtrošnija kurija. Zašto je izabrao baš tu zgradu? Želio je da i sam 
sa svojim siromasima bude siromašan. Osim toga, želio je biti u blizini euha- 
ristijskoga Isusa; naime, samo mala ulica dijelila je njegovu kuriju od franje- 
vačke crkve. Iz sobe u kojoj je stanovao, na prvome katu, sa svoga prozora 
mogao je neprestano gledati na prezbiterij crkve gdje se nalazio veliki oltar s 
Isusom u svetohraništu. Zbog toga nije nikada htio mijenjati svoju kuriju s 
nekom drugom, većom i ljepšom, pa ni onda kada je postao biskupom. Lan- 
gova kanonička kurija bila je doslovno opsjedana siromasima. Pratili su ga 
već putem kada se vraćao iz katedrale, a kod kuće, kao i svuda prije toga, 
čekali su ga u redovima. Ne bi uzeo zajutrak dok ih ne bi saslušao i pomo- 
gao. Otišao bi koji put na prvi kat kako bi donio još novca, kojemu starcu 
čašicu vina i komad kruha. Milostinju nikada nije dijelio hladno, službeno, 
kao u kakvu uredu. I milostinju, i pripomoći, i potpore, i kada se radilo o ve- 
likim svotama, sve je dijelio i darivao s najvećom poniznošću, blagošću i lju- 
bavlju. Svakom starcu prosjaku i prosjakinji bio je Lang duhovni otac i osob- 
ni prijatelj. Sa svima, ako su to htjeli, upuštao se u razgovor, savjetovao, 
tješio. Mnogi od njih bili su ponosni što mogu kad god žele razgovarati s ta- 
ko uglednim kanonikom i biskupom. Neki od ostavljenih, da se radilo samo 
onovcu, ne bi možda k njemu ni dolazili, barem ne tako često. Ali susresti se 


2 Ante KATALINIĆ, Naš veliki Lang, 2. preuređeno izdanje, str. 59, 

s Langom bio je za njih ugodan doživljaj jer su i bez posebna reflektiranja 
opažali da u njima cijeni i poštiva njihovo ljudsko dostojanstvo. Još više — da 
ih ljubi. Bez prosjaka Lang nije mogao provesti ni jeđan dan, ma gdje bio. 
Tako je bilo i u Beču kada je u siječnju 1915., kao biskupski kandidat, došao 
na službeno ispitivanje u nuncijaturu. S njim su još bili i drugi kandidat Pre- 
muš i svjedoci Strahinšćak i Rittig. Kada su došli u Beč, sva su četvorica od- 
sjela u istome hotelu. Nakon službenoga ispitivanja Lang je iskoristio sve 
slobodno vrijeme za razgledavanje bečkih crkava i adoriranje pred Presve- 
tim. Došlo je vrijeme večere, a Langa nije bilo. Dugo su ga čekali, no njega ni- 
je bilo. Već su bili zamišljeni. Držali su da se vjerojatno izgubio i zaboravio 
ime hotela. U jednom trenutku opazio ga je dr. Premuš. Pozvao ih je da 
dođu na vrata i vide taj dirljiv prizor. Lang na čelu skupine, a oko njega i za 
njim čitav niz prosjaka i bogalja. Neki na štakama, neki pogureni, grbavi, a 
svi u dronjcima, sve staro i nemoćno. Prizor iz evanđeoskoga filma. Kristov- 
sko-besmrtan prizor. To je Lang. Povorka je dopratila Langa do hotela, a on- 
da se razišla, bez riječi. Ni Lang nije ništa rekao. Ni njegovi kolege iz Zagreba 
nisu ništa rekli. A što su imali reći? Pa to je Lang, uvijek isti. Što je vuklo bo- 
galje za Langom? Ili im je dao obilne darove ili ih je privukla njegova svetost. 
Gotovo sigurno i jedno i drugo. Uostalom, jedno i drugo zapravo je jedno. 
Ljubav. Čista, žarka, nehinjena. Nevina djeca i siromasi instinktivno i spon- 
tano osjećaju, raspoznaju gdje je Bog, gdje je Krist. Ti su ubogari u Beču sva- 
ki dan gledali svašta, no nikada nisu vidjeli kako izgleda Krist, utjelovljena 
Ljubav, njegova savršena slika. A kada su jednoga dana i to vidjeli, krenuli 
su za njim, jednostavno zato što ih je fascinirala, što ih je dotaknula ljubav. 
Bogalji su se razišli, a Lang je sjeo među svoje Zagrepčane kao da ničega nije 
ni bilo. Njemu to, naime, nije bilo ništa novo. Lang se je stalno kretao iz- 
među dvije posve udaljene skupine ljudi. Kretao se u društvu bijednih, siro- 
mašnih i ostavljenih, ali i u visoku društvu, u prvom društvu svojevoljno, od 
srca, u drugom nužno i po službi. Ali Langom su bili oduševljeni i jedni i 
drugi. Nadbiskup Bauer piše: 


“U saobraćaju s odličnicima bilo crkvenim bilo svjetovnim, bio je jednako 
ponizan i umiljat kao i sa svim ljudima, ali servilizma nikada nije pokazi- 
vao. Da bi ikada pokazivao kakav ponos na biskupsku čast i to dao osjeti- 
ti, nisam nikad opazio ili čuo; to je sasvim isljučivala njegova iskrenost i 
velika poniznost koja ga je resila od najmanje mladosti pa do smrti... ni- 
kad i nigdje nije se pokazala u njemu težnja za kakvom što većom inge- 
rencijom u upravi biskupije. Čitava njegova pojava, u prilikama života, 
na ulici, kod kuće, na sastancima i napose u crkvi, odavala je potpuno 

nadvladanu i ukroćenu narav, te je iz njegova vladanja i govora uvijek 
sjajila svetost. Kod njega je, čini mi se, sve nadvisivala ljubav prema Bogu 
i bližnjemu, a najjače ljubav prema siromasima, s kojima je uvijek dijelio 
sve što je imao. Svojim posvećenim biskupima davao sam, dok nisu dobi- 
li državnu plaću, pa tako i biskupu Langu, mjesečnu nagradu od petsto 
kruna. Ali biskup Lang je tu svotu uz nećkanje i gotovo na silu primio sa- 
mo nekoliko puta, onda je nikako više nije htio primati, pa sam ja tu svo- 
tu ulagao za dječačko sjemenište.“? 


S bokcima, kljastima, sa siromašnim staricama i starcima, u poderanu 
odijelu, hodao je Lang i po Kaptolu i po zagrebačkim ulicama. Nije se on to- 
ga sramio niti mu je tko zamjerao. Naprotiv, zbog toga je u srcima svih 
građana raslo divljenje. Povorke ostavljenih u maršu, s Josipom Langom na 
čelu, obilježile su čitav njegov svećenički život. Bilo je to jedino prvo mjesto 
za koje se zdušno zalagao i silno ga želio. Znao je Put, a napose Cilj. Nisu sa- 
mo povorke ostavljenih bile ljubav i briga Josipa Langa. Nemoćne, ostavlje- 
ne, zapuštene i gladne tražio je i obilazio po čitavu gradu. Pridigao je i mate- 
rijalno i duševno ne stotine, nego i tisuće onih koji bi inače bili klonuli, pro- 
pali i izgubili se u životnom labirintu. 


Nemoćna starica u potkrovlju 


Prigušeno bolno stenjanje i nemoćno naricanje ječalo je mračnim i 
hladnim potkrovljem. U jednom ograđenom kutu, na bijednom krevetu 
ležala je bolesna starica. Srušio se na nju čitav njezin život. Olovan pritisak 
osjećala je na svim udovima svoga iznemogla tijela. Zurila je u gredu na ko- 
joj su se i u mraku razabirali obrisi paučine, teški od nalegle prašine. Čula je 
kako miševi nešto grickaju. Zahvatila ju je tupa i nemoćna apatija, rezignaci- 
ja. Još joj se nekoliko suza otkotrljalo niz obraze pa su i one presahnule. Jeca- 
ji su joj zamrli u grlu, sve boli kao da su ishlapile. Dušom joj se prelio samo 
jedan osjećaj - potpuna ostavljenost i osamljenost. Odbačena i od svih na- 
puštena, u mračnu i hladnu potkrovlju dočekat će smrt. A ipak se to nije do- 
godilo. Neka dobra duša ispričala je njezinu tešku sudbinu biskupu Langu. 
Od toga se časa u njezinom životu sve preokrenulo. Najprije joj je riješio 
materijalne brige: plaćao je za nju stan i donosio hranu. Najdragocjenija po- 


3 Ante KATALINIĆ, Naš veliki Lang, 2. preuređeno izdanje, str. 63-64. 

moć bila joj je duhovna. Dobri biskup dolazio je svako jutro u njezino pot- 
krovlje i donosio joj sv. pričest. Dolazeći k njoj morao je skakati s grede na 
gredu, jer tavan nije imao poda. Skakutao je obazrivo, ali i prilično brzo, vid- 
jelo se da je vješt u tome. Nije mu bilo prvi put. To je svjedočenje jedne ses- 
tre milosrdnice. Tko zna koliko još ima sličnih primjera. Kao biskup mogao 
je odrediti nekoga drugog, mlađega da dolazi ovoj starici, ali nije. Nije odre- 
dio nikoga drugog, jer su tavani, podrumi i kućerci na periferiji bila mjesta 
gdje su bili oni najpotrebniji, siromasi koji su imali živu vjeru. Jedan njegov 
bivši ministrant dugo se i jasno sjeća tih posjeta bolesnoj sirotinji. Često ga je 
pratio bolesnicima. U ono vrijeme sveta je pričest nošena bolesnicima javno. 
Lang je, u roketi sa štolom, pred prsima nosio Presveto, a ministrant u ruka- 
ma zvonce i svijeću. 


Smrt starog radnika 


Već spomenuti ministrant nikada nije zaboravio umirućega siroma- 
šnog starog radnika i Langovu nazočnost toj smrti. Bilo je potresno. Osjećao 
se kao da gleda i dodiruje nadnaravno. Bog je bio nazočan. Teški trenuci. La- 
ng se s majčinskom ljubavlju nadvio nad umirućega. Zazivao je u pomoć Bo- 
ga, Majku Božju i sve svece po redu. Klečao je pred bolesnikovim uzglav- 
ljem. Svoju glavu približio je licu umirućega. Nije se obazirao na bolest umi- 
rućeg, je li zarazna ili nije. Blago, do krajnosti diskretno, molio se glasno 
Bogu da ozdravi tog čovjeka ili, ako je njegova sveta volja, neka njegovu 
dušu uzme k sebi u raj, neka mu oprosti grijehe. Dok se molio, veoma se oba- 
zirao i na rodbinu koja je plakala i naricala. Sjećao se ministrant da su pone- 
kad odlazili i bogatašima, odakle se vraćao s džepovima punim kolača. Pra- 
tio je Langa siromasima, a on ga je, za nagradu, zvao i onda kada je trebalo 
posjetiti i bogate. Mislio je dobri Lang na svakoga, pa i na mladoga siro- 
mašnog ministranta. 

Kada bi za posjete bolesnicima opazio da je u njihovim sobicama hlad- 
no, rješavao je i to. Rekao bi: “Uredit ćemo to“. Malo poslije njegove posjete 
ubrzo bi uslijedila i druga. Uvijek je imao nekoga tko bi mu u tome poma- 
gao. Dugo je to bio jedan trećoredac Miško. Nositi sirotinji drva u podrume i 
na tavane bila je Miškova posebna služba. I sam je bio siromah. Često je jeo u 
kuriji biskupa Langa, a za uzvrat zagrijavao je, za ljute zime, sirotinjske pod- 
rume i tavane Langovim drvima. Često bi, zimi, kasni večernji prolaznici 
mogli vidjeti zanimljiv prizor: biskup Lang ide k bolesniku, a za njim dobri 

Miško nosi naručaj drva. 

“Što ste učinili jednome od moje najmanje braće, meni ste učinili“ (Mt 
25,40). To su Kristove riječi. Nama je teško otkriti tu*Kristovu najmanju 
braću. Lang ih je znao pronaći. 


Prosjakinja iz Vlaške 


Župnik u crkvi Sv. Petra, dr. Lončarić, pratio je biskupa Langa. Prolazili 
su Vlaškom ulicom. Približili su se Kaptolu. Neka starija žena zatražila je mi- 
lostinju, prosila je. “Presvijetli, nemojte ništa davati, to je neka moralno pro- 
pala žena, u Zagrebu kao takva javno poznata“, prišapnuo je dr. Lončarić 
Langu. 

I biskup Lang je prošao mirno, nije dao ništa. Lang i Lončarić išli su još 
neko vrijeme zajedno, onda su se oprostili i rastali. Svatko je krenuo na svo- 
ju stranu. “Slučajno sam se okrenuo za biskupom“, pripovijedao je poslije 
župnik kanoniku B., “i opazio da se je vratio i dao onoj ženi milostinju“. Bilo 
jeinekih koji su zamjerali Langu na ovoj prevelikoj dobroti, držali da se do- 
pušta izrabljivati i da tako samo podgrijava ljudske slabosti. Na taj prigovor 
odgovorio je kanonik Pećnjak koji je Langa dobro poznavao. “Nije bio nai- 
van da ne bi znao da ga mnogi siromasi izrabljuju, ali je rekao da voli udijeli- 
ti mnogima i nepotrebnima nego uskratiti jednome potrebnome.“ Langova 
ljubav prema onima koji trpe bila je strpljiva, dobrostiva, dosjetljiva i nije 
poznavala granice. 


“Sinko, evo ti moje cipele...“ 


Ispričat ćemo jedan slučaj iz života biskupa Langa pa ćemo ponovno 
razumjeti što je sv. Pavao mislio kada je napisao ove riječi: “Ljubav je strplji- 
va, ljubav je dobrostiva“ (1 Kor 13,4). Jedan je bivši poštar bio svjedok slje- 
dećemu događaju. Ožujak je, snijeg se topio. U Jurišićevoj ulici, na pola puta 
od glavne pošte prema Jelačićevu trgu, opazio je poštar pred sobom biskupa 
Langa. Biskup je prošao pored skupine od nekoliko mladića, grijali su se na 
blijedu suncu kada je jedan od njih okrenuo glavu prema biskupu i opso- 
vao. “Sinko, nemoj psovati, moli se Bogu!“ odgovorio je biskup mladiću, koji 
je bio vrlo siromašno odjeven, i dade mu određenu svotu novca. Biskup je 
krenuo dalje i došao do Jelačićeva trga. Tu se opet susreo s nekim bespos- 

ličarom, čovjekom od tridesetak godina. Nije imao cipela, noge su mu bile 
umotane u nekakve krpe. I taj poče grditi biskupa i psovati. “Idi sinko u mi- 
ru“, rekao je biskup i dao mu novaca. Čovjek je uzeo novac, ali je nastavio s 
pogrdama. Konačno reče: 

“Lako je tebi, ti si obuven, a ja se smrzavam.“ “Ako je tako, sinko, evo ti 
moje cipele“, odgovori biskup, izuje cipele i dade ih čovjeku. Ovaj, izne- 
nađen, ne vjerujući svojim očima, uze cipele i zašuti. Poštar je, zadivljen, 
snebivajući se od čuda nad ovakvim činom ljubavi, čekao što će dalje biti. 
Ništa. Kao da se ništa nije dogodilo, kao da nikoga nema na ulici, biskup se 
ponizno i mirno uputio prema svojoj kući, na Kaptolu, u čarapama. Po snije- 
gu koji se topio! 


I lonac i kokoš 


Jedna siromašna žena, vidjelo se po njoj da živi u bijedi, došla biskupu 
Langu i ispriča kako joj kod kuće leži bolesna majka, starica, kojoj bi trebalo 
da nešto za okrijepu, a što i odakle? Na sreću, biskupova sestra, inače Lango- 
va domaćica, nije bilo kod kuće, skoknula je na trg nešto kupiti. Na štednja- 
ku se kuhala kokoš. Kako će siromašnoj i bolesnoj starici to dobro doći, mis- 
lio je biskup u sebi. Uzeo je papir, prihvatio lonac i kokoš... “Gdje je lonac? A 
gdje je kokoš?", pitala je sestra biskupa kada se vratila kući i vidjela da na 
štednjaku nema ničega. “Bolesna starica, nisam imao što drugo dati“, is- 
pričavao se biskup. Sestra se samo prekrižila i nije ništa rekla. 


Zimski kaputi 


Kako su nestala dva topla zimska kaputa? Jednostavno. Prvi slučaj. Bis- 
kup izlazi iz katedrale. Jedan siromah, pred crkvom, trese se od zime. Bis- 
kup svuče svoj kaput i dade mu ga. Kući je došao bez kaputa. “Negdje vam 
je ostao kaput?“ pitala je nećakinja Marica. “Ne! Ama što ćeš, neki je siromah 
pred crkvom drhtao od zime pa sam mu ga dao“. Drugi slučaj. Bilo je sve već 
spremno da biskup otputuje u Veliku Goricu. Tamo će blagosloviti zvona. 
Biskupova sestra požuri na prvi kat, priđe ormaru da izvadi zimski kaput. U 
ormaru kaputa nema. “Gdje je zimski kaput? Nema nigdje kaputa“, vikala je 
uzrujano. “Tiho, tiho, sestrice draga“, govorio je biskup. “Došao mi je neki 
siromašni student. Da si samo vidjela kako je zubima cvokotao od zime, jad- 

nik, bio sam sretan da ga mogu zaodjenuti svojim kaputom“.“Ali ovako 
hladno jesensko vrijeme, a ti se nemaš čime zaogrnuti“, vikala je dalje sestra. 
“Smiri se, ima dosta kaputa u dućanu“, mirno je odgovorio dobri biskup 
Lang. 


Studentski dom — besplatno 


Lang se brinuo za svakoga tko je živio u oskudici, ali su njegova poseb- 
na briga bili đaci i studenti. Dolazili su iz provincije u Zagreb na školovanje, 
roditelji su im bili siromašni pa su u gradu jedva spajali kraj s krajem. Živjeli 
su svakako i mučili se. Lang im je naveliko pomagao na sve moguće načine 
jer je znao da o stjecanju kvalifikacija ovisi njihova budućnost. Lang je po- 
magao tisućama mladih ljudi da se probiju u život, no o pojedinim slučajevi- 
ma ne znamo baš previše jer je i ta dobra djela, kao i ostala, vješto skrivao. S 
jedne strane, nije htio izlagati kušnji svoju poniznost, a s druge, pazio je da 
ne povrijedi ponos mladih ljudi. Kada je Lang je 1908. postao kanonik, dobio 
je kuriju na Kaptol 10. Međutim, te godine imenovan je za rektora sjeme- 
ništa paje i dalje ostao u sjemenišnoj zgradi. Kada je 1912. prestao biti rektor 
i postao župnik crkve Sv. Marije, uselio se u svoju kuriju. Najprije je svojim 
siromašnim đacima i studentima pružao privremeno prenoćište ili ih je uzi- 
mao na stan dok konačno njegova kurija nije dobrim dijelom postala đa- 
čko-studentski dom - besplatno. Stan je bio najteži problem za sirotinju koja 
se htjela školovati. Možemo još reći nešto više o tome što je sve radio za 
rješavanje njihovih stambenih problema. Snalazio na stotine načina. Neki- 
ma je plaćao stanarinu djelomično, nekima čitavu, neke je smještao u poje- 
dine obitelji, neke u razne ustanove. Langova kanonička kurija bila je: stara, 
neugledna, malena, imala je nekoliko soba u prizemlju, nekoliko na prvom 
katu. Prilično duge i prostrane dvorišne prizemnice služile su kao gospodar- 
ske zgrade. Jednu je dvorišnu kućicu Lang dao preurediti u stan za studente 
i đake. Vjerojatno bi Lang sve dvorišne zgrade preuredio za siromašnu mla- 
dež na školovanju da nije iskrsnuo drugi problem: tko će među tom mladeži 
čuvati red? Pretvorilo bi se to u đačku republiku. Uostalom, neki su i stvrano 
mislili da je njegova kurija studentski dom! Postoji zapisana jedna zgoda: 

"Gospođo, molim vas, je li tu orfanotrofij?“ 

"Ne, gospodine, orfanotrofij je u Vlaškoj ulici, a ovo je kuća Kaptol 10, 
vidite, piše.“ 

“Je li tu đački konvikt?“ 

"Ne!“ 

“Nekakav studentski dom?“ 

"Ah, ne! Zabuna.“ 

“Pa već dva-tri dana promatram. Stalno u tu kuriju ulaze i izlaze nekak- 
vi đaci i studenti.“ 

Gospođa se nasmijala. 

“Sigurno ste kratko vrijeme u Zagrebu pa vam nije poznato. Ovo vam 
je kanonička kurija biskupa Langa, a ti đaci i studenti koji ulaze i izlaze, to su 
siromašni dečki kojima je dr. Lang ustupio sve svoje slobodne prostorije za 
stanovanje. Stanuju besplatno.“ 

Posebno se zauzimao za siromašne učenice. Posredovao je da dobiju 
kakvu potporu. Kada u tome ne bi uspio, pomagao je sam. Jedna bivša 
učenica, kasnije učiteljica, pisala je: 

“Bila sam djevojčica u petom razredu pučke škole, koju su vodile sestre 
milosrdnice. Kateheta nam je bio dr. Josip Lang. Mama siromašna i bolesna, 
brat bolestan. Ja više gladna nego sita. Opazila sam da se pogledi moga kate- 
hete često zaustavljaju na mojem bijednom izgledu. Bio je školski sat, vani je 
padala kiša, jesen. Kateheta me omjerio kratkim pogledom. Prišapnuo je 
nešto časnoj sestri koja se nalazila uz katedru. Sat je završio. Časna sestra mi 
dade znak da ostanem u razredu. Tada dođe k meni dr. Lang, primi me za 
ruku i bez riječi provede kroz samostanski vrt. Vlažno, kaljuža. U mojim po- 
deranim cipelama klokotala je voda. Pokuca na vrata i uđe. Začudila sam se. 
Cipelarska radionica, mlade časne sestre popravljale su cipele. Dr. Lang ih 
ponizno i blago zamoli da mi poprave cipele. Izula sam ih i navečer ću ih 
preuzeti. Posudili su mi neke iz pričuve. Nakon toga odveo me kateheta do 
neke sobe gdje mi je dao ručak, po svoj prilici svoj vlastiti. Mjesto mene on je 
ostao gladan. To se ponovilo više puta. Često je nahranio mog bolesnog bra- 
ta. Također nam je davao novaca za školske potrepštine.“* 

Iz ovih primjera uistinu smo se mogli uvjeriti u veliku dobrotu biskupa 
Langa. Ali on je radio i više od toga. Dok sam radila na ovoj knjizi na mene je 
najsnažniji dojam ostavio sljedeći događaj. Kako je Josip Lang tijekom života 
obavljao više službi jedno je vrijeme bio i duhovnik časnih sestara u Franko- 
panskoj ulici. Vrlo je zanimljiv sljedeći događaj. 

Jedna je sestra umirala. Uzdisala je i govorila da ide praznih ruku u 
vječnost, da će joj duša propasti jer da je sve radila iz ljudskih obzira, a ne iz 
ljubavi prema Bogu. Ispovjednik ju je tješio, ali bez uspjeha. Došao je k njoj i 


4 Ante KATALINIĆ, Naš veliki Lang, 2. preuređeno izdanje, str. 35-36, 


26 Marija Cvitanović 


Biskup Josip Lang - prijatelj siromaha 


Lang. Ni njegova je utjeha nije smirila. Konačno joj je rekao: “Umirite se, ses- 
tro. Evo, ja vam poklanjam sva dobra djela koja sam učinio od svoga djetinj- 
stva do dana današnjega.“ Okrenuo se k raspelu, sklopio ruke i rekao: “Gos- 
podine Isuse, evo, ja poklanjam duši ove umiruće sestre sva dobra djela koja 
sam Tvojom milošću učinio od svog djetinjstva do danas, a Ti milostivi Isuse, 
molim Te primi to kao da je učinila ova sestra.“ Nakon ovih riječi sestra se smi- 
rila i poslije nekoliko časaka mirno ispustila dušu.5 Od toga događaja svi su 
doktora Langa držali svetim čovjekom. Ovaj nam postupak Josipa Langa po- 
maže razumjeti na što je mislio sv. Pavao kada je napisao sljedeće riječi: 


“I kada bih razdao sav svoj imetak 

I kada bih predao tijelo svoje da se sažeže 
A ljubavi ne bih imao 

Ništa mi koristilo ne bi.“ 

(1 Kor13,3) 


Josip Lang dijelio je i darivao svoj imetak, darivao je svoje dane i noći, 
ali je otišao i veliki korak dalje. Dao je i ono čime na putu kroz vrijeme od- 
ređujemo svoju vječnost — dao je svoja dobra djela. Nema veće ljubavi od 
ove. Želim na kraju još spomenuti da Josip Lang, koji je u izobilju dijelio mi- 
lostinju, nije smatrao da'se time mogu riješiti nagomilani socijalni problemi 
društva. Veoma je važna njegova uloga u razvijanju socijalne uloge Crkve, a 
to je već tema sljedećeg predavanja. 


5 > AnteKATALINIĆ, Naš veliki Lang, 2. preuređeno izdanje, str. 38. 

Stjepan Baloban 


Biskup Josip Lang — preteča socijalnog 
nauka crkve? 


Uvod 


Biskup Josip Lang, svećenik zagrebačke nadbiskupije, odgojitelj i pro- 
fesor poznat je po tome što je bio prijatelj siromaha grada Zagreba. Listajući 
po literaturi o biskupu dr. Josipu Langu nailazimo na različite naslove član- 
ka i knjiga o tom nadasve obljubljenom i cijenjenom svećeniku i biskupu 
Zagrebačke Crkve, primjerice Naš veliki Lang! ili Biskup — prijatelj siromašnih2. 
Može li uz njegovo ime stajati naziv preteča socijalnog nauka Crkve? Je li is- 
pravan naslov ovog rada: Biskup Josip Lang — preteča socijalnog nauka Cr- 
kve? Već na samom početku možemo ustvrditi, odgovor bi mogao biti i da i 
ne! Za biskupa dr. Josipa Langa moglo bi se reći da je preteča socijalnog nau- 
ka Crkve u Hrvatskoj više, pod intuitivnim vidom, jer je nekim konkretnim 
postupcima pokazao da je u razumijevanju daleko ispred drugih hrvatskih 
teologa i biskupa svoga vremena. Ne, jer on sam nije konkretno tematizirao 
taj, tada u Crkvi, novi teološki sadržaj. 

U ovom se radu prema nekim primjerima iz života i djelovanja dr. Josi- 
pa Langa pokušava pokazati na koji način je njegovo djelovanje utjecalo na 
produbljivanje socijalne dimenzije kršćanstva, odnosno na produbljivanje 
svijesti o važnosti onoga što danas nazivamo socijalni nauk Crkve. Da bi se 
to postiglo potrebno je neke njegove postupke kao i način života staviti u 
kontekst tadašnjeg crvenog i društvenog života. Kako je veoma teško doći 
do nekih izvornih dokumenata iz ostavštine biskupa Langa ovdje se uglav- 
nom služim knjigom o. Ante Katalinića, Naš veliki Lang, do sada najcjeloviti- 
jim prikazom života i rada toga još uvijek u Hrvatskoj neotkrivenog kato- 
ličkog socijalnog djelatnika. 


1 Usp. Ante Katalinić, Naš veliki Lang, FTI, Zagreb, 1970. 
2 Usp. Stanislav Vitković, Biskup — prijatelj siromašnih, u: Danica 1994. Hrvatski katolički 
kalendar, HKD sv. Cirila i Metoda, 113. godište, Zagreb, 1994., str. 85-89. 

Kao bogoslov u Nadbiskupijskom bogoslovnom sjemeništu u Zagrebu 
Po prvi puta sam se kao suradnik Vjesnika biskupa Langa susreo s tim veoma 
zanimljivom likom. U to vrijeme, tj. u drugoj polovici sedamdesetih godina 
dvadesetog stoljeća, nisam uspio dublje upoznati širinu i značenje socijalne 
dimenzije života i djelovanja biskupa Josipa Langa koju danas sve više ot- 
krivam. Lik i djelo biskupa Josipa Langa zanimao me i zbog toga što je Josip 
Lang sa svojom obitelji jedno vrijeme boravio u mojem jaskanskom kraju, u 
Novakima, župa Petrovina, blizu marijanskog svetišta u Volavju. 


1. Rektor Nadbiskupijskog bogoslovnog sjemeništa traži da se 
klerici uče teološki raspravljati i da im se tumači sociologija 


Kao novi rektor Josip Lang u pismu od 9. studenog 1908. godine moli 
nadbiskupa Posilovića da se na bogosloviji za bogoslove-klerike omogući 
dovođenje “učitelja sociologije i vodiča dogmatskog seminara“3. Vodič dog- 
matskog seminara ili jedna vrsta repetitora prema običaju u isusovačkim 
školama, metodom disputa — rasprava, pomagao bi bogoslovima da što bolje 
shvate i razumiju dogmatiku i da se što bolje upoznaju sa suvremenom teo- 
loškom i filozofskom literaturom. Osim toga, piše rektor Josip Lang nadbis- 
kupu Posiloviću, “nužno je da se dandanas tumači klericima i sociologija, 
barem što je najvažnije. Socijalno je pitanje danas pitanje goruće i suvreme- 
no... treba dakle da ga svećenici poznaju i da se za mlada upute i oduševe za 
rješavanje tog pitanja““. Za predavača sociologije rektor Lang predlaže 
svećenika E. Leopolda, doktora filozofije i teologije, “koji dobro poznaje me- 
todu znanstvenog disputiranja, koji je u Rimu slušao sociologiju i koji je i 
poslije studija svoju izobrazbu neprestano proširivao“. Prema pisanju Ante 
Katalinića u životopisu Naš veliki Lang, nadbiskup “Posilović udovoljio je u 
potpunosti rektorovoj molbi. Dogmatika se produbljivala. Uveden je novi 
predmet, sociologija“. 


Ante Katalinić, Naš veliki Lang..., str. 202. 
Isto, str. 203. 

Isto. 

Isto. 


Su ii o 

1.1 Rektor dr. Josip Lang želi svećenike intelektualce i ljude koji 
misle svojom glavom 


Iz pisma rektora Josipa Langa nadbiskupu Posiloviću proizlazi da je 
njemu kao rektoru uvelike važno da njegovi bogoslovi budu snažni intelek- 
tualci, tj. budu informirani o novome što se događa u svijetu i u Crkvi i da 
nauče teološki razmišljati, raspravljati i braniti svoje stavove. Kao rektor nije 
se brinuo isključivo za duhovni život svojih pitomaca već je bio svjestan da 
jedno ne može dobro funkcionirati bez drugoga, duhovno bez intelektual- 
nog. 

Svećenik treba biti intelektualac koji će u društvu znati zastupati inte- 
rese kršćana i Crkve. 

Rektor Josip Lang želi da se u odgojnoj ustanovi, kakva je bogoslovno 
sjemenište, prakticira ono što se studira na Katoličkom bogoslovnom fakul- 
tetu Sveučilišta u Zagrebu. Tome pridonose seminarske rasprave i javne ras- 
prave ili disputacije. U nedjelju 12. lipnja 1910. godine bogoslovi su priredili 
priredbu u sklopu koje je održana i javna disputacija, koju Katolički list (broj 
od 16. lipnja 1910.) oduševljeno naziva “neobičnom i do sada nečuvenom 
stvari“. Izvještaj završava riječima: “Burni pljesak, što je slijedio, bio je naj- 
bolje svjedočanstvo da je ova prva disputacija doista uspjela“?. Dvije godine 
kasnije 1912., Lang je bio primoran odstupiti sa mjesta rektora Nadbiskupij- 
skog bogoslovnog sjemeništa? Ante Katalinić navodi tri razloga koja su bila 
odlučujuća oko promjene sjemenišne uprave?. Zadržimo se ovdje ukratko 
na jednom razlogu koji na poseban način govori o dr. Josipu Langu kao 
svećeniku i odgojitelju i o dalekosežnosti njegovih odluka. 1912. godine na- 
silno je pod utjecajem mađarskih vlastodržaca umirovljeno nekoliko profesora 
Hrvata na Zagrebačkom sveučilištu. Nezadovoljni tim činom studenti Zag- 
rebačkog sveučilišta organizirali su prosvjede, demonstracije, kojima su se 
priključili i bogoslovi jer je Katolički bogoslovni fakultet dio Zagrebačkog 
sveučilišta. S time nisu bile suglasne niti crkvene niti državne vlasti. U zgra- 
di sveučilišta u ime studenata Katoličkog bogoslovnog fakulteta govor je 
držao i bogoslov Stjepan Bakšić. Jedan od bogoslova sudionika opisuje taj 


7 Isto. 
Razrješnica je izdana “27. rujna 1912. i potpisana od nadb. koadjutora dr. Antuna 
Bauera“, isto, str. 207. 

9 To su: “1)Protest bogoslova zbog navodnog izdvajanja Rijeke iz senjske biskupije i 
hrvatske crkvene pokrajine, 2) pridruženje klerika demonstracijama i štrajku 
zagrebačkih sveučilištaraca, 3) nezadovoljstvo nekolicine profesora teologije", isto. 

događaj na slijedeći način (preč. Franjo Pipinić): “Na neki prozor u auli po- 
peo se bogoslov Stjepan Bakšić i održao vatren govor. Svojim je govorom 
raspalio omladinu tako da su ga popeli na svoja leđa kako je bio malena rasta 
i ponijeli na ulicu. Mi smo tada praćeni đacima prošli kroz Frankopansku 
ulicu i Ilicu na Kaptol. Vratili se pjevajući Ilicom hrvatske davorije“"". lako su 
demonstracije prošle perfektno, kako to piše Ante Katalinić, u bogoslovnom 
sjemeništu je bila prekršena disciplina. Prema pisanju Ante Katalinića pro- 
vedena je istraga, te se slijedom toga htjelo otpustiti mnoge bogoslove su- 
dionike demonstracija. Rektor Bogoslovije Josip Lang je zastupao mišljenje 
da nitko ne smije biti kažnjen. Tako je ii bilo, no on je 1912. godine morao od- 
stupiti kao rektor. Preuzeo je na sebe odgovornost kako bi zaštitio mlade lju- 
de pred kojima je bila budućnost. Bogoslovi su to znali cijeniti. Kako bi rek- 
toru Josipu Langu i odgojiteljima izrazili svoju zahvalnost ali i protestirali 
protiv onih “koji su kumovali svrgnuću, izabrali su zastupnike i poslali ih 
svojim bivšim poglavarima. U deputaciji bili su Stjepan Bakšić, Franjo Jam- 
breković i Pavao Jesih“". 

Ako pokušamo povezati prije spomenute događaje tada se mogu pos- 
taviti neka zanimljiva pitanja vezana uz jedno kasnije poznato ime. Riječ je 
o Stjepanu Bakšiću, u Langovo vrijeme bogoslovu i studentu teologije, a 
kasnije jednom od najpoznatijih hrvatskih teologa dogmatičara, profesoru 
Katoličkog bogoslovnog fakulteta i cijenjenom svećeniku Zagrebačke nad- 
biskupije. To su sljedeća pitanja: je li uvođenje dogmatskog seminara na 
Zagrebačku bogosloviju i organiziranje javnih rasprava-disputa potaknulo 
bogoslova Stjepana Bakšića da se na poslijediplomskom studiju opredijeli 
za dogmatiku? Što bi se dogodilo da je rektor Josip Lang podlegao pritiscima 
i otpustio bogoslove koji su sudjelovali u sveučilišnim demonstracijama 
1912. godine među kojima je kolovođa bio upravo Stjepan Bakšić? Koliko bi 
izgubila hrvatska Crkva i posebno Zagrebačka nadbiskupija da je tada ot- 
pušten veliki broj bogoslova? Odgovori na ta pitanja idu sasvim sigurno u 
prilog dr. Josipu Langu, hrabrom i tada naprednom Rektoru!?. 


10 Isto, str. 209-210. 
11 Isto,str. 212. 
12 Tako ga naziva A. Katalinić, usp. isto, str. 202. 

2. Josip Lang je shvatio važnost socijalnih pitanja 


U pismu nadbiskupu Posiloviću od 9. studenog 1908. godine rektor La- 
ng moli nadbiskupa za dopuštenje da se na bogosloviji dovede učitelj koji bi 
poučavao pitomce o novom predmetu sociologiji. Osim dr. E. Leopolda, koji 
je predavao sociologiju, Lang je kao rektor pozivao razne stručnjake koji su 
bogoslovima govorili o tom pitanju. Među ostalima bili su i neki svećenici iz 
Slovenije. Na bogosloviji je djelovalo staro književno društvo Zbor duhovne 
mladeži u kojem su bogoslovi mogli iskušati svoje sposobnosti i biti aktivni 
sudionici raznih zbivanja. Zbor je imao tri odsjeka ili kluba: književni, soci- 
jalni i apologetski. Neposredno nakon što je postao rektor, Josip Lang je na 
prvom sastanku (22. 10. 1908) Zbora duhovne mladeži potaknuo na različite ak- 
tivnosti sva tri odsjeka. Rektor dr. Lang je tada mladim ljudima, svećeničkim 
kandidatima rekao: 

“Bilo je godina kad je među klericima bila prava letargija, pravo mrtvi- 
lo, a bilo je godina kad se najživlje radilo. Ova letargija sama je po sebi u mla- 
dosti grdna, a onda — izvor je mnogim pogreškama. Treba raditi... Socijalno 
pitanje je goruće, treba da se za nj što više pripravite. Dobro Vam dolazi sve 
što tu u klubu čujete iz sociologije... dat će Vam pobudu, da danas-sutra što 
više uradite na socijalnom polju“13. 

Lang je podržavao kontakte bogoslova sa katoličkim organizacijama 
izvan sjemeništa, posebno sa članovima Domagoja, studentske katoličke 
mladeži, iako su mu to neki zamjerali. Domagojci su posjećivali bogoslove i 
oduševljavali ih za socijalni rad među narodom"“. 


2.1 Pojam sociologija se odnosi na socijalno učenje Crkve 


Dolazimo do glavnog pitanja: Kako to da je dr. Josip Lang 1908. godine 
želio da se u sjemeništu-bogoslovije uči o sociologiji? Ovdje su važne dvije 
stvari: sam pojam sociologija, tj. o čemu se radi i zašto je taj predmet važan 
za odgoj svećeničkih kandidata? Kao što je poznato Josip Lang je posjedo- 
vao višegodišnje iskustvo u odgoju. U hrvatskoj katoličkoj javnosti sve do 
novijeg vremena vladala je nejasnoća oko pojmova sociologija, katolička so- 
ciologija i socijalni nauk Crkve. Više je razloga zbog čega je nastala ta nejas- 
noća. Sociologija kao društvena znanost nastaje u 19. stoljeću. Razvoj socio- 


13 Isto, str. 204. 
14 Usp. isto, str. 205. 

logije kao društvene znanosti u 19. i velikim dijelom 20. stoljeću, posebno u 
komunističkim zemljama, išao je jednim dijelom u neprijateljskom stavu 
prema religiji uopće, a onda i prema Crkvi. 

U Katoličkoj Crkvi krajem 19. stoljeća sa prvom socijalnom enciklikom 
pape Lava XIII. Rerum novarum, od 15. svibnja 1891. godine'5 počinje se raz- 
vijati suvremeno socijalno učenje Crkve, tj. učenje Crkve o nekim za čovjeka 
važnim pitanjima u društvu. To socijalno učenje Crkve sa papom Lavom 
XIII. nije odmah dobilo neko posebno ime. Papa Lav XIII. progovara o rad- 
ničkom pitanju kao socijalnom pitanju, ali ne upotrebljava pojam socijalni 
nauk Crkve. Naziv socijalni nauk Crkve, tj. doctrina socialis Ecclesiae za ono 
što Crkva uči i socijalnoj problematici u društvu pojavljuje se spapom Pijom 
XI. i njegovom socijalnom enciklikom Quadragesimo anno (1931. godine)!s. 
Prema tome, od kraja 19. stoljeća sve do 1931. godine ne upotrebljava se na- 
ziv socijalni nauk Crkve. Ne postoji niti točna definicija što je to socijalni 
nauk Crkve. U takvoj situaciji u hrvatskoj Crkvi se pod pojmom sociologija 
ustvari shvaća socijalni nauk Crkve!7. Teolozi upotrebljavaju pojam sociolo- 
gija ili kasnije katolička sociologija kako bi, s jedne strane, suprotstavili se so- 
ciologiji kao društvenoj znanosti koja je jednim dijelom neprijateljski raspo- 
ložena prema religiji i Crkvi. Neki zapravo žele pokrstiti sociologiju kao 
društvenu znanost. S druge strane, u nedostatku odgovarajućeg naziva za 
socijalno učenje Crkve upotrebljava se ili pojam sociologija ili katolička so- 
ciologija. Mislim da se u tom kontekstu treba shvatiti dr. Josipa Langa koji 
1908. godine tražeći predmet sociologija za bogoslove u sjemeništu misli na 
socijalno učenje Crkve, a ne na sociologiju kao društvenu znanost. Nejas- 
noće oko hrvatskog nazivlja ostati će i kasnije, jer se primjerice na Kato- 
ličkom bogoslovnom fakultetu u Zagrebu predaje socijologija dugi niz godi- 
na sve do sredine sedamdesetih godina dvadesetog stoljeća!s, 


15 Usp. Lav XIIL, Rerum novarum, u: Socijalni dokumenti Crkve, Marijan Valković 
(uredio), Sto godina socijalnog nauka Crkve, KS, Koncil 3, Zagreb, 1991., str. 1-30. 

16 Usp. Pio XI., Quadragesimo anno, u: Socijalni dokumenti Crkve, Marijan Valković 
(uredio), Sto godina socijalnog nauka Crkve... str. 31-78. 

17 Utom kontekstu je veoma zanimljivo ime dr. Vilka Anderlića koji 1912. godine piše 
Socijologiju, a riječ je zapravo o socijalnom nauku Crkve, usp. Vilko Anderlić, 
Socijologija, Biskupska tiskara, Djakovo, 1912. Više o tome: Stjepan Baloban-Vlatko 
Dugalić, Neke oznake solidarnosti u katoličkoj socijalnoj misli u Hrvatskoj od 1900. do 
1945., u: Bogoslovska smotra 74(2004), br. 2, str. 515-520. 

18 Usp. Jordan Kuničić, Katolička društvena nauka. Katolička sociologija, Zagreb, 1971. 

3. Značenje socijalnog nauka Crkve u odgojnom procesu 
svećeničkih kandidata 


Ante Katalinić je napisao o rektoru Josipu Langu da je tako djelovao 
kao da je bio sudionikom Drugoga vatikanskog koncila!?. S obzirom na 
uvođenje predmeta sociologija na bogosloviju možemo reći da je po tome 
bio i dalje od Drugoga vatikanskog koncila. Zašto? 

30. 12. 1988. godine Zbor za katolički odgoj objavljuje iznimno važan 
dokument pod naslovom: Socijalni nauk Crkve u svećeničkom obrazova- 
nju? To je prvi socijalni dokument posvećen isključivo socijalnom nauku 
Crkve kao takvom, tj. daju se upute kako bi se trebao proučavati i predavati. 
Socijalni nauk Crkve trebao bi obuhvatiti cijeli tijek obrazovanja pitomaca i 
to na učilištima, u odgojnim zavodima i ustanovama putem raznih tečajeva. 

Taj dokument traži uvođenje socijalnog nauka Crkve u odgojno-obra- 
zovni proces u sjemeništima-bogoslovijama. Spomenimo također najnoviji 
dokument o socijalnom nauku Crkve: Kompendij socijalnog nauka Crkve, koji 
je sredinom listopada 1994. godine predstavljen u Rimu, a objavila ga je ko- 
misija Pravda i mir?! U tom za naše vrijeme najvažnijem dokumentu o soci- 
jalnom nauku Crkve govori se o važnosti socijalnog nauka Crkve za odgoj i 
obrazovanje kršćana općenito, u katehezi, kao i u odnosu na vjernike laike. 
U tom kontekstu se govori o tome kako je veoma važan socijalni nauk Crkve 
“u formaciji svećenika i kandidata za svećeništvo, koji u pripremni za 
svećeničko zvanje, trebaju dobiti odgovarajuće poznavanje učenja i pasto- 
ralne akcije Crkve na socijalnom području kao i živo zanimanje s obzirom 
na socijalna pitanja svojega vremena“? ( br. 533). Osamdeset godina prije 
dokumenta Socijalni nauk Crkve u svećeničkom obrazovanju dr. Josip Lang 1908. 
godine želi u svojoj bogosloviji učitelja za sociologiju, tj. za socijalni nauk 
Crkve. On je već tada shvatio da je socijalno učenje Crkve bitno važno za ob- 
razovanje svećeničkih kandidata. 


19 Usp. Ante Katalinić, Naš veliki Lang ..., str. 202. 

20 Usp. Zbor za katolički odgoj, Socijalni nauk Crkve u svećeničkom obrazovanju, u: 
Socijalni dokumenti Crkve, Marijan Valković (uredio), Sto godina socijalnog nauka 
Crkve..., str. 625-690. 

21 Usp. Pontificio consiglio della Giustizia e della pace, Compendio della dottrina sociale della 
Chiesa, Libreria Editrice Vaticana, Citta del Vaticano, 2004. 

22 Isto, br. 533, str. 292-293. 

4. Umjesto zaključka: dr. Josip Lang — čovjek s pogledom unaprijed 


Dr. Josip Lang je bio čovjek koji je socijalnu dimenziju vjere promišljao 
i prakticirao. Previše jednostavno i jednostrano bi bilo svesti biskupa Josipa 
Langa na dobroćudnog čovjeka koji je sve što je imao podijelio siromasima. 
Ta otvorenost i spremnost na konkretnu pomoć drugom čovjeku u potrebi 
je bila sastavni dio njegova vjerničkog i svećeničkog života. No, čovjek u 
potrebi za dr. Josipa Langa nije bio samo onaj siromah ili brojni siromasi koje 
je svakodnevno susretao. Čovjek u potrebi je za biskupa Josipa Langa bio 
svaki čovjek koji se na bilo koji način našao u potrebi: materijalnoj, duhov- 
noj, moralnoj, društvenoj... U tom kontekstu se može govoriti o socijalnom 
nauku Crkve koji je dr. Josip Lang na različite načine prakticirao. Kao takav, 
tj. kao čovjek, svećenik i biskup, dosljedan i pravedan bio je percipiran u cr- 
kvenoj i društvenoj javnosti. O tome govori i počasni doktorat koji je primio 
nekoliko mjeseci prije svoje smrti. 

Poznati i priznati profesor Katoličkog bogoslovnog fakulteta Sveu- 
čilišta u Zagrebu dr. sc. Stjepan Bakšić prigodom dodjeljivanja počasnog 
doktorata piše o biskupu Josipu Langu: 


“Dr. Josip Lang se kroz decenije u redovima hrvatskoga svećenstva broji 
među najučenije svećenike, čija temeljita izobrazba seže u sve grane širo- 
ke teološke znanosti... Kao duhovnik bogoslovne akademske mladeži 
kroz osam godina dnevice drži etičko-religiozne pouke, a svake sedmice 
sprema teološke konferencije, s tolikom spremom, da mu po priznanju 
čitavoga klera zagreb. nadbiskupije u tom radu nema premca. Zasluženi 
literarno-bogoslovni rad te uzorno svećeničko i karitativno djelovanje 
biskupa Langa nailazilo je svuda na priznanje. Taj je rad posebice htio 
priznati i teološki fakultet u Zagrebu, zaključivši jednoglasno na svojoj 
sjednici od 4. lipnja o. g. (1924.) da se prigodom proslave 50-godišnjice 
univerze dr. Josip Lang promovira na čast doktora teologije honoris cau- 
sa, smatrajući, da će tako biti počašćen ne samo teološki fakultet nego 
naša univerza uopće“?3, 


Dr. Josip Lang je cijelog svojeg života bio čovjek s pogledom unaprijed. 
Vrijedi u tom kontekstu spomenuti dva slučaja: tada kada ga je rektor Ger- 


manicuma u Rimu 1883. godine, očito nepravedno, poslao kući i onda kada 
ga je zagrebački nadbiskup 1912. godine razriješio službe rektora Nadbisku- 


23 Ante Katalinić, Naš veliki Lang ..., str. 353-354. 

pijskog bogoslovnog sjemeništa u Zagrebu. U prvom slučaju nije se dao slo- 
miti, a u drugom slučaju je svojim činom spasio brojne bogoslove-studente, 
buduće svećenike, koji su to sasvim sigurno znali cijeniti. Kao takav, vjerani 
hrabar, socijalno angažiran od jutra do mraka, može i danas biti primjer i po- 
ticaj kako u Crkvi tako i u hrvatskom društvu. 

Jelena Brajša 
(na osnovi audio zapisa tekst priredila Marija Cvitanović) 


Solidarnost sa siromasima 


Zagrebački nadbiskup Antun Bauer je u listopadu 1933. napisao ok- 
ružnicu časnom kleru i vjernicima nadbiskupije u kojoj je, između ostalog, 
pisalo: 


“Zato je po mojoj želji već pred više vremena osnovana u Zagrebu jedna 
centrala, da proučava i skuplja podatke, kako bi se naš karitativni rad po- 
digao na suvremenu visinu, te bi s malo sredstava mogli postići najveće 
uspjehe, pomažući zaista potrebne, pomažući što više njima, pomažući 
ih na način da ti bijednici zaista oćute da imamo za njih otvoreno srce... 
zato proglašujem ovaj statut za karitativni rad u nadbiskupiji zagre- 
bačkoj...“ (Katolički list br. 43, 26. listopada 1933.). 


Na osnovi ovog, tadašnji pomoćni zagrebački biskup, bl. Alojzije Stepi- 
nac, osniva Caritas Zagrebačke nadbiskupije. Taj Caritas, moglo bi se slo- 
bodno reći, upravo je plod i djelo i biskupa Josipa Langa. Josip Lang je za 
vrijeme svog djelovanja na Teološkom fakultetu učinio velike pomake u 
razvijanju socijalnog nauka Crkve. Posebno je to radio dok je bio rektor Teo- 
logije. Lang, i sam siromašan u djetinjstvu, mnogo je suosjećao sa siromasi- 
ma i pomagao im. I moj otac je bio jedan od siromašnih studenata koje je on 
hranio i pomagao, da bi nekako mogao doći do kraja svojih studija.Lang je 
istinski živio Evanđenje jer je u svakom čovjeku gledao Krista. Sve ono što 
učinimo siromasima i svakom čovjeku u potrebi, zapravo činimo Bogu. Ima- 
mo toliko primjera u Svetom pismu, a meni je nekako uvijek u mislima mi- 
losrdni Samarijanac, kojemu se jako žurilo, ali je imao vremena da pomogne 
čovjeku u nevolji; imao je malo vremena ali puno ljubavi. Znamo da smo 
stvoreni po Božjoj ljubavi i da bez ljubavi ničeg nema. Svi mi koji smo na ne- 
ki posebni način pozvani da širimo tu ljubav, moramo biti svjesni da ne 
možemo i nećemo spasiti sve potrebne. Kad bi to bilo tako, onda nakon bis- 
kupa Langa više ne bi bilo siromaha po našem Kaptolu. Isto tako svi dobro 
znamo što je sve radila blažena Majka Tereza, ali danas u Indiji još uvijek 

Zagrebački nadbiskup Antun Bauer je u listopadu 1933. napisao ok- 
ružnicu časnom kleru i vjernicima nadbiskupije u kojoj je, između ostalog, 
pisalo: 


“Zato je po mojoj želji već pred više vremena osnovana u Zagrebu jedna 
centrala, da proučava i skuplja podatke, kako bi se naš karitativni rad po- 
digao na suvremenu visinu, te bi s malo sredstava mogli postići najveće 
uspjehe, pomažući zaista potrebne, pomažući što više njima, pomažući 
ih na način da ti bijednici zaista oćute da imamo za njih otvoreno srce... 
zato proglašujem ovaj statut za karitativni rad u nadbiskupiji zagre- 
bačkoj...“ (Katolički list br. 43, 26. listopada 1933.). 


Na osnovi ovog, tadašnji pomoćni zagrebački biskup, bl. Alojzije Stepi- 
nac, osniva Caritas Zagrebačke nadbiskupije. Taj Caritas, moglo bi se slo- 
bodno reći, upravo je plod i djelo i biskupa Josipa Langa. Josip Lang je za 
vrijeme svog djelovanja na Teološkom fakultetu učinio velike pomake u 
razvijanju socijalnog nauka Crkve. Posebno je to radio dok je bio rektor Teo- 
logije. Lang, i sam siromašan u djetinjstvu, mnogo je suosjećao sa siromasi- 
ma i pomagao im. I moj otac je bio jedan od siromašnih studenata koje je on 
hranio i pomagao, da bi nekako mogao doći do kraja svojih studija.Lang je 
istinski živio Evanđenje jer je u svakom čovjeku gledao Krista. Sve ono što 
učinimo siromasima i svakom čovjeku u potrebi, zapravo činimo Bogu. Ima- 
mo toliko primjera u Svetom pismu, a meni je nekako uvijek u mislima mi- 
losrdni Samarijanac, kojemu se jako žurilo, ali je imao vremena da pomogne 
čovjeku u nevolji; imao je malo vremena ali puno ljubavi. Znamo da smo 
stvoreni po Božjoj ljubavi i da bez ljubavi ničeg nema. Svi mi koji smo na ne- 
ki posebni način pozvani da širimo tu ljubav, moramo biti svjesni da ne 
možemo i nećemo spasiti sve potrebne. Kad bi to bilo tako, onda nakon bis- 
kupa Langa više ne bi bilo siromaha po našem Kaptolu. Isto tako svi dobro 
znamo što je sve radila blažena Majka Tereza, ali danas u Indiji još uvijek 

skupljaju mrtve po ulicama. Zapravo, želim reći da je sirotinja uvijek među 
nama i da ne možemo reći da je to bilo samo nekad. Danas je ipak drugačije 
ili možda na sve samo nešto drugačije gledamo. U misli mi naviru sjećanja 
na početak djelovanja današnjega Caritasa Zagrebačke nadbiskupije. Malo 
ćemo se vratiti u povijest. Caritas koji je osnovao bl. Alojzije Stepinac djelo- 
vao je do završetka II. svjetskog rata. Nastankom komunističke Jugoslavije, 
zabranjen je rad Caritasa jer je vlast smatrala da je socijalni rad u isključivoj 
nadležnosti države, a ne Crkve. Ipak, duh a ni rad Caritasa nije posve nes- 
tao; postojala je nit koju sam 1967., na poticaj i uz podršku kardinala Franje 
Šepera, uspjela ponovno ojačati. Tako smo uz Božju pomoć i dobrotu i hrab- 
rost mnogih od nas uspjeli 1967. ponovno organizirati Caritas. Bili su to vrlo 
teški dani jer je naš rad bio gotovo ilegalan, ali ga je država ipak prešutno 
dopuštala. Nisu zabranili naš rad, ali ga nisu ni službeno dozvolili. Naša pr- 
va aktivnost je bilo zbrinjavanje napuštene djece, po čemu smo i danas pre- 
poznatljivi. Caritas je brinuo i za druge skupine ugroženih, kao što su obitelj 
s više djece, socijalno ugrožene obitelji i osobe, starije i bolesne osobe, osobe 
s poteškoćama u razvoju i slično. 

Upravo se ove godine obilježava 35 godina od sustavne brige i skrbi za 
napuštenu djecu Caritasa Zagrebačke nadbiskupije, zato ću vam nešto više 
reći o tim počecima. Događaj koji je prethodio prihvatu prvoga djeteta du- 
boko je urezan u moje sjećanje. Na Petrovo 1969. bila sam u katedrali. Poslije 
mise me je jedna časna sestra zvala da dođem u sakristiju, gdje me je čekala 
djevojka u visokoj trudnoći. Došla je iz Dalmacije u Zagreb i molila me da joj 
pomognem. Prihvatili smo je i do poroda je smjestili kod jedne gospođe. Di- 
jete koje se uskoro rodilo nije bilo prvo u našem Caritasu. Naime, nakon sa- 
mo tjedan dana, u jutro 8. srpnja 1969. našli smo dijete u kutiji od banana 
pred vratima našeg ureda na Kaptolu 31. Tako je od prvih početaka svog ob- 
novljenog djelovanja Caritas Zagrebačke nadbiskupije imao tešku i pov- 
laštenu ulogu brige o djeci. Glas o tome se vrlo brzo širio iako su nam mediji 
bili nedostupni. Broj djece je stalno rastao, a u Caritasovu obitelj su primana 
sva djeca. Tako smo već u prvoj godini rada primili šezdeset petero djece. 
Imali smo mnogo problema, a najveći je bio prostor. Dobrotom kardinala 
Kuharića i to smo postepeno rješavali. Kardinal Kuharić je bio veliki prijatelj 
djece. Svakodnevno ih je obilazio, a kad bi mu u posjet dolazile razne dele- 
gacije, uvijek bi ih dovodio da vide djecu. Bile su to godine kada sam toliko 
doživjela i iskusila kako svugdje ima dobrih ljudi i kolika je njihova snaga. 
Jedna dobra žena iz Centra za socijalni rad nam je pomogla da sva djeca do- 
biju zdravstvenu zaštitu, iako nas bivša država nije nikada priznala. Puno su 

nam pomagale i mnoge dobre liječnice. Veliku smo pomoć imali i od sestara 
Kćeri Božje ljubavi koje su bile naše prve suradnice. Također su nam mnogo 
pomagale i sestre karmelićanke s Vrhovca 29. 

Tijekom tri i pol desetljeća Caritas je zbrinuo oko 4300 napuštene djece. 
Naravno da se u tom periodu mnogo toga promijenilo. Danas Caritas brine 
za djecu u četiri doma i nekoliko kuća u kojima se nalaze i majke s djecom. 
Domovi su na Savici, Oborovu, Vugrovcu i Brezovici, a u njima sada živi i 
odrasta oko 400 djece. Snažni razvoj Caritasa je počeo promjenom vlasti i us- 
postavom samostalne države Hrvatske. Caritas je konačno izašao iz ilegale i 
sve više proširuje svoju djelatnost. Vrlo brzo, zbog okrutnog rata, Caritas da- 
je veliki doprinos u zbrinjavanju stotina tisuća ljudi - prognanika i izbjegli- 
ca. Humanitarna pomoć koja stiže iz cijeloga svijeta, dijeli se potrebnima 
preko našeg nadbiskupskog Caritasa, a od 1992. i preko župnih Caritasa. Na 
ovaj način Caritas kao nevladina humanitarna organizacija, postaje prepoz- 
natljiv po svojoj djelatnosti čime izravno svjedoči svoju pripadnost Kato- 
ličkoj Crkvi; zapravo on je dio njenog sveukupnog poslanja. Svi mi kao 
Crkva možemo biti ponosni kad vidimo najbijednijega, najsiromašnijega, 
najnemoćnijega pored sebe i pružimo mu ruku pomoći, čime postajemo mi- 
losrdni Samarijanci. 

Još jednom želim naglasiti da je dobri biskup Lang bio jedan od takvih 
velikana. Posebno bih naglasila da je i kardinal Kuharić bio odani i pravi 
učenik i biskupa Langa i bl. Alojzija Stepinca. Svaki je od njih u čovjeku vi- 
dio onog u kome se nastanio Bog. Neka nam bude životna ideologija da se u 
svakom čovjeku rodio Bog i da je Krist dao svoj život za svakog pojedinca. 
Ako ovo znamo neće nam biti teško ići kroz život otvorenih očiju i prepozna- 
vati i pomagati siromahe. 

P. Antun Cvek, SJ 


Pregled socijalnog apostolata 
kroz 35 godina 


Zaklada Biskup Josip Lang ne namjerava samo nositi njegovo ime, ne- 
go s Božjom pomoću i suradnjom dobrih ljudi, nastaviti njegovo djelo jer su 
potrebe njegova apostolata neopisivo velike. 

Što je to socijalni apostolat? Ništa novo jer ga je počeo sam Isus pru- 
žajući cjelovitu duhovnu i tjelesnu pomoć svima kojima je takva pomoć bila 
potrebna. Ovakva cjelovita pomoć je neophodna, jer je čovjek i duhovno i 
tjelesno biće. Nastavili su ga Kristovi apostoli i Crkva kroz čitavu povijest. Is- 
tina, možda je ponekad bio zanemaren, ali je u osobi biskupa Langa snažno 
živio. 

Ukratko ću opisati djelovanje tog apostolata u Zagrebu kroz zadnjih 35 
godina. Rekao bih da je počeo sasvim slučajno, ali ništa nije slučajno, sve je 
to plan Božje Providnosti. Počelo je jedne hladne zimske večeri kad smo kao 
studenti filozofije nosili božićne poklon pakete. Jedan paket je trebalo odni- 
jeti u Voćarsku 35, u tavan jedne ruševne stare kuće. Tad smo se prvi put 
susreli s svijetom potpuno drugačijim od svijeta u kojem smo mi živjeli. Bio 
je to svijet bolesti, starosti, bijede i neimaštine koji se duboko urezao u naše 
duše. Bila je to ponuda Božje milosti, poziv na jedan novi život, odnosno 
suživot sa svima koji su ovisni o tuđoj pomoći i ljubavi. Dakle što napraviti: 
prihvatiti ovu ponudu ili je odbiti? Prihvatili smo Božju ponudu i kao odgo- 
vor na nju formirana je jedna grupa bogoslova koja je posjećivala i pružala 
duhovnu i tjelesnu pomoć nemoćnim osobama. Tako je, uoči Božića 1969 
godine, započeo socijalni apostolat u Zagrebu. 

Prvo djelovanje apostolata započelo je u vrijeme socijalističkog dru- 
štvenog uređenja. Nije bilo zabranjeno niti potpuno dopušteno. Uglavnom 
se toleriralo jer tadašnje društvo njie moglo u potpunosti udovoljiti svim 
potrebama. Posebno se, zbog ograničenosti punih vjerskih sloboda osjećala 
velika duhovna potreba. Naravno, najpotrebniji su bili stari, nemoćni i bo- 
lesni. Dakle, ne može se govoriti o zabrani, već o ograničenosti. Kad smo pr- 

vi put počeli djelovati na terenu u pružanju cjelovite pomoći nemoćnima ja- 
vio sam se u nadležni Centar za socijalni rad. Radilo se o jednom teškom 
slučaju. Referent mi je rekao: “Vi možete slobodno karitativno djelovati, sa- 
mo to ne smijete koristiti u političke svrhe.“Otada je počela redovna i nor- 
malna suradnja s centrima socijalnog rada koja je trajala sve do uvođenja 
novog kapitalističkog uređenja. 

Istina, ovaj početni apostolat bio je apostolat u malom i, u odnosu na 
potrebe, samo jedna kap u moru. Ali bio je to potpuni socijalni apostolat, tj. 
cjelovita duhovna i tjelesna briga o nemoćnima. Potrebu za djelovanjem 
ovakvog apostolata nametale su sve teže prilike u kojima su se nalazile ne- 
moćne osobe i njihov broj koji se povećavao iz dana u dan.. Tadašnja 
društvena briga za nemoćnog čovjeka bila je na zavidnoj visini u odnosu na 
današnju. I pored toga nisu ni izdaleka mogle biti zadovoljene sve potrebe, 
pa je i zbog toga dopušten rad socijalnog apostolata. 

Prikazat ćemo djelovanje apostolata kroz tri razdoblja: prije domovin- 
skog rata, za vrijeme rata i nakon rata, tj. u današnje vrijeme. Prije rata je za 
nemoćnog čovjeka bilo vrlo teško, za vrijeme rata kritično a sada drama- 
tično. Dakako, prije rata pružala se maksimalna pomoć, koliko god je to bilo 
moguće. Tadašnji centri za njegu bolesnika, tj. sestre njegovateljice pružale 
su dvosatnu njegu i to u kući. Postojali su relativno dobro organizirani do- 
movi zdravlja, ambulante s kućnim posjetima starima, nemoćnima i boles- 
nim. Primitak u bolnicu bilo koje stare i bolesne osobe nije predstavljalo 
problem, a u bolnici su ostajali skoro neograničeno, tj. ovisno o bolesti i pot- 
rebi za liječničkom skrbi. Nije bilo rijetko da se i boravkom u bolnici ri- 
ješavao poneki socijalni slučaj. Spomenut ću samo jedan primjer. Potpuno 
nepokretnu osobu, koja nije imala nikog svoga, pokupili smo s ulice i odveli 
jeu jednu zagrebačku bolnicu. Tamo je nisu primili, ali su je primili u bolnici 
Sveti Duh. Jedna vrata su ostala zatvrena, ali su se otvorila vrata druge bolni- 
ce, u kojoj je taj čovjek ostao sve do svoje smrti. Sigurno da naš socijalni 
apostolat nije mogao riješiti ovako teške slučajeve ali tad bi, unatoč svim 
normama i propisima, došla do izražaja briga društva, jer u pitanju je bio 
čovjek U to doba je izgrađeno i deset novih domova hotelskog tipa za stare i 
nemoćne, svaki sa stotinama ležaja, sa stacionarima, ambulantama i sl. Soci- 
jalna filozofija socijalističkog društva je smatrala da svi ljudi ne dolaze jed- 
naki na ovaj svijet po svojim fizičkim i psihičkim sposobnostima. Iz toga je 
proizlazilo da će biti i onih koji su ovisni o tuđoj pomoći. Nasuprot ove filo- 
zofije stoji kapitalistička filozofija koja smatra da se svatko mora brinuti sam 
za sebe, dakle ne priznaju se oni koji su ovisni o tuđoj pomoći. 

Za vrijeme domovinskog rata stanje nemoćnih osoba je bilo vrlo kri- 
tično. Briga društva za takve ljude se znatno smanjila, a nažalost i danas je 
sve manja i manja. Većina sredstava za život, pa i ona namijenjena starim i 
nemoćnim, bila su usmjerena prema ratnim potrebama. Vrijednost ne- 
moćnog, starog čovjeka znatno je devalvirala. Sve veći pritisak izbjeglica i 
prognanika također je dijelom išao na teret nemoćnog čovjeka. Glavnu ulo- 
gu u riješavanju takvog teškog stanja odigrali su: Hrvatski Caritas, Caritas 
Nadbiskupije i župni karitasi, koji su primali donacije iz inozemstva, time 
pomagali potrebite i tako dijelom ublažili teško stanje. Bila je to materijalna 
pomoć, ali i dalje je nedostojala cjelovita briga o nemoćnima. Istina, na tere- 
nu su djelovali Kap Dobrote i Prva karitativna grupa pružajući cjelovitu pomoć, 
ali to u odnosu na potrebe nije bilo dovoljno. 

Treće razdoblje socijalnog apostolata je poslijeratni period tj.sadašnje 
stanje. Ono je, jednostavno rečeno, dramatično. Za teško stanje okrivljavali 
smo rati tješili se da će poslije rata biti puno bolje. Bogu hvala, rat je davno 
završio, a loše socijalno stanje i raslojavanje na svim područjima života, 
došlo je do kuliminacije. Neposredno prije rata donešeni su zakoni o priva- 
tizaciji kojima je legalizirana pljačka društvene imovine i osnovnih sredsta- 
va za proizvodnju. Prizvodnja je stala i četiristo tisuća radnika je ostalo bez 
posla. Kao rezultat toga presušili su i izvori sredstava za društvenu brigu i 
pomoć nemoćnima, a s druge strane potrebitih je sve više i više. 

Naš socijalni apostolat djelovao je kroz navedena razdoblja u različitim 
oblicima, ali uvijek s istim ciljem: pružiti cjelovitu duhovnu i tjelesnu pomoć 
nemoćnom čovjeku. Pod okriljem ovog socijalnog apostolata je i Prva karita- 
tivna grupa koja djeluje od samog osnutka župe Srca Isusova u Palmotićevoj. 
Njeno postojanje i rad su naročito bili značajni za vrijeme socijalizma jer tad 
nije bilo moguće osnivati društva kao pravne osobe. Iako je radila s ogra- 
ničenim kapacitetima i polulegalno, njen doprinos u pružanju cjelovite po- 
moći je velik i nemjerljiv. 

Nakon uspostave novog društvenog uređenja osnovana je Kap Dobrote. 
Osnivačka skupština bila je za Božić 1990., a u siječnju 1991. upisana je u 
sudski registar kao pravna osoba. Od tada pa do danas djeluje pružajući cje- 
lovitu pomoć najpotrebnijima. 

Dakle, možemo zaključiti da je Prva karitativna grupa bila uistinu prva 
koja je izišla na teren pomažući starim i bolesnim u njihovim domovima. 
Nitko prije njih nije pružao cjelovitu pomoć starim i bolesnim u njihovim 
kućama. Na početku je to bila grupica od desetak skromnih volontera i nji- 
hov rad se može smatrati početkom socijalnog apostolata u Zagrebu.Ti dob- 

ri volonteri najčešće su djelovali po privatnim kućama, bolje rečeno po pod- 
rumima i tavanima. Znamo za puno teških slučajeva u kojima naši volonteri 
nisu žalili ni vremena ni uloženog truda kako bi potnogli najpotrebniji- 
ma.Svećenik je redovito obilazio bolesnike, osobito za prvi petak, a preko 
95% bolesnika umirući je primilo sakramente. Bio je to jedan snažan duhov- 
ni zahvat.Ova grupa djeluje još i danas, ali više na duhovnom polju, tj. svo- 
jim molitvama i žrtvama potpomaže djelovanje Kapi Dobrote i Zaklade biskup 
Josip Lang koji nastavljaju njezino djelo. 

prim. dr. Spomenka Tomek-Roksandić 
dr. Diana Mihok 

dr. Ana Puljak, 

dr. Goran Perko, 

Hrvoje Radašević, prof. 

Marija Škes, vrt. za starije osobe 

Stela Vračan, vrt. za starije osobe 


Unapređivanje zaštite zdravlja starijih 
osoba u Hrvatskoj i Gradu Zagrebu 


Centar za gerontologiju Zavoda za javno zdravstvo Grada Zagreba - 
Referentni centar Ministarstva zdravstva i socijalne skrbi Hrvatske 
za zaštitu zdravlja starijih ljudi 


Centar za gerontologiju ZZJZGZ - Referentni centar Ministarstva 
zdravstva i socijalne skrbi Hrvatske za zaštitu zdravlja starijih osoba obavlja 
najsloženije zadaće i poslove kroz četiri područja redovite gerontološke dje- 
latnosti (NN 121/03, čl. 100.,107., 108., 109., 16.; NN 82/02, S1.gl. Grada Zagre- 
ba 22/04, NN 28/05, NN 58/05), a sukladno i po CROSTAT-u i EUROSTAT-u 
program redovite gerontološke djelatnosti CGZ ZZJZGZ-a provodi se po 
sljedećim područjima: 


1. prati, proučava, evaluira, nadzire, izvješćuje i planira projekciju bu- 
dućih zdravstvenih potreba i funkcionalne onesposobljenosti stari- 
jih ljudi za institucijskom i izvaninstitucijskom zdravstvenom skrbi 
po županijama Hrvatske i Grada Zagreba vođenjem Registara 
zdravstvenih potreba i funkcionalne onesposobljenosti starijih ljudi 
s po županijama Hrvatske i Grada Zagreba sa Podregistrom za Al- 
zheimerovu bolest i Podregistrom stogodišnjaka Hrvatske te Podre- 
gistrom Gerontoloških centara po županijama Hrvatske i Grada 
Zagreba; osnova Programa PZP-a gerijatrijskih osiguranika: Evid. li- 
st.br.1.,1.1.,2.,2.2.,3.14. | 


2. pruža stručno-metodološku pomoć, koordinira, nadzire te provodi 

instruktažu i edukaciju provoditelja zaštite zdravlja starijih ljudi i 
PZP-a gerijatrijskog osiguranika (djelatnost Gerontoloških centara, 
djelatnost gerijatrijskih bolnica, gerijatrijskih i psihogerijatrijskih 
odjela, dnevna bolnica za starije ljude, djelatnost primarne zdrav- 
stvene zaštite za starije ljude, specifične primarne zdravstvene zašti- 
te u domovima i centrima za rehabilitaciju, njegu, radnu terapiju i 
pomoć starijim ljudima, djelatnost dnevnih centara /domaćinstava 
u lokalnoj zajednici gdje taj stariji čovjek živi i stvara); koordina- 
cijska djelatnost županijskih Centara za gerontologiju Zavoda za 
javno zdravstvo uz koordinacijsku gerontološkoprofilaktičku dje- 
latnost Gerontoloških centara, djelatnost Gerontološke tribine, ge- 
rontološki tečajevi, gerontološki edukacijski treninzi, te radionice i 
stvaraonice promocije i praktične primjene aktivnog zdravog stare- 
nja i očuvanja funkcionalne sposobnosti starijih ljudi te unapri- 
jeđivanja pozitivnog zdravstvenog ponašanja individualnog stari- 
jeg čovjeka i primjena Programa prevencije rizičnih čimbenika nas- 
tanka bolesnog starenja; 


3. aktivno sudjeluje, predlaže, evaluira, izvješćuje o posebnostima 
provedbe ukupnih i pojedinačnih Programa zdravstvenih mjera i 
postupaka u zaštiti zdravlja starijih ljudi kao i provedbe Programa 
osnovnih preventivnih zdravstvenih mjera primarne, sekundarne i 
tercijarne prevencije za starije ljude stručno-metodološki definirane 
Osnovnim obuhvatom primjene preventivnih mjera za interesne i 
ciljne vulnerabilne skupine starijih ljudi; 


4. aktivno sudjeluje i provodi znanstveno-istraživačku i publicističku 
gerontološko-edukacijsku djelatnost (gerontološki znanstveni pro- 
jekti u inozemstvu i tuzemstvu; izradba gerontoloških pamtilica, 
brošura, letaka, priručnika i dr.) u svrsi unapređivanja zaštite zdra- 
vlja starijih osoba u Hrvatskoj. 


Voditeljica Službe za gerontologiju ZZJZGZ-a je prim.mr sc. dr. Spo- 
menka Tomek Roksandić, spec.javnog zdravstva - gerontolog uz koju ne- 
posredno radi gerontološko zdravstveni analitičar Marija Škes, vrt. za starije 
ljude a u sklopu cijele Službe djeluju sljedeći Odsjeci sa gerontološkim 
stručnjacima- suradnicima: Odsjek za vođenje Registra praćenja zdravstve- 
nih potreba starijih osoba po županijama Hrvatske i Grada Zagreba kojega 








48 S. Tomek-Roksandić, D. Mihok, A. Puljak, G. Perko, H. Radašević, M. Škes, S. Vračan 


Biskup Josip Lang - prijatelj siromaha 


vodi dr. Goran Perko spec.epidm. — gerontolog sa suradnicom Ljerkom Kur- 
tović — gerontološko zdravstveni statističar, zatim Odsjek preventivne ge- 
rontološke djelatnosti u kojemu rade dr. Diana Mihok - gerontolog i dr. Ana 
Puljak spec.javnog zdravstva - gerontolog uz višeg radnog teraputa za stari- 
je ljude Stelu Vračan - gerontološko zdravstvenog analitičara. Zatim djeluje 
Odsjek za vođenje Registra funkcionalne onesposobljenosti starijih osoba 
kojega vodi gerontokineziolog Hrvoje Radašević, prof. uz gerontološko — 
zdravstvenog statističara. Služba za gerontologiju ZZJZGZ-a redovito iz- 
vješćuje o provedbi četiri područja gerontološke djelatnosti Ministarstvo 
zdravstva i socijalne skrbi kao i Hrvatski zavod za zdravstveno osiguranje, a 
čiji se rezultati redovito objavljuju u gerontološkim publikacijama kao npr. : 
Gerontološki zdravstveno statistički pokazatelji za Hrvatsku 2002./2003. go- 
dine i Gerontološki centri 2004. zagrebački model uspješne prakse za starije 
ljude II dopunjeno izdanje 2005 godina. 


Prim. mr. sc. Spomenka Tomek — Roksandić, dr. med. spec. javnog 
zdravstva — gerontolog, voditeljica Referentnog centra Ministarstva zdrav- 
stva i socijalne skrbi za zaštitu zdravlja starijih ljudi Hrvatske imala je izlaga- 
nje na temu: 


Unapređivanje zaštite zdravlja starijih osoba 
u Hrvatskoj i Gradu Zagrebu 


Gerontološki pokazatelji o zdravstvenim potebama i funkcionalnoj 
sposobnosti starijih osoba po županijama Hrvatske i Grada Zagreba koji se 
prate i proučavaju te evaluiraju u Centru za gerontologiju ZZJZGZ u svrsi 
su izradbe primjerenih programa zaštite zdravlja starijih ljudi a u cilju zado- 
voljavanja njihovih zdravstvenih potreba. Kako bi program zaštite zdravlja 
starijih osoba bio primjeren skrbi starijih nužna je i trajna izobrazba iz ge- 
rontologije i gerijatrije kako stručnjaka koji skrbe u zaštiti zdravlja za starije 
osobe tako i samih volontera koji skrbe u udrugama za starije. Znači nužna 
je trajna doedukacija u skrbi za starije kako bi ta skrb i pomoć, u kojoj, iz- 
među ostalih, vrlo uspješno djeluje i Zaklada “Biskup Josip Lang“ s patrom 
Cvekom na čelu udruge “Kap dobrote“. Time pomoć starijem čovjeku posta- 
je primjerenija njegovim zdravstvenim potrebama, učinkovitija te dostup- 
nija i ne dovodi do neracionalne gerijatrijske potrošnje. Zdravstvene i soci- 
jalne potrebe su u porastu i postaju sve većim zbog gerontoloških demograf- 
skih pokazatelja starenja pučanstva Hrvatske a što potvrđuju i gerontološki 

Slika 1. Procjena udjela starijih osoba od 65 i više godina 
u ukupnom staračkom pučanstvu po spolu u ranijoj, srednjoj 
i dubokoj starosti u Hrvatskoj (N=728200, 2003. god.) 

pokazatelji zapadnih država svijeta.Ako analiziramo udio osoba starijih od 
60 godina te usporedimo 2002. i 2025. uočljivo je kako ih je u 2002.godini bilo 
21.5 % u ukupnoj populaciji Hrvatske, a po predviđanjima i po projekciji 
2025. godine iznositi će skoro 30 %. 


Ono što je bilo potvrđeno po projekciji u 2003. godini, i što je u izrazi- 
tom porastu staračkog pučanstva (slika 1), u Hrvatskoj i poglavito u Gradu 
Zagrebu je stanovništvo u srednjoj i dubokoj starosti. Dakle, najbrže rastuća 
dobna skupina je skupina 85 godišnjaka i to je ona dobna skupina, uz skupi- 
nu stanovništva srednje starosti ( od 75-84 godine), kojoj je zdravstvena i so- 
cijalna skrb najpotrebnija. Ako govorimo o Gradu Zagrebu, u starijoj popu- 
laciji prevaliraju žene (koje žive sedam i pol godina duže od muškaraca) ta- 
ko da su upravo one te koje zahtijevaju zdravstvenu njegu i pomoć. Kako i 
sam pater Cvek često ističe, potrebe za dobrovoljnim radom u pružanju 
pomoći starijim onemoćalim ljudima svakim danom sve su veće i svatko tko 
se uključi u taj rad zaista čini ono Božje, dobro djelo. Ako to iskažemo broj- 
kama, vidimo da Grad Zagreb ima najveći udio ukupnog staračkog pučan- 
stvo: čak 16.72% u odnosu na primjerice Split, u kojem taj udio iznosi 9.55 % 
ili na Osijek u kojem taj udio iznosi 7.2 %. Kada imamo utvrđene ali i 
praćene gerontološke pokazatelje o potrebama tog staračkog pučanstva, 
možemo i realizirati primjereni program, međutim nužna je i trajna evalua- 

cija provedbe programa. To nalaže i sam Zakon o zdravstvenoj zaštiti u Hr- 
vatskoj svojoj pozitivnom legislativom sukladno europskoj u kojima ekspli- 
citno govori da plan zdravstvene skrbi u Hrvatskoj upravo mora biti teme- 
ljen na analizi stanja zdravlja i zdravstvenih potreba pučanstva, poglavito 
vulnerabilnih skupina kao što su djeca i starije osobe. 

Zdravstvene potrebe i funkcionalna sposobnost starijih osoba po župa- 
nijama Hrvatske i Grada Zagreba po Registru njihovog praćenja proučava- 
nja i evaluacije ukazuju na sve veću potrebu razvoja izvaninstitucijske skrbi 
za starije kojom se omogućuje očuvanje funkcionalne sposobnosti starije 
osobe za obavljanje svakodnevnih aktivnosti življenja u vlastitoj obitelji u 
njegovom prebivalištu.To dokazuje i ostvarena djelatnost Gerontoloških 
centara kako u Gradu Zagrebu tako i u Hrvatskoj a koja omogućuje provod- 
bu programa trajne tjelesne, psihičke, radne i rekreacijsko okupacijske ak- 
tivnosti za starije ljude do usluga dnevnog boravka, osiguranja obroka i sav- 
jetodavnih usluga psihološke, zdravstvene i socijalne pomoći do usluga ge- 
rontoservisa, gerontodomaćica pa sve do posudionica gerontotehnoloških 
pomagala za starije i primjenu preventivnih zdravstvenih mjera primarne, 
sekundare i tercijarne prevencije za starije. Dakle, Gerontološki centri su iz- 
vaninstitucijska skrb za starije osobe koji mogu ali i ne moraju biti lokacijski 
povezani sa postojećim domom za starije i nemoćne osobe, a u odnosu na 
specificirane djelove svoje djelatnosti po osnovi utvrđenih zdravstvenih 
potreba starijih u njegovom prebivalištu. To dokazuje i konkretan primjer 
djelovanja udruge “Kap dobrote“ koju vodi pater Cvek a koja namjenski uz 
evaluaciju provedbe pruža potrebitu pomoć starijim osobama u njegovom 
prebivalištu. Razumljivo da djelatnost te udruge mora biti stručno nadzira- 
na i evaluirana kroz osnovni sustav zdravstvene i socijalne skrbi za starije 
kao što je potreba i djelovanja svake druge udruge. Ta Koordinacija proved- 
be unapređivanja zaštite zdravlja starijih osoba može se uspostaviti upravo 
sustavom umreženja Gerontoloških centara i Centara za gerontologiju za- 
voda za javno zdravstvo kako po županijama Hrvatske tako po četvrtima 
Grada Zagreba i lokalne zajednice gdje ti stariji ljudi žive a koja uključuje i 
djelatnost udruga u skrbi za starije. Cilj ovakve skrbi je neovisnost o institu- 
cijskom nepotrebnom gerijatrijskom smještaju, odnosno primjerenom ko- 
rištenju različitih djelatnosti Gerontološkog centra, od pružanja njege, osi- 
guranja obroka u kući starog čovjeka, preko dnevnog boravka pa sve do 
programa rekreacije, psihičke i radne aktivnosti za stare ljude, ne zaborav- 
ljajući i djelatnost radionica i stvaraonica u kojima starije osobe prenose svo- 
ja znanja, umjeća i vještine na mlađe osobe Ono što je važno naglasiti je da i 

sami stari ljudi, kroz gerontološke centre, mogu pružiti pomoć drugim sta- 
rim ljudima, kao i prenijeti svoje znanje i vještine na mlađe generacije. U 
središtu skrbi je sam stari čovjek strogo poštujući gerontološki individualan 
pristup u njegovoj skrbi, a uključeni su obitelji, prijatelji, poznanici, susjedi, 
vjerske i humanitarne udruge, udruge umirovljenika, čitav niz programa, 
od zdravstvene skrbi s primarnom zdravstvenom zaštitom, polikliničko 
konzilijarnom zdravstvenom zaštitom sve do gerijatrijske i psihogerijatrij- 
ske skrbi sa nacionalnim i županijskim centrima za gerontologiju i geronto- 
loških centara u lokalnoj zajednici prebivanja starije osobe. Implikacijski 
rastući udio hrvatskog staračkog pučanstva diktira i razvoj gospodarstva, te 
većim zapošljavanjem mladih u skrbi za starijeg čovjeka. Time se otvaraju i 
nove mogućnosti koje već i danas dolaze do izražaja u skrbi za stare, od ma- 
nagera za starije, pravnika, gerontokineziologa, arhitekta, nutricioniste, vi- 
ših fizioterapeuta i viših radnih terapeuta za starije ljude, gerontogoga, ge- 
rontotehnologa, gerontodomaćica pa sve do neizbježnih socijalnih geronto- 
loga. Znači u gerontološkoj skrbi unapređivanja zaštite zdravlja starijih 
osoba ne sudjeluju samo zdravstveni gerontolozi i gerijatari, psihogerijatri i 
gerontostomatolozi već se ostvaruje i razvija interdisciplinarni gerontološki 
pristup uz trajnu izobrazbu iz gerontologije i gerijatrije kao prestižnih znan- 
stvenih disciplina. 

Unatoč sadašnjem pritisku koji vrši Monetarni fond sa Svjetskom ban- 
kom o iznosima mirovina u Hrvatskoj gerontološki pokazatelji ukazuju o 
glavnom problemu starijih osoba a to je osamljenost uz prisutnu ekonom- 
sku nemoć većeg dijela umirovljeničke Hrvatske Naime, broj korisnika mi- 
rovina u 2003. godini u Hrvatskoj je bio 1.014.381 osoba. Međutim, samo 
51% odnosi se na starosne umirovljenike. Ostalih 50%, odnosi se na obitelj- 
sku mirovinu i na prijevremenu starosnu mirovinu, a veliki udio, čak 23% 
odnosi se na invalidske mirovine uzrokovane bolešću u mlađim starosnim 
dobnim skupinama. Ovdje postavljamo pitanje učinkovite provedbe uz nje- 
zinu evaluaciju programa primarne, sekundarne i tercijarne prevencije za 
starije ljude što bi se sigurno odrazilo na primjereniji udio invalidskih miro- 
vina. 

Republika Hrvatska je, po starosti stanovništva, među europskim zem- 
ljama s vrlo starom populacijom. Demografski pretkazatelji starosti hrvat- 
skog stanovništva ukazuju na tendenciju stalnog apsolutnog i relativnog 
porasta udjela starijih ljudi u ukupnom pučanstvu. Tako je udio osoba stari- 
jih od 65 godina od 11,6 posto 1991. g. porastao na čak 16,4 posto - procjena 
30. lipnja 2003. godine, kao što je vidljivo na slici 2. 

Slika 2. Struktura udjela starijih ljudi od 65 i više godina 
u stanovništvu Hrvatske u razdoblju 1953. - 2003. godine 

Demografske projekcije pokazuju da će do 2025. godine u Hrvatskoj 
udio starijih od 60 i više godina dosegnuti visokih 27,4% s daljnjim porastom 
očekivanog trajanja života koje za 2002. godinu iznosi 78,6 godina za žene i 
71,0 godine za muškarce. 

U Republici Hrvatskoj se očekivano trajanje života kretalo od 59,05 go- 
dina za muškarce i 69,02 godine za žene u 1953., u 1981. je poraslo na 66,64 
godina za muškarce i 74,15 godina za žene, do 68,59 godina za muškarce i 
75,95 godina za žene u 1991. godini (slika 3.). 

U analizama UN-a i Svjetske zdravstvene organizacije, istiću važnost 
pračenja udjela radnoaktivnog pučanstva u odnosu na udio starosnih umi- 
rovljenika. Ako analiziramo na taj način, u popisnoj 2001. i kroz procjenu za 
2003. godinu, mi danas imamo jednog umirovljenika na 1.07 radnoaktivnog 
stanovnika. Prema tome, postavlja se jako važno pitanje i ekonomske sigur- 
nosti onih koji su zaista cijelo vrijeme ulagali u sustave, a sada im je njihovo 
ekonomsko stanje većim dijelom upitno s obzirom na vrlo mali udio rad- 
noaktivnog pučanstva. 

Jedan od pokazatelja starenja populacije je i omjer ekonomske ovisnos- 
ti o financijskoj potpori u mlađoj i starijoj dobi. Ukupan omjer ovisnosti čini 
broj osoba mlađih od 15 godina plus osobe stare 65 i više godina na stotinu 
osoba u dobi od 15 do 64 godina. Taj omjer porastao je sa 46 posto 1992. g. na 
zabrinjavajućih 49 posto 2002. g. što nas svrstava u skupinu zemalja s naj- 

Slika 3. Očekivano trajanje života 
stanovništva Hrvatske po spolu (1953. — 2002. g.) 

višim udjelom ekonomski ovisnog kontingenta stanovništva 

Problem starenja pučanstva Hrvatske osobito dolazi do izražaja kad se 
promatra omjer ekonomske ovisnosti o financijskoj potpori u starijoj dobi, ka- 
da nastupa mirovina, a koji se definira kao omjer broja ekonomski ovisnih sta- 
rosnih umirovljenika (muški od 65+ g. ižene od 60+ g.) i broja osoba u radno 
aktivnoj dobi (muški od 15 do 64 g. i žene od 15 do 59 g.). Taj omjer porastao je 
sa 23,02% u 1991. g. na zabrinjavajućih 30,32% 2003. g. (tablica 1.). 

Gerontološko-javnozdravstvena analiza ukazuje kako na jednog hr- 
vatskog umirovljenika u 2003. godini dolazi nešto više od jednog radno ak- 
tivnog stanovnika (N=1,07). To je zbog ukupnog broja od 1 014 381 hrvat- 
skih umirovljenika u 2003. godini koji čine i mlađi umirovljenici i do 64 g. 
(muški) tj. i do 59 g. (žene), a što uključuje umirovljenike s prijevremenom 
starosnom mirovinom (N = 36 416), invalidskom mirovinom (N=236 132) i 
obiteljskom mirovinom (N=224 264) dok je starosnih umirovljenika samo 
517 569, koji ukupno dolaze na 1 087 710 radno aktivnih osoba. 

Taj odnos radno aktivnog i umirovljeničkog pučanstva Hrvatske je 
alarmantno te ima zabrinjavajuće implikacije na gospodarski sustav Hrvat- 
ske što zahtjeva dodatni njegov ubrzani razvoj, a poglavito preustroj prim- 
jene mirovinske reforme kao trajnog procesa te obvezujuću primjenu Prog- 
rama preventivnih zdravstvenih mjera za starije. 

Zdravstvene potrebe u skrbi za starije ovise o funkcionalnoj sposob- 


54 S. Tomek-Roksandić, D. Mihok, A. Puljak, G. Perko, H. Radašević, M. Škes, S. Vračan 


Biskup Josip Lang - prijatelj siromaha 





Tablica 1. Omjer ekonomski ovisnog starosnog umirovljeničkog 
kontigenta i radno aktivnog hrvatskog pučanstva (1991., 2001., 2003. g.) 

nosti starijeg čovjeka kao individualnog bolesnika u odnosu na njegovo 
zdravstveno stanje. Dakle, nju je potrebno procijeniti ispitujući koliko je sta- 
riji čovjek pokretan, da li je sasvim pokretan, da li je ograničeno pokretan ili 
koristi trajno invalidska kolica, odnosno je li trajno nepokretan, ležeći ge- 
rijatrijski pacijent. Uvijek je važno voditi računa i o psihičkoj samostalnosti, 
što znači da netko može biti trajno nepokretan, a potpuno lucidan, dakle, 
sasvim samostalan kad je psihički status u pitanju. S druge strane, netko 
može biti sasvim pokretan, a trajno nesamostalan, odnosno imati trajne psi- 
hičke poteškoće. Da je tome tako, kad je u pitanju funkcionalna onesposob- 
ljenost, u odnosu na fizičku pokretljivost, govore i gerontološki pokazatelji 
u odnosu na uzrok invalidnosti. Na prvom mjestu kao uzrok invalidnosti u 
Hrvatskoj je bolest. Na drugom mjestu su invalidi rada, domovinski rat i 
njegove posljedice kao uzrok, zatim invalidnost od rođenja, prometne nes- 
reće, te na kraju II. svjetski rat i ostali uzroci. Ako funkcionalnu sposobnost 
analiziramo kroz korištenje zdravstvene i socijalne skrbi, u obiteljskoj medi- 
cini, u jednoj ordinaciji kad su 65 godišnjaci u pitanju, prevaliraju funkcio- 
nalno sposobni i funkcionalno samostalni, međutim kad je u pitanju jedan 
dom za starije ljude onda je situacija obrnuta, odnosno imamo više funkcio- 
nalno onesposobljenih. Po hrvatskim gerontološkim istraživanjima, u koji- 
ma su se sami stari ljudi izjašnjavali što osjećaju kao svoj glavni problem (a 
ponudili smo im nekoliko mogućih odgovora: i poteškoće zdravstvene, i 
ekonomske poteškoće itd.), oni su sami navodili kao svoj glavni problem a to 

je upravo bila osamljenost. To dodatno potvrđuje potrebu primjene Progra- 
ma primarne, sekundarne i tercijarne prevencije za starije, kako bi se spri- 
ječilo patološko starenje i kako bi stariji ljudi ostvarili zdravu i aktivnu staro- 
st uz očuvanje njihove funkcionalne sposobnosti a što između ostalog omo- 
gućuje djelatnost Gerontoloških centara izvaninstitucijske skrbi za starije a 
u koju je uključena i djelatnost udruga u skrbi za starije. 


Dr. Diana Mihok - gerontolog, voditeljica Odsjeka preventivne geron- 
tološke djelatnosti u Centru za gerontologiju ZZJZGZ-a imala je sljedeće iz- 
laganje: 


Suodgovornost za prevenciju bolesnog starenja i neke specifičnosti 
fiziologije starenja. 


Nažalost danas još nismo izumili lijek, niti način da zaustavimo stare- 
nje i smrt, ali na sreću moguće je udruženim snagama djelovati na bolesno 
starenje. 

Što je to u stvari bolesno starenje? 

Možemo govoriti o normalnom fiziološkom starenju, no ukoliko je to 
starenje ubrzano i popraćeno s mnogim bolestima, onda je to bolesno stare- 
nje. Način na koji živimo, kako razmišljamo, što jedemo, koliko se krećemo 
određuje tempo i način na koji ćemo stariti. Čimbenici negativnog zdrav- 
stvenog ponašanja, odnosno rizični čimbenici. koji mogu dovesti do bolesti 
ili poremećaja. su termini koji označavaju ponašanje na negativan način ko- 
je može ugroziti zdravlje pojedinca. 

Tko je sve odgovoran za zdravo starenje pojedinca? Govorimo o, inter- 
disciplinarnoj suodgovornosti za to zdravo starenje. 

Možemo pojednostavniti i konstatirati kako je za zdravo starenje suod- 
govorno zapravo cijelo društvo. Što to znači? U centru je naravno sama sta- 
rija osoba, koja je odgovorna za svoje zdravlje. Zatim imamo odgovornost 
zdravstvenih djelatnika svih profila, osobito gerontologa i gerijatara, zatim 
liječnika opće medicine, onda socijalnih radnika, obitelji, psihologa, fiziote- 
rapeuta, pravnika za starije, viših radnih terapeuta za starije, kineziologa, 
gerontotehnologa, gospodarstvenika i naravno udruga za starije među koji- 
ma je i udruga “Kap Dobrote“ . 

Što se tiče suodgovornosti zdravstvenih profesionalaca, odnosno vo- 
lontera možemo prvo navesti njihovu odgovornost za primarnu, sekundar- 
nu i tercijarnu prevenciju bolesnog starenja. Dakle, kako zdravstveni radni- 

Slika 4. Negativno zdravstveno ponašanje 
u ordinaciji obiteljske medicine OMKTI1 
(2003. god,: N=133) 


Negativno zdravstveno ponašanje Broj korisnika 


1. Neodržavanje higijene i higijene okoliša 11 
2. Fizička neaktivnost 24 
3. Psihička neaktivnost 1 
4. Neprihvaćanje radne terapije 5 
5. Debljina 20 
6. Alkoholozam 16 
7. Pušenje 6 
8. Nepridržavanje uputa liječnka 30 
9. Nekontrolirano uzimanje medikamenata 4 
10. Pijenje crne kave više od dvije šalice 


Nema negativog ponašanja 


Izvor: DZZS i CZG ZZJZGZ 





ci i volonteri u udruzi mogu pridonijeti smanjenju bolesnog starenja, tj. 
utjecati na druge kako bi oni bili zdraviji te duže i kvalitetnije živjeli. 

Prvo i osnovno, možemo istaći odgovornost za profesionalnu stručnu 
osposobljenost, tj. odgovornost za posjedovanje raznih znanja i vještina 
profesionalaca ili volontera. Za njihovo usvajanje potrebna je kontinuirana 
edukacija, osobito iz područja gerontologije i gerijatrije. 

Liječnici provode zdravstveni odgoj, zdravstveno savjetovanje i infor- 
miranje i to je njihova primarna profesionalna dužnost, jer su oni odgovorni 
za zdravlje starijih osoba. Oni koji rade s ljudima u udruzi, imaju dio suod- 
govornosti za zdravlje starijih osoba s kojima rade. Liječnici bi ustvari trebali 
više komunicirati sa udrugama i volonterima, kao i obrnuto te također i sa 
socijalnim radnicima i ostalim stručnjacima koji skrbe o starijim osobama, 
tako da svi zajedno mogu vršiti pozitivniji utjecaj na što veći broj starijih lju- 
di. 

Veoma je važna zatim sljedeća odgovornost za praktičnu provedbu po- 
moći starijima. Naravno to je kršćanska dužnost svakog čovjeka, no oni koji 
se profesionalno obvežu na to, imaju još i veću odgovornost prema sebi, Bo- 
gui prema drugima. Dakle, tu se radi o fizičkoj pomoći, psihološkoj pomoći i 
duhovnoj pomoći. 

Sljedeća odgovornost je odgovornost za praktičnu primjenu holis- 
tičkog, suosjećajnog pristupa prema starijem čovjeku. Što to znači? Nažalo- 
st, živimo u današnjem vremenu kada je medicina i suviše subspecijalizira- 
na tj.ima dosta segmentalan pogled na čovjeka. Kada se čovjek razboli ili ka- 
da osjeća neke smetnje otići će liječniku. Tada će jedan liječnik pogledati 
njegovo oko, drugi nogu, psihijatar će ga možda saslušati, ali nažalost zbog 
malo vremena i nekih drugih čimbenika mali broj liječnika će zaista gledati 
na čovjeka kao cjelovitu osobu na holistički način. Ono što je svakom od nas 
potrebno kada smozdravi, a pogotovo kad smo pacijenti je zadovoljenje 
potrebe da nas netko sasluša, razgovara sa nama i cjelovito nas tretira. Dak- 
le, važan je holistički pristup profesionalaca i volontera sagledavanju fi- 
zičkog, psihičkog i duhovnog zdravlja starije osobe. 

No s druge strane postoji opasnost da terapeut, liječnik ili volonter 
učini tu osobu o kojoj se brine, suviše ovisnom o sebi. Tada možemo govoriti 
o odgovornosti za stvaranje ovisnosti pacijenta o terapeutu i o ovisnosti o 
pomoći volontera bez poticanja pacijenta na samoodgovornost. 

Sljedeća je svjesnost o odgovornosti zdravstvenog djelatnika ili volon- 
tera za njegova vlastita zdravstveno-rizična negativna ponašanja, koja mo- 
gu utjecati na starijeg čovjeka Što to znači? Ukoliko starija osoba ode liječni- 
ku koji puši i pije, čak možda baš i u isto vrijeme dok je sa osobom i on joj pri 
tome govori kako je to jako štetno za njeno zdravlje i kako bi bilo dobro da to 
ona prestane raditi, tada liječnik nije uvjerljiv u tome.Dakle on je na neki 
način negativni model, negativni uzor za tu osobu. Vidimo jedan nesraz- 
mjer između verbalne i neverbalne poruke koju on daje. Tako naravno i oni 
u udruzi koji rade sa ljudima isto tako mogu biti njihov pozitivan model i 
pozitivan uzor, ukoliko poruke koje im daju jesu usklađene sa stvarnim po- 
zitivnim primjerom koji oni demonstriraju svojim životom, pojavom i zna- 
njem. 

Sljedeća važna suodgovornost je samoodgovornosti pojedinca za svoje 
negativno zdravstveno ponašanje i bolesno starenje. Kako bi svatko od nas 
mogao bilo što promijeniti u svom zdravstvenom statusu on mora prvo biti 
svjestan, odnosno imati nekakvu informaciju ili znanje o tome što je sve ri- 
zično za njegovo zdravlje. S druge strane mora imati svjesnost o vlastitoj od- 
govornosti za svoj svakodnevni životni stil i navike te njihov utjecaj na raz- 
voj bolesti i starenje. 

Većina ljudi teoretski dobro poznaje rizične čimbenike za svoje zdrav- 
lje, no nikad nije na odmet njihovo stalno ponavljanje. Rizični čimbenici za 
bolesno starenje su :fizička neaktivnost, psihička neaktivnost, loše prehram- 

bene navike, debljina, pušenje, pretjerana konzumacija alkohola, loša adap- 
tacija na stres, pretjerana konzumacija kave, neodržavanje osobne i oko- 
lišne higijene, pretjerani boravak u zatvorenom prostoruesa nedostatkom iz- 
laganja sunčevoj svjetlosti i prirodnim ljekovitim činiteljima okoliša i kao 
mnogi drugi. 

Svatko od nas može imati određeno znanje, informaciju, i može biti 
svjestan kako ono što radi možda nije dobro za njegovo zdravlje, no sve to 
zajedno još nije dovoljno kako bi se on zaista odlučio za mijenjnje svog po- 
našanja. Dakle, usprkos svjesnosti, mi ništa ne činimo, prema tome imamo 
odgovornost za inertnost i nemijenjanje svog negativnog zdravstvenog po- 
našanja, usprkos tome što znamo što bi trebali činiti. 

Možemo zatim govoriti o odgovornost za lošu komunikaciju sa liječni- 
kom i ostalima, kao i o odgovornosti za nepoštivanje propisa liječenja i upu- 
ta liječnika i ostalih stručnjaka ili volontera. 

Poslije toga slijedi odgovornost za nekontrolirano, nepravilno uzima- 
nje lijekova. Mnogi stariji ljudi tijekom starenja možda imaju neke psihičke 
probleme ili smetnje, postaju više zaboravni ili slično. Tada je jako važno da 
tijekom propisivanja lijekova liječnik bude vrlo jasan u davanju uputstava 
samom pacijentu kao i njegovoj obitelji. Naravno i oni koji skrbe volonterski 
o tom pacijentu moraju biti upoznati s tim, kako bi mu mogli biti od pomoći, 
odnosno kako bi vršili ulogu dodatne kontrole tijekom uzimanja lijekova i 
pružanja sigurnosti starijoj osobi. 


& Svjesnost o 
KAERNINII 
odgovornosti 
za svoj svakodnevni 


životni stil i navike, 
te njihov utjecaj na 
razvoj bolesti i 
starenje 





Imor: CZG ZZJZGZ 

Dalja odgovornost je odgovornost starije osobe za samopomoć, samoli- 
ječenje, tj. samomedikaciju. 

U suodgovornosti za sprečavanje bolesnog starenja veliku ulogu ima 
poznavanje nekih specifičnosti fiziologije starenja.. Tijekom fiziološkog sta- 
renja, organizam podliježe raznim promjenama, tako npr. u cijelom orga- 
nizmu dolazi do atrofije mnogih organa i mišića i kože i sl. 

U probavnom sustavu dolazi do smanjenja peristatike jednjaka i crije- 
va, dakle, smanjena je njihova pokretljivost. Iz tog razloga starije osobe tije- 
kom godina počinju sve teže gutati i s vremenom čak i gube želju za hra- 
nom. Ta smanjena pokretljivost u crijevima dovodi i do kroničnog zatvora, 
što je dosta često kod starijih ljudi. Sljedeći razlog za zatvor su sami mišići tr- 
buha i crijeva koji su atrofirali, zatim dehidracija, odnosno, gubitak tekućine 
u tijelu starije osobe te konačno i činjenica da se premalo kreću. Ako se osim 
toga dodatno još i loše hrane, tj. ne uzimaju dovoljno žitarica, voća i povrća 
tj. one hrane koja ima dovoljno vlakana u sebi, onda to još više pogoršava 
problem zatvora. 

U starijoj dobi možemo vidjeti dva problema vezana za prehranu, a to 
su pothranjenost i debljina. Do otprilike 60-te godine osobe eventualno mo- 
gu imati problem sa debljinom, ali nakon 60-te godine češće nailazimo na 
problem pothranjenosti. 

Sljedeće što se dešava tijekom starenja su promjene na raznim osjetili- 
ma. Do promjena osjeta za okus dolazi radi atrofije jezika i smanjenja osjet- 
ljivosti receptora za okus. Iz tog razloga se starija osoba može žaliti da hrana 
više nema tako dobar okus kao nekada te tako npr. suprug može optužiti 
svoju suprugu kako ona više nije tako dobra kuharica kao prije, što naravno 
nema veze sa njenim kulinarskim vještinama nego sa njegovim promjena- 
ma u osjetu okusa. Isto tako može biti promijenjen i osjet njuha, jer dolazi do 
smanjenja broja receptora za njuh te to može biti jedan od dodatnih razloga 
što starije osobe ne prepoznaju više tako dobro miris ni okus hrane, pa im se 
može desiti, a pogotovo ako sami žive, da pojedu pokvarenu hranu. To 
može dovesti do nekih probavnih smetnji ili u najgorem slučaju do trovanja 
hranom. Isto tako, postoji jedan spoj merkaptoetanol, koji se inače dodaje 
gradskom plinu kako bi ga mogli osjetiti osjetilom njuha, ako eventualno 
dođe do curenja plina. Kod starijih osoba se osjetljivost njuha za taj spoj 
smanjuje ili nestaje pa tu naravno dolazi do velike opasnosti od trovanja pli- 
nom takvih osoba ili do eksplozije plina. Ako je ta osoba sama, zaboravljiva, 
opasnost je mnogo veća . 

Starije osobe se inače sve manje kreću te tako imamo smanjenje tjelesne 

aktivnosti i općenito sniženje bazalnog metabolizma. 

Iz tog razloga starija osoba ima smanjene energetske potrebe, dakle 
ona može i treba jesti manje hrane nego što je možda jela prije, otprilike do 
oko 1500 kalorija. To ne znači da ona ne treba i dalje uzimati puno vitamina i 
minerala, dapače čak i više jer često puta stariji organizam ne može više tako 
dobro apsorbirati vitamine i minerale koje je unio u organizam kao prije. 

Sljedeća karakteristika starijih ljudi su problemi sa zubima, loše sanira- 
no zubalo ili su oni potpuno bez zuba. To može dovesti do dodatnih probav- 
nih smetnji ili do razvoja debljine. Inače, osjećaj sitosti nastaje na taj način 
što iz usta živčani signal odlazi do mozga i osoba tada ima osjećaj sitosti tj. 
nema više potrebe za daljom konzumacijom hrane. Ako ne možemo žvakati 
ili ako prebrzo i halapljivo gutamo hranu, u tom slučaju naša hrana dolazi 
prebrzo u želudac i naš mozak uopće ne zna koliko smo pojeli tj. ne dobiva 
informaciju da nam je dosta te onda mi puno, puno više jedemo nego što bi 
inače jeli da smo polagano žvakali hranu i duže je držali u ustima. To je je- 
dan od razloga žašto može doći i do prekomjerne tjelesne težine, odnosno 
debljine. Preporučjue se žvakanje svakog zalogaja 30-40 puta.. 

Što se tiče zdrave prehrane za starije ljude preporučuje se zdrava medi- 
teranska prehrana te je i izrađena specifična piramida za prehranu starijih 
osoba. Jedna specifičnost te piramide za starije ljude je to što se u bazi nalazi 
uzimanje tekućine, što ima veliku važnost za starije osobe. Oni moraju uzi- 

mati najmanje 8 čaša vode dnevno. Stariji čovjek često puta i nema osjećaj 
žeđi te je zato sklon dehidraciji.. Zato je važno stalno poticanje starije osobe 
da uzima više tekućine. 

Onima koji imaju problema s viškom težine u starijoj životnoj dobi se 
ne preporučuju nikakve drastične redukcione dijete, pogotovo ne one koje 
se reklamiraju u medijima. Te dijete su jako agresivne i mogu štetno djelova- 
ti na zdravlje starije osobe. Naš cilj je u starosti postići dobro stanje uhranje- 
nosti uz održavanje idealne tjelesne težine i u dubokoj starosti. 

Slijedeće što je veoma važno za starije ljude je važnost pravilnog disa- 
nja. U starijoj dobi, osobe teže udišu i izdišu zrak, radi toga što dolazi do 
smanjenja apsorcijske površine pluća, i smanjenja elastičnosti pluća. Ono 
što bi se preporučilo svakom čovjeku, u mlađoj dobi a naravno i u starijoj, je 
provedba vježbi disanja. Volonteri i svi oni koji rade sa starijim osobama bi 
trebali savladati tehniku pravilnog disanja, prije svega radi sebe samih, a on- 
da radi toga kako bi tu vještinu mogli prenositi i na druge. Problem je u tome 
što, većina ljudi najčešće diše samo gornjim dijelom pluća, dakle donji dio 
pluća se rijetko kada koristi u potpunosti. Znači preporučuje se potpuno di- 
sanje i to s trbuhom i cijelim plućima. Kod udaha trebamo imati osjećaj na- 
puhavanja trbuha, nakon toga se počinje dizati i napuhavati ovaj srednji dio 
prsnog koša i tek na kraju gornji dio. Izdah može biti i kroz usta. Pravilnim 
disanjem organizam dobiva energiju, a možemo utjecati na opće pobolj- 
šanje zdravstvenog stanja. Svjesnim učenjem produžavanja izdaha, mo- 
žemo utjecati na sniženje visokog tlaka ukoliko imamo problema s hiperten- 
zijom. 


Zaključak 


U rukama svakog profesionalca ili volontera koji skrbi o starijim osoba- 
ma je moć za utjecanje i pozitivno mijenjanje ne samo svog zdravstvenog 
stanja nego i zdravlja drugih osoba. Uloga volontera za starije uključuje raz- 
vijanje pozitivnog zdravstvenog ponašanja kod sebe, odnosno kod starijih 
osoba o kojima skrbi. Kako bi to bilo moguće potrebno je kontinuirano ula- 
gati u programe edukacije volontera iz područja gerontologije, odnosno 
svih onih disciplina koja daju znanja potrebna za kompetentan rad volonte- 
ra sa starijim ljudima. Uz te organizirane edukacijske programe neophodna 
jeistalna samoedukacija i usavršavanje svih volontera. 

Centar za gerontologiju ZZJGZ-a proveo je i testiranje prisutnih sudio- 
nika skupa u skrbi za starije Zaklade “Biskup Josip Lang" putem testa ocjenji- 

Tablica 2. Interpretacija testa ocjenjivanja asocijacijskih obilježja za 
starijeg čvojeka (n=16) 






























oOoOgENa o [a|2|3|a|s| | PROSJEK | 
BOLESTAN | [3[6[|1| [zpRav | 28 | 
DEBEO ——-—-—-—- | [1[9( [| Mšv | 29 | 
IZABORAVAN | [2[7[1[|  |DOBROPAMTI 
Koa S hočečanonm | 3-0 
OVISAN O T.P. Do [2[6[2]| |NEOVSANOT.P. | 3 > | 
[DEMENTAN | [2[4[4| [BSTAR | oo | 
POGRBLJEN | [1[6[3]| [USPRAVAN le 2850) 
NEPOKRETAN | [1|7[2]| (POKRETAN | 31 | 
OSAMLJEN | [3[3[4[ pRšTVEN [| 31 o | 
UKOČEN —— [| [1[7[2]| [FLEKSBLAN | 31 | 
TUŽAN ———-— | [2[s5[|1 [2 |vEso 
NEUREDAN | [ [81|2] [UREDAN | 32 | 
NEPRIVLAČAN DL o[z[31| (PRVLAČAN | 33 | 
NERVOZAN Do oPij|s|6| (SMREN | 383 | 
GLUP || [3[6[1]|PAMETAN | 34 | 
m. 
SMRDIJV | [ [z[f2[1Mmšjv | 34 | 
PASIVAN ———'[ [1[4[5]| [AKrmvaN | 34 | 
E. | Ih =HEEE-—- #— 
DOSADAN Do o[1[3[5[1zaqumyv | 36 | 
SPOR --——_—[_[6[2[2|[ BZ | 34% | 
LJEN [| 1[35[5[1(VRJEDAN | 36 

NAPET | _[ [šfa4al1j[oPpušrN | 36 | 
IMRZOVOLJAN | [| [6[2]|2 RASPOLOŽEN | 36 | 
RUŽAN | | [š5[|3|2zgopan_— | 37 | 
ŠUTLJIV ——— | [ [4[s5[1pčyv | 8 | 
LOŠ. [_[ [«[4[|2[DOBAR | 38 > | 
NEDUHOVIT | [ [3[6|i1jDuHOwyr | 38 | 
BESKORISTAN | [| [21[5][|3 KORSTAN | 41 | 
NEKREATIVAN [| [1|7]|2 KREATmVAN | 41 = | 
UMORAN | | [2[4[4|ODMORAN | 42 
INEKOMUNIKATIVAN| [| 1 [ 5 | 4 [KOMUNIKATIVAN 43 

MRZAK [| [1[5[4 DRAG 43 

INEISKUSAN [| [1[2[7|[SKUSAN | 45 | 
UKUPNIPROSJEK | | [ [| [| [| [347 | 

vanja asocijacijskih obilježja za starijeg čovjeka , a koji je prezentirala Marija 
Škes, vrt. za starije osobe iz Centra za gerontologiju ZZJZGZ-a. 

U Centru za gerontologiju ZZJZGZ sustavno se provodi ispitivanje i 
praćenje stavova i uvjerenja o starijim osobama putem semantičkog di- 
ferencijala — Testa ocjenjivanja asocijacijskih obilježja za starijeg čovjeka 
(Izvor: Centar za gerontologiju ZZJZGZ — Referentni centar Ministarstva 
zdravstva i socijalne skrbi za zaštitu zdravlja starijih ljudi). U testu su nave- 
dena 34 asocijacijska obilježja (npr. uredan-neuredan, dosadan-zanimljiv, 
kreativan-nekreativan itd.) Ispitivana osoba zaokružuje ocjenu u rasponu 
od 1 do5 za obilježje koje je, prema njegovom osobnom stavu, pojmovno 
najprihvatljivije za starijeg čovjeka. Potrebno je pažljivo i koncentrirano is- 
punjavanje testa jer kod svakog drugog obilježja ocjene su poredane obrnu- 
tim redoslijedom kako bi se spriječilo automatsko zaokruživanje brojeva. U 
daljnjem tekstu navesti ću dva primjera provedenog istraživanja putem se- 


mantičkog diferencijala u Centru za gerontologijju ZZJZGZ. 


Tablica 3. Interpretacija testa ocjenjivanja asocijacijskih obilježja za 


starijeg čovjeka (n=123) 


i 
i 





!/OCJENA 1 2 3 4 5 

BOLESTAN DD 5--268[ 58. 18| —— AZDRAV——- | 181) 
"DEBEO [3 zo oS8|o 200 zmRšav | 283] 
"ZABORAVAN Do 8L---38[ S 151 > SIDOBROPAMTI— | >= 2,78| 
SIROMAŠAN DD DDoo368| 8| — 7| o oSBogar | = 270 
'OVISAN O T.P. Dos 26] | 15] = GINEOVISANOT.P. | 2,88] 
"DEMENTAN DD UZ 6630 9HBSTAR | = 328 
POGRBLJEN DS 3 55 ZA] HZJUSPRAVAN | 303] 
NEPOKRETAN Do 3BDooo28| BIJO 22] >= RBPOKRETAN | = 308 
OSAMLJEN D168 o3A|o-o38|o-o24|o o OHSIDRUŠTVEN | 2,92] 
'UKOČEN DB oo29| 69 o o18| = OZIFLEKSIBLAN — | = 2,84] 
(TUŽAN Do o o23| o 96|  32| — VNVESO | 317] 
NEUREDAN D-1o---9|--_S8l o 43] IZlUREDAN | = 3,48] 
INEPRIVLAČAN [--6o24[- 60[ -—--28[ ——-— 10[PRMLAČAN | 3,15] 
NERVOZAN |D 2 19| | 30 zsMRN O | = 325 
GLUP DD 2|o1|oooo398| o OoSzlooooOPODPAMETAN | = 3,81] 
IP. NESAMOSTALAN [DoD1oSĐVvVSP|oSĐšSŠSosiJjoOooODdi| ooo O23I|P.SAMOSTALAN | 3B] 
PASIVAN Z 15 3 15 AKTIVAN 

NEVITALAN DD 2|o-o2a|o-_- So 28| —— 13MITALAN——'_—_ | 321] 
DOSADAN Dooo2| o om[  $3|  30[ > 2Z0IZANMLJV O | = 1,52 
"SPOR Do o20| a9 oa2|—_4|_ vreRz | 244 
LIJEN Do 3| 37| S2| => 26|VRIJEDAN | 378 
NAPET DL |Đ FP B81oĐ 41 13/0PUŠTEN | 347] 
IMRZOVOLJAN Doo 63 32) = 13IRASPOLOŽEN | = 333] 
RUŽAN | -D-1o---22|-—- 69| —_ 26| — 1IZGODAN —-— | = 320 
ŠUTLJIV |Đ o|oooa6| 34| = odopaučiiv ——-— | 348) 
LOŠ [1 0-40 S0-- 3ZUDOBAR-_—-— | 390] 
NEDUHOVIT DO d(o--mAlooOo39|o-—- WDUHOWo_——— | = 356 
'BESKORISTAN Doo Boo ooo OGAIKORSTAN | = 3,89] 
INEKREATIVAN ĐĐ o a49| o o42| = ZZIKREATIVAN | 348 
UMORAN DSL 37|ooos0o-_ 268| > 4lODMORAN | ——-—-—281] 
/NEKOMUNIKATIVAN DL 0[ 3-34. 46] >> 3O|KOMUNIKATIVAN | 391] 
IMRZAK [ĐĐ | | 15 &DRAG | 430 
NEISKUSAN |o-0[ a oval o 32] SOISKUSAN | o 4.25] 
(UKUPNI PROSJEK pro eje enje mje 2 je eje e se TI 3,04 

U prvom primjeru - provedeno je ispitivanje putem semantičkog dife- 
rencijala kod studenata viših radnih terapeuta za starije (Visoka zdravstve- 
na škole u Zagrebu). Nakon provedene edukacije iz gerontologije i gerijatri- 
je, u okviru kolegija “Zdravstvena gerontologija“, viši radni terapeuti za sta- 
rije (3. godina studija) ispunili su u studenom 2003.g. Test asocijacijskih 
obilježja za starijeg čovjeka sa sljedećim rezultatima: 

U slikovnom prikazu vidljiva je kontinuirana uzlazna linija krivulje 
prema ocjenama 4 i 5. koja je rezultat usvojenih novih saznanja o starosti i 
starenju te promijenjenim stavovima i uvjerenjima budućih viših radnih te- 
rapeuta koji će im uvelike pomoći u njihovom budućem radu sa starijim lju- 
dima. Pozitivan stav višeg radnog terapeuta motivirajuće utječe na stariju 
osobu da mobilizira svoje potencijale. 

U drugom slučaju, semantički diferencijal je proveden na 1. hrvatskom 
kongresu preventivne medicine i unapređenja zdravlja, u okviru Geronto- 
loške stvaraonice — mini simpozija o primarnoj, sekundarnoj i tercijarnoj 
prevenciji za starije ljude (studeni 2003.g). Test asocijacijskih obilježja stari- 
jeg čovjeka ispunila su 123 stručnjaka koji skrbe u zaštiti zdravlja starijih 
osoba. Posebno je to uočljivo u slikovnom prikazu oscilirajuće krivulje na te- 
melju dobivenih rezultata, što upućuje na potrebu trajne edukacije iz geron- 
tologije za interdisciplinarni sustav stručnjaka koji skrbi u zaštiti zdravlja 
starijeg hrvatskog pučanstva. 


Slika 7. Prosječne ocjene asocijacija obilježja starijeg čovjeka 


7 10 13 16 19 2 
Obilježja 
Izvor: DZZS i CZG ZZJZGZ 

Nevenka Mišić 


Rad “Kapi dobrote“ kroz volonterstvo 


Katolička udruga Kap dobrote osnovana je 1990. godine na poticaj p. An- 
tuna Cveka, člana DI i osnivača Udruge. Hrvatska biskupska konferencija 
dekretom je potvrdila Udrugu kao privatno vjerničko društvo u crkvi. Kap 
dobrote katolička je udruga pa se i njeno djelovanje temelji na kršćanskom 
učenju — pomoći bližnjem u potrebi. Svoje ciljeve Udruga ostvaruje okuplja- 
njem građana koji žele svjedočiti svoju vjeru ljubavlju prema bližnjem, ne- 
posredno pomažući ugroženoj osobi u konkretnim okolnostima u kojima 
živi. Pomoć se prvenstveno pruža osobama starije životne dobi, slabijeg 
imovinskog statusa, usamljenima i ostavljenima bez obiteljske podrške, a 
koliko mogućnosti dozvoljavaju i drugima koji se jave i zatraže pomoć. To 
podrazumijeva evidentiranje, obradu i posjećivanje ugrožene osobe i omo- 
gućavanje dostojanstvenijeg života raznim oblicima pomoći (živežne na- 
mirnice, ogrjevna drva, ortopedska pomagala, pelene i sve drugo što se iz 
donacija može pružiti). Udruga trenutno okuplja 143 člana — volonteri i 5 za- 
poslenika (2 socijalne radnice, suradnicu u socijalnoj službi, medicinsku ses- 
tru i djelatnicu u praonici rublja), koji realiziraju programske aktivnosti Ud- 
ruge i brinu o 367 starijih osoba. 

Članovi udruge su volonteri, a volonterstvo je najveća vrijednost koju 
njeguje naša udruga. Volonteri su ljudi dobre volje koji dio svojeg slobod- 
nog vremena, a češće i dio materijalnih sredstava dijele s ljudima u potrebi. 
Svi oni koji žele postati volonteri Udruge, prvo prođu razgovor u savjetova- 
lištu, upozna ih se sa radom udruge, a nakon toga preporuča im se dolazak 
na redovne tjedne sastanke i kad je osoba spremna, počinje redovito pos- 
jećivati nekoga od korisnika. Prvi posjet se organizira sa socijalnom radni- 
com koja upoznaje volontera sa osobom koju će posjećivati. Nakon toga, 
posjeti se obavljaju, najmanje jednom tjedno, ovisno o potrebi korisnika i 
mogućnosti volontera. Prema sadašnjim podacima o članovima može se 
zaključiti sljedeće: prosječna starost volontera je 52 godine, prema spolu 
15% ima muškaraca, a 85% žena, po obrazovanju najviše ih je sa završenom 
srednjom školom, a zatim sa visokom i višom. 

Djelatnost Udruge odvija se na tri lokacije: 

1. Palmotićeva 31, župne prostorije, gdje se održavaju tjedni sastanci 
članova i sv. misa, jednom mjesečno; 

2. IV. Stara Pešćenica 3, prostorije koje je Udruga dobila na korištenje 
od Grada Zagreba za tajništvo, savjetovalište i druge potrebe Udru- 
ge,i 

3. Račkoga 8, suteren, u vlasništvu Udruge, gdje se nalazi praonica 
rublja. 

Programske aktivnosti su sufinacirane iz gradskog i državnog pro- 

računa (putem natječaja), dobrovoljnih priloga građana i tvrtki. 


Program rada Katoličke udruge “Kap dobrote“ kroz volonterstvo 
I. Obilazak i pomoć bolesnim, napuštenim i siromašnim osobama 


U ovu djelatnost uključeno je 126 volontera. Oni obilaze i pomažu 97 
starijih osoba u njihovim domovima. Pored riječi utjehe, pružaju im i od- 
ređene usluge: odvode ih na pregled liječnicima, prate na pregled u bolnicu, 
nabavljaju potrebne lijekove i drugi sanitetski materijal, nabavljaju živežne 
namirnice po želji korisnika, plaćaju im račune, obavljaju sitne kućanske 
poslove, donose rublje na pranje, prate ih na sv. Misu, groblja te obavljaju i 
druge poslove. Članovi Udruge, liječnici raznih specijalnosti, posjećuju teže 
bolesne i nepokretne starije osobe te u suradnji s liječnicima opće prakse or- 
ganiziraju potrebnu zdravstvenu njegu. Članovi Udruge, tehnički tim, za- 
natlije raznih struka, pomažu korisnicima u održavanju njihovih stanova i 
raznim sitnim popravcima. Članovi sa posebnim smislom za kreativnost iz- 
rađuju čestitke, rad na svili i drugo, i tako oplemenjuju sebe, a ujedno je ko- 
risno drugima. 


II. Ostale posjete članova Udruge 


Članovi posjećuju i 51 osobu u Domovima za starije i nemoćne osobe u 
gradu Zagrebu, uglavnom na stacionarnim odjelima. To su osobe koje ne- 
maju bliže obitelji ili koje je obitelj napustila. Dva puta godišnje posjećuju 
djecu u Bolnici za kronične dječje bolesti u Gornjoj Bistri. Pred velike kato- 
ličke blagdane obilaze bolesnike u Bolnici za osobe lišene slobode. U korizmi 
volonteri sudjeluju u Socijalnom križnom putu, koji se provodi u socijalnim 

ustanovama posjećujući najsiromašnije. Prigodom božićnih i uskrsnih blag- 
dana posjećuju se svi korisnici, bez obzira koji oblik pomoći im se pruža i na 
taj način ukazuje im se da nisu ostavljeni i zaboravljeni. 


III. Ostale aktivnosti članova Udruge 


Radovite aktivnost članova su: sastancima ponedjeljkom u 17 sati, na 
kojima se razmjenjuju tekuće obavijesti i dogovaraju aktivnosti za slijedeći 
tjedan, tijekom sastanka potiče se volontere na razgovor, tražeći izvješća sa 
terena i na taj način pratimo njihov rad na dobrobit onih koje posjećuju. 
Koordinacijom volontera i korisnika pruža se podrška i sigurnost u dobro 
koje čine i stvara čvršća vezu između samih članova. Također velika većina 
aktivnih članova rado sudjeluje na duhovnim obnovama, stručnim putova- 
njima i hodočašćima. Već devetu godinu organizira se devetnica povodom 
međunarodnog Dana bolesnika, 11. veljače. Članovi, devet večeri uzastop- 
ce, u zagrebačkim župama mole s domaćinima sa nakanom unapređenja i 
poticanja karitativnog rada i upoznavanja javnosti sa problematikom sta- 
rijih, bolesnih i nemoćnih osoba. Udruga surađuje s mnogim katoličkim i 
srodnim udrugama na čijim skupovima aktivno sudjeluju njeni volonteri. 
Posebno treba usku suradnju sa Zakladom biskup Josip Lang. Povezani u duhu 
preko p. Antun Cveka suradnja se provodi u djela. 


Naši rezultati su dobrota, a dobrima je dobrota nagrada 


Članovi Udruge, volonteri svojim radom i zalaganjem, posjećivanjem 
starih, bolesnih, nemoćnih i osamljenih osoba u njihovim domovima po- 
mažu da svoju starost u svojim domovima žive kvalitetnije i zadovoljnije. 
Teško ekonomsko stanje svakodnevno povećava broj potrebnih, što pred- 
stavlja teškoće u radu Udruge, koja unatoč većem zalaganju volontera, bez 
većih materijalnih sredstava ne može zadovoljiti sve potrebe, ponekad os- 
jećamo da smo samo kap u moru potreba. Solidarnost se ne smije ograničiti 
na nekoliko tjedana u godini, odnosno samo na božićno vrijeme već se treba 
proširiti i postati dio življenja svih, a posebno kršćana jer kršćanstva nema 
bez pomoći drugome. Potrebe su velike, samo u gradu Zagrebu, prema sta- 
tističkim podacima je 16% starijih od 65 godina života. Mnoge obitelji, i uz 
najbolju volju, nisu u mogućnosti ispuniti svoju zadaću spram svojih starijih 
i oni su prepušteni sami sebi. Zato bi bilo dobro da tu ulogu preuzimaju raz- 


Rad “Kapi dobrote“ kroz volonterstvo 71 


Zbornik radova 





ne udruge i ustanove koje u Crkvi djeluju na socijalnom području, njegujući 
volonterstvo i služeći potrebnima, kao što čini ova Udruga. 

Razvojem raznih servisa i ugovorenim dugoročnim programima u skr- 
bi za osobe starije životne dobi, Udruga će moći sustavno pomagati one na- 
jugroženije, također kroz tisak i druge medije nastoji se ukazati na teško sta- 
nje starijih osoba. 


Razvoj volonterstva i humanitarnog djelovanja 


Tijekom četrnaestogodišnjeg rada “Kapi dobrote“ uočen je problem 
uključivanja volontera, koji žele svjedočiti svoju ljubav prema bližnjem. 
Problem je sve veći zbog otuđenosti, lošeg materijalnog stanja ljudi koji žele 
pomagati, a često i njima samima je pomoć potrebna. U proteklom razdoblju 
fluktuacija članstva volontera je bila visoka, mnogi su pokušali volontirati i 
odustali (neki zbog bolesti, starosti, zbog neispunjenih očekivanja ili dr. raz- 
loga). Zahvaljujući snažnom motivu koji vjernike potiče na svjedočenje 
činjenja dobra ljubavlju prema bližnjemu, uvijek se javljaju novi članovi, pa 
se broj aktivnih volontera održava oko spomenutih brojki. Kao doprinos 
razvoju volonterstva Udruga je prišla sistematskom odgajanju djece, mla- 
deži i odraslih, sa svrhom razvijanja plemenitih osjećaja i pozitivnih stavova 
prema bližnjima u potrebi, posebno starijima, bolesnima i napuštenima. 

Ovaj program predviđa dodatnu edukaciju na dvije razine: 


1. razvoj volonterstva i humanitarnog djelovanja za djecu i mladež: 

Ovim programom je predviđeno senzibilizirati djecu i mlade spram 
starijih osoba, kroz humanitarno-kreativni rad odgajati ih i pružiti 
im mogućnost da pomažu ljudima u potrebi. Takvim djelovanjem 
djeca i mladi će se osjećati korisnima i realnije će promatrati svijet u 
kojem žive, ali i sami sebe. Program se realizira u 10 karitativnih gru- 
pa u osnovnim i srednjim školama, župnim zajednicama te u jednoj 
studentskoj grupi. U tu svrhu izdane su brošure Moja Kap 1 i Moja 
Kap 2. Ovaj program je ocijenjen sa strane stručnjaka vrlo dobar i po- 
ticajan. 


2. razvoj volonterstva i humanitarnog djelovanja za odrasle: 
Kao poticaj uključivanja volontera u rad Udruge izdaju se godišnje 
dva broja biltena Kapi dobrote u 1500 primjeraka, u kojem se obav- 

ještava o radu Udruge, a člancima se potiče čitaoce da sami započnu 
ili unaprijede svoj volonterski rad. Devetnicom za Dan bolesnika, 
11. veljače, u zagrebačkim župama, sa okupljenim župljanima iz- 
mjenjuju se iskustva, razvija suradnja i jedni druge potiču na djelot- 
vornu ljubav. Prikazom rada Udruge kroz sudjelovanje u raznim 
medijima također se propagira volontersko i humanitarno djelova- 
nje. Ovaj program, razvoj volonterstva i humanitarnog djelovanja 
odraslih, osigurava Udruzi kontinuirano djelovanje. Sarno humano- 
stiljubav mogu ublažiti mnoge nepravde koje nas okružuju, a plan 
se Udruge može ostvariti uz Božju pomoć. 


Položaj osoba starije životne dobi 


Položaj osoba starije životne dobi, sadašnjeg trenutka, dosta je težak. 
Stoga se mora intenzivnije raditi na podizanju kvalitete življenja, humanijih 
odnosa i međusobne solidarnosti. Starost sa sobom donosi i bolesti. Većina 
bolesnika u starijoj životnoj dobi boluje od kroničnih bolesti, tako su oni 
zaokupljeni svojom bolešću, nemoći i strahom, jer često ne mogu očekivati 
pomoć od svojih bližnjih. Zato se Udruga zalaže za razvoj izvaninstitucio- 
nalne skrbi, tj. stvaranje “mreže“ za pomoć osobama starije životne dobi i 
nadamo se boljitku. 


Kako osobe starije životne dobi učiniti sretnim 


* Ne dopustite da osjete da su Vam teret. 
Dobro se skrbite o njima, ostarjet će s manje poteškoća. 
Upoznajte ih sa njihovim pravima. 
Posjećujte ih bez žurbe. 
Slušajte ih strpljivo. 
Budite ljubazni. 
* Omogućite im korištenje potrebnih ortopedskih pomagala. 
* Dopustite im što dulji ostanak u njhovu domu. 
* Njegujte njihove kontakte s obitelji i s prijateljima. 
* Pustite ih da uživaju u slobodnom vremenu i razonodi. 
Zahvaljujemo Samostanu Družbe Isusove na podršci i korištenju pros- 
torija za naše redovne sastanke. Također, zahvaljujemo čelnim ljudima Pog- 

lavarstvo našega grada na dodjeli prostorija za rad udruge. Bez njihove po- 
drške ne bi mogli činiti to što činimo. Na kraju, zahvaljujemo svima koji su 
svojim radom i svojom nazočnošću na bilo koji način sudjelovali i pripo- 
mogli napretku udruge. Bog im obilno uzvratio. Hvala! 

Psihosocijalni i duhovni vidik umiranja 


Smrt možemo promatrati s različitih vidika: 
* biološki 

* psihološki 

* sociološki 

* teološki 

* filozofski 

* etički 

* kulturno-kritički 


Što je palijativna skrb? 


Palijativni pristup smrti u svojoj praksi, palijativnoj skrbi, integrira sva- 
ki od gore navedenih vidika. To je pristup kojim se bolesnicima suočenim sa 
smrtonosnom bolešću i njihovim obiteljima unapređuje kvaliteta života, što 
se čini: sprečavanjem i olakšavanjem simptoma sredstvima ranog otkriva- 
nja, procjene i liječenja boli, olakšavanjem psihičkih, psihosocijalnih proble- 
ma i duhovnih problema (Svjetska zdravstvena organizacija, 2002). Razvoj pa- 
lijativne skrbi započinje 50-tih godina 20. st., bila je to reakcija na proces 
otuđivanja umiranja koje se udaljilo iz kuća i obiteljske atmosfere i postao 
neuspjeli događaj liječnika i pacijenta. 

Biskup Lang koji je živio i djelovao prije modernog razvoja palijativne 
skrbi i sam je u svom pastoralnom radu s ljudima uviđao njihove mnogos- 
truke potrebe i sve ih nastojao uvažiti. Tako čitamo iz knjige Naš veliki Lang u 
kojoj je opisano i njegovo djelovanje kao duhovnika u Bolnici sestara milos- 
rdnica u Zagrebu. 

“Bolesnicima se sav posvetio. Bio je njihov pravi anđeo tješitelj. Neki su 
htjeli da se nad njima moli, neki su tražili savjeta, neki ispovijed, neki boles- 
ničko pomazanje, stotinu raznih usluga... nosio je pojedinim bolesnicima 
štogod jela, voća...“ (str. 32.) 

Tu ga upoznajemo kao osobu koja čovjeku pristupa cjelovito — holis- 
tički. Nije se zadovoljio da ih samo ispovijedi ili da im podijeli bolesničko 
pomazanje, nego se zanimao za njihovo zdravstveno i opće dobro. Briga za 
umiruće do druge polovice 20. st. uglavnom se pružala kod kuće. U drugoj 
polovici 20. st. njega bolesnika pružana od obitelji i susjeda prebačena je na 
profesionalce. Na taj je način proces smrti (umiranja) uklonjen od svakod- 
nevnog vjerskog, socijalnog i kulturnog zbivanja. Takvo umiranje postalo je 
privlačno za kulturu koja se boji smrti. U bolnicama je umiranje izolirano od 
moralnih i socijalnih elemenata. Posjete od sat vremena ili nekoliko više uk- 
rađenih sati, i to samo najbližih osoba, u točno određeno vrijeme, ne mogu 
bolesniku pružiti utjehu; onu željenu i očekivanu koju bi mogli svakodnev- 
ni socijalni kontakti. Razgovarati o raznim dilemama glede pojedinih besko- 
risnih tretmana i pregleda nitko ne želi. Stoga, umiranje u bolnici postaje 
tehnički proces koji je profesionalno i birokratski kontroliran. Izgubivši svo- 
je značenje, u modernom kontekstu, smrt je postala i osobni i profesionalni 
neuspjeh. Zbog toga je i razgovor o smrti i umiranju prestao. 


Ima li umirući potrebu razgovarati o umiranju i smrti? 


“Tko nas sluša u čitavom svijetu? Ovdje sam — to sam ja u mojoj goloti- 
nji, s mojim ranama, moja tajna tuga, moj očaj, more razočaranje, moja bol 
koju ne mogu izraziti, moja panika, moja napuštenost... Oh, slušaj me jedan 
dan, jedan sat, jedan čas, dok ne izdahnem u mojoj strašnoj divljini, mojoj 
samotnoj tišini. Oh Bože, zar nikoga nema tko bi slušao?“ 

Tako je davno zapisao poznati filozof Seneka. I danas, mnogi kojima je 
dijagnosticirana neizlječiva bolest, razmišljaju o svojoj smrti i željeli bi svoje 
strahove i pitanja podijeliti s najbližima. No često, kad započnu razgovor, 
obitelj misli da mora pričati nešto pozitivno, izbjegava takve razgovore, ok- 
reće ih na šalu ili drugu temu, a bolesnik ostane osamljen poput filozofa koji 
kaže: “Zar nema nikoga tko bi slušao?“ 

Potrebe umirućeg čovjeka su različite, izviru iz područja života koja ob- 
likuju njegovu osobnost, a to su: tjelesnost, socijalno okruženje, njegove 
društvene veze, rad i djelovanje, materijalna sigurnost i posjedovanje, te 
osobne vrijednosti, religija i duhovnost. U pristupu umirućem trebamo: ot- 
kriti koje promjene bolest donosi, koje su promjene u životu osobe nastale 
zbog bolesti i tko osobu trenutno podržava i za nju brine, razumjeti emocio- 
nalnu i psihološku reakciju bolesnika i obitelji u odnosu na bolest, te koje 

posljedice zbog toga možemo očekivati, identificirati poslove i međusobne 
odnose koji nisu dovršeni, razumjeti vrednote, vjerovanja do kojih osoba 
drži, doznati kako osoba vidi svoju bolest u odnosu na Boga, je li to za njega 
kazna i otkriti kako se osoba u prošlosti nosila sa trenucima krize i kriznim 
razdobljima. Iz navedenoga, vidljivo nam je koliko toga trebamo imati u vi- 
du dok nastojimo iz svoje profesionalne uloge ili osobnog odnosa pomoći ili 
biti podrška umirućem na putu prema vječnosti. Dr. Robert Buckman u svo- 
joj knjizi Ne znam što reći kaže: 

“Suočen s prijetnjom smrti, čovjek mora proći put od razmišljanja o se- 
bi kao zdravoj osobi do razmišljanja o sebi kao osobi koja umire. Neovisno o 
tome kako se bolesnik osjeća u trenutku postavljanja dijagnoze, mora se 
suočiti s prijetnjom bliskog kraja i to ne kao s idejom ili nečim što se događa 
drugim ljudima nego kao s vjerojatnošću ili izvjesnošću.“ 

To razdoblje on naziva prijelazno razdoblje i dijeli ga u tri stadija: 
početni stadij (kada se osoba sučeljava s prijetnjom smrti), stadij bolesti (ka- 
da se s tjelesnim propadanjem mijenja življenje i bolovanje) i posljednji sta- 
dij (kada se bolesnik suočava sa smrću). Suočavanje sa smrću koje traje od 
postavljanja dijagnoze, pa sve do kraja, izaziva različite emocije. One se jav- 
ljaju različito kod različitih osoba. Mogu biti prikrivene, trajati nekoliko tre- 
nutaka, sati, dana ili tjedana. Važno ih je prepoznati i dopustiti da ih boles- 
nik sam prepozna i izrazi. U samom trenutku postavljanja dijagnoze postoji 
mogućnost da bolesnik dođe u stanje šoka. On može biti kratkotrajan ili 
može trajati do samog kraja. Različite osobe izrazit će ga na različite načine: 
od obamrlosti do potpune klonulosti, do otežanog pamćenja i gubitka kon- 
centracije. Nakon toga osoba može ući u poricanje. Poricanje je sukob iz- 
među znanja i vjerovanja. Znam da se to događa i znam da su nalazi loši, no 
uporno idem k liječniku i pitam ga što to piše i što to znači. Zbog poricanja 
koje može biti tako snažno da će bolesnik uporno govoriti kako mu liječnik 
nije ništa rekao, a koje se javlja kao jedan od obrambenih mehanizama koji 
štiti osobu od prevelike boli, postavlja se pitanje treba li bolesnik uopće znati 
istinu? Razmišljanja su različita i kreću se od onih koji misle da je apsolutno 
nužno bolesniku reći svu istinu, pa do onih koji apsolutno odbijaju reći isti- 
nu. Potrebno je prosuditi kako i kada reći istinu. Gnjev je također emocija 
koju umirući doživljava u toku svoga sučeljavanja sa smrću. Osoba može bi- 
ti gnjevna na svijet, na sudbinu ili na osobe koje mu pomažu. Strah je nor- 
malna reakcija na sve što je nepoznato. Često možemo naići na bolesnika ko- 
ji se ponaša kao da se ništa ne boji, a u rezgovoru negira bilo kakav strah. 
Razlog može biti i to što smo odgojeni tako da se bojimo bojati. Strahovi su 

individualni i kod svake su osobe različiti. Neki od strahova umiruće osobe: 
strah od simptoma bolesti, strah od tereta drugima, strahovi vezani uz tje- 
lesnu bol, egzistencijalni strahovi, duhovni strahovi i praktični strahovi. 

Nada je sastavni dio života pa tako i života u umiranju. Dobro je po- 
državati nadu bolesnika, no svakako ne lažnu nadu. Lažne nade bolesniku 
su beskorisne. Očaj dolazi i prolazi ciklički, nitko ne zna zašto se to događa. 
Normalan je proces prilagodbe, depresija ili loše raspoloženje. Važno je pre- 
poznati je li to tuga koja se javlja zbog žalovanja poradi skorog rastanka ili 
pak depresija koju treba liječiti. Krivnja proizlazi iz ideje o osobnoj odgovor- 
nosti kojoj je posljedica kazna. Važno je pomoći osobi koja boluje kako bi iz- 
razila svoj osjećaj krivnje. Ona se često odnosi i na osobni odnos s Bogom. 
Često nas neke slike o Bogu kao sucu, koje nosimo još iz djetinjstva, mogu 
opteretiti na takav način da svoju bolest vidimo jedino kao Božju kaznu za 
sve što smo počinili. Tada strah od smrti i umiranje može biti težak jer nas 
čeka Bog koji će nas kazniti. 


Uloga vjere 


“Ja znadem dobro: moj izbavitelj živi i posljednji će on nad zemljom us- 
tati. A kad se probudim sebi će me dići: iz svoje ću puti tad vidjeti Boga“ (Job 
19, 25-26). Job, a i mnogi drugi tekstovi iz Biblije, jasno nam govore o ulozi 
vjere u patnji i umiranju. Važno je ovdje napomenuti da, unatoč tome što 
osoba vjeruje, nije pošteđena većine od gore navedenih osjećaja. Duhovnu 
pomoć osobi koja umire može pružiti osoba koja je duhovno i psihološki 
zrela i koja je uspjela uspostaviti dobar odnos s umirućim. Osobe koje 
pružaju duhovnu pomoć i same moraju odgovoriti na neka pitanja: Dragi 
Bože, zašto ja? Što je za mene molitva i kakvu ulogu ima u mom životu? Mo- 
gu li prepoznati dobru teologiju (Bog me voli) od loše teologije (Bog me kažnja- 
va)? Kako se ponašam prema onima koji se razlikuju u vjerovanju od mene? 
Potrebno je biti obziran, poštivati bolesnikov izbor, jednostavan i zatražiti po- 
moć ako zatreba i ako bolesnik to želi, ne treba se bojati o tome razgovarati. 


Zaključak 


Psihosocijalni i duhovni pristup umiranja je sastavni i neodvojivi dio 
holističkog pristupa smrti koji gleda cjelovitog čovjeka i ima za cilj poboljšati 

kvalitetu života do trenutka smrti sa ciljem dobre smrti, što znači da je osoba 
koja umire pomirena sama sa sobom, svojom okolinom i Bogom. Palijativni 
pristup, palijativna skrb: otvara i pruža mogućnost svećeniku ili osobi ospo- 
sobljenoj za duhovno vodstvo i praćenje timsku suradnju sa interdiscipli- 
narnim timom u brizi za umirućeg, te stavlja pred nas zadatak razvijanja i 
organiziranja pastorala umirućeg koji uz sakramentalnu brigu uključuje i 
osobu koja će uz umirućeg imati vremena i pratiti ga u njegovim duhovnim 
potrebama do kraja. Riječima biskupa Langa: 


“Ta je služba teška, kad čovjek hoće da ne samo sakramente umirućih po- 
dijeli nego i umiruće pomaže na samom teškom koraku u vječnost. No 
takve se žrtve i lijepo nagrađuju onom neiskazanom radošću kad se 
pouzdajmo da smo dušu zaista otpratili u sretnu vječnost.“ 

(Naš veliki Lang str. 32.). 

prof. dr. Drago Droždjek i suradnici 


Model volonterske, zdravstvene i 
psihosocijalne skrbi o starijim osobama 
u lokalnoj zajednici 


U cjelokupnoj zdravstvenoj i psihosocijalnoj skrbi za starije ljude os- 
novni je cilj socijalna reintegracija starije osobe u zajednici gdje živi, što pr- 
venstveno znači kvalitetnije življenje. Glavna poruka o skrbi za starije ljude 
mora stoga biti: Ne dodavati više godina životu već prvenstveno više života 
godinama! Taj cilj postiže se i provedbom zdravstvenih mjera primarne, se- 
kundarnei tercijarne prevencije kojima se sprječava ili barem usporava tijek 
kronično-degenerativnih procesa. Naglasak ne smije biti samo na sprječava- 
nju pojave bolesti, već i na postizanju socijalne, psihološke i ekološke ravno- 
teže koja omogućuje aktivan život u starijoj dobi. 

Primarna prevencija uključuje mjere koje onemogućuju pojavu bolesti 
(npr. cijepljenje protiv gripe ipenumokoknim cjepivom protiv upale pluća). 
Isto tako bolest se sprječava kontrolom loših običaja i navika koje u velikoj 
mjeri doprinose pojavi bolesti, a to su: pušenje, neumjerenost u jelu i piću, 
pretilost, nedostatna fizička aktivnost, neprimjenjivanje tehnika za suzbija- 
nje stresa itd. Preventivne mjere treba provoditi i u okviru zdravstvenog od- 
goja te savjetovanja o prevenciji bolesti. 

Sekundarna prevencija je sprječavanje prekasnog utvrđivanja bolesti 
(detekcija i skrining asimptomatskih preventabilnih stanja), ali i sprječava- 
nje lošeg liječenja, uključivši i birgu o pridržavanja režima liječenja, osobito 
kod kroničnih bolesti). 

Tercijarna prevencija odgađa nastup invalidnosti (naročito rehabilitaci- 
jom) i ovisnosti o tuđoj pomoći u cilju što duljeg održavanja preostalih fun- 
kcija organizma i što bolje integracije starije osobe u socijalnu okolinu. Treba 
naglasiti da većina preventivnih mjera traži timski rad i partnerstvo s koris- 
nicima usluga. 

Raznovrsnost i opseg medicinskih i zdravstvenih zadataka i aktivnosti 
rapidno raste i sbrojem kroničnih bolesti sve težih oblika kod sve starije po- 


Model volonterske, zdravstvene i psihosocijalne skrbi o starijim osobama u lokalnoj zajednici 81 


Zbornik rađova 


pulacije (svaki odrasli građanin ima ih 4 do 6). Kako se sav taj golemi posao 
ne može više apsolvirati isključivo na profesionalnoj osnovi, to je Svjetska 
zdravstvena organizacija zatražila da i svi građani moraju što izravnije sud- 
jelovati u borbi za očuvanje svoga zdravlja, što je u nas prihvaćeno i ug- 
rađeno u zakonske i druge propise. 

Naši stariji građani nisu homogena skupina stanovništva, stoga ih, pre- 
ma njihovim obilježjima i potrebama, možemo podijeliti u tri temeljne sku- 
pine: starije osobe sposobne za samostalni život u vlastitom domu, starije 
osobe kojima je potrebna privremena ili trajna društvena potpora za samos- 
talni život u svom domu i starije osobe kojima treba trajni institucionalizira- 
ni oblik skrbi. 

Od 80 do 85% starijih ljudi (prva skupina) ima očuvane fizičke i psi- 
hičke funkcije i takvi su dobro integrirani u svoju socijalnu sredinu. Za ovu 
skupinu naših građana valja provoditi mjere zadravstvene zaštite, na razini 
primarne i sekundarne prevencije. Došlo je, dakle, vrijeme da na drugačiji 
način, daleko više nego ranije razvijemo nove oblike suradnje između 
zdravstva i naših građana u borbi za očuvanje zdravlja, s posebnim naglas- 
kom na kvantitetu. 

Opisat ćemo samo neke od mogućnosti sekundarne prevencije koja se 
danas može provoditi. Tako npr. sekundarna prevencija povišenoga krvnog 
tlaka uključuje pravodobno otkrivanje osoba s povišenim tlakom i njihovo 
odgovarajuće liječenje. U tom cilju nužno je provoditi kontrolu tlaka u svim 
zdravstvenim ustanovama svima osobama koje tamo dolaze bez obzira na 
razlog posjete. Treba težiti osnivanju samozaštitnih jedinica — klubova hi- 
pertoničara te klubova za druge kronične bolesti (npr. za dijabetičare i druge 
bolesti). Tako i rano otkrivanje raka dojke tj. pravodobna dijagnoza spašava 
život žene. Uza samopregled dojke barem jednom na mjesec stručnjaci pre- 
poručuju da svaka žena nakon 25. godine jednom na godinu obavi ultraz- 
vučni pregled, a prvu mamografiju nakon 40. godine. Rak dojke najčešći je 
maligni tumor žena, a rizik obolijevanja povećava se starošću. Žene najčešće 
obolijevaju između 55. i 70. godine - čak je 75% oboljelih žena starijih od 50 
godina. Redoviti pak ginekološki pregledi žena uz uzimanje papanico- 
laou-testa od najveće je važnosti u sekundarnoj prevenciji raka vrata mater- 
nice. Ako se pojavi nepravilno krvaranje u menopauzi treba isključiti malig- 
nu bolest. Za rano otkrivanje raka debeloga crijeva u osoba bez simptoma i s 
prosječnim rizikom potrebno je učiniti digitorektalni pregled jednom go- 
dišnje nakon četrdesete godine života, a poslije pedesete godine i testiranje 
okultnog krvarenja. Za osobe s posebnim rizikom predlaže se i sigmoidos- 

kopski pregled svakih nekoliko godina. Kod osoba koje su češće izložene 
suncu i onima koje imaju pozitivnu obiteljsku anamnezu na zloćudne tumo- 
re kože, potrebno je sustavno vršiti preglede kože tijela. Pretrage kolesterola 
i glukoze u krvi, rana detekcija osteoporoze i dr., te pregled vida i sluha, ta- 
kođer ulaze u kalendar zaštitnih mjera starije populacije. Pregledi ultrazvu- 
kom isto mogu znatno pomoći u ranom otkrivanju bolesti. Molekularna bio- 
logija u razvoju genskih markera za pojedine bolesti omogućit će rano otkri- 
vanje skupina osoba s povećanim rizikom. 

Potrebe druge skupine starijih ljudi kojima je nužna potpora za samos- 
talni život u vlastitom domu, mnogo su veće. U najnepovoljnijem su po- 
ložaju u ovoj skupini starijih ljudi koji žive potpuno sami ili u staračkim 
kućanstvima. Ovu bi skupinu starijih ljudi valjalo što bolje integrirati u nji- 
hovu socijalnu sredinu i osigurati im povremenu ili stalnu društvenu potpo- 
ru. U odnosu na psihofizičke mogućnosti starijih osoba potrebno je razvijati 
sustav pomoći primjeren njihovim teškoćama: 


1. Poboljšati i održavati uvjete kvalitete stanovanja 


Teškoće nastaju kod onih osoba koje žive same, na visokim katovima 
bez dizala ili koje nemaju dovoljno sredstava za plaćanje režija i sl. Jedno od 
rješenja mogla bi biti i zamjena stana za odgovarajući njihovoj dobi i zdrav- 
stvenom stanju. 


2. Unaprijediti pomoć u kući 


Usluge pomoći u kući, osim članova obitelji, susjeda i prijatelja (drago- 
voljci), mogle bi pružati i razne privatne agencije. Kvaliteta življenja starijih 
ljudi bila bi znatno bolja kada bi se ovakva pomoć, uz podršku društva i obi- 
telji, učinila još dostupnijom. 


3. Povećati oblike pomoći u prehrani 


Najčešći su oblici ove pomoći prehrana u pučkim kuhinjama i dostava 
u kuću pripremljene hrane ili namirnica. Naši ispitanici su npr. isticali 
teškoće koje nastaju kad je u pitanju dijetalna prehrana. Unapređenjem 
ovakvih servisa pomoglo bi se osobama lošijeg materijalnog stanja i onima 
koji zbog fizičke nemoći ne mogu nabavljati i pripremati hranu. Dostave 
hrane ili namirnica u kuću mogli bi uspješno obavljati i umirovljenici — umi- 
rovljenicima, kao i mladi starima. 








Model volonterske, zdravstvene i psihosocijalne skrbi o starijim osobama u lokalnoj zajednici 83 


Zbornik radova 





4. Koristiti nove oblike pomoći u komunikaciji s okolinom: 


U brojnim i sada nedostatno korištenim društvima (klubovima), orga- 
niziranom rekreacijom, organiziranom uspostavom telefonskih komunika- 
cija s potrebitima, organiziranim posjetima prijatelja, organiziranom dobro- 
susjedskom pomoći i pokretom starijih za starije i osnivanjem ustanova za 
dnevni boravak i većom dostupnosti domova za starije osobe i dr. 

Danas postoje i brojne tehnološke mogućnosti koje olakšavaju među- 
sobnu komunikaciju liječnika s pacijentom i obrnuto. U svijetu se razvijaju 
informacijski i telemedicinski sustav podržani računalnim mrežama koji 
približavaju starijim ljudima kako zdravstenu službu tako i druge instituci- 
je. Među ostalima, postoji i sustav za alarm koji, uz pomoć telefona i računa- 
la, omogućuje obavještavanje u slučaju incidentnoga stanja i upozorava na 
propisane vremenske razmake uzimanja terapije i dr. Komunikacija s li- 
ječnikom dobiva nove dimenzije elektronskom poštom u prijenosu i izmje- 
ni pisanih dokumenata, nalaza, slika i sl. Nove mogućnosti nastale su razvo- 
jem interneta, pa se npr. na web-stranicama mogu naći sadržaji o problemi- 
ma zdravlja, upute o prevenciji i liječenju bolesti, o zdravstvenom odgoju i 
drugom. 

Za ovu skupinu starijih ljudi, oko 10 do 15% njih (tzv. druga skupina), 
prijeko je potrebno osigurati zdravstvenu zaštitu i u njihovu domu (kućno 
liječenje, njegu i rehabilitaciju). S obzirom na tijek bolesti i utvrđenu fun- 
kcionalnu sposobnost bolesnika kućno liječenje može biti primarno (bez 
prethodnog boravka u bolnici), sekundarno (nakon boravka u bolnici) ili 
povremeno (kraće vrijeme) ili stalno (dok traje bolest, sve do smrti). 

Liječenje, njega i rehabilitacija starije bolesne osobe u njezinu domu in- 
tegralni je dio primarne zdravstvene zaštite i kao takav mora biti sastavni 
dio djelatnosti tima obiteljske medicine. Međutim u svakodnevnom pro- 
vođenju liječenja u kući liječnik — voditelj tima obiteljske medicine nailazi 
na mnoge probleme: od nedostatka okvirnih stručnih kriterija za provo- 
đenje odgovarajućih zdravstenih usluga i nedostatka educiranih zdravstve- 
nih djelatnika do nemogućnosti stručne suradnje sa specijalističkim i stacio- 
narnim ustanovama. Taj rad još uvijek nije stručno priznat i odgovarajuće 
vrednovan. U provedbi takvoga vida liječenja treba koristiti medicinske, so- 
cijalne, psihosocijalne i ekonomske metode i postupke ovisno o prirodi bo- 
lesti, obiteljskim prilikama, stambenim uvjetima i okolini bolesnika. Ono se 
oranizira u ekipnom radu (liječnik, medicinska sestra, njegovateljica, soci- 
jalni radnik). U slučaju potrebe u tim se uključuju i drugi zdravstveni djelat- 

nici: fizioterapeuti, laboranti, specijalisti-konzultanti i dr. Sastavni dio ovak- 
voga liječenja svakako je i njega i pomoć u kući. Nju mogu provoditi 
ukućani sami ili susjedi te pomoćni djelatnici u zdravstvu (kućna geron- 
to-domaćica i njegovateljica). Na žalost, još uvijek nema jasno definiranih 
programa, standarda i normativa poslova za zdravstvenu njegu u kući bo- 
lesnika prema medicinskoj indikaciji, stoga ih je prijeko potrebno izraditi, 
prihvatiti i dosljedno provoditi. Treba također uskladiti kadrovske standar- 
deinormative ne samo s brojem zastupljenosti starijih osiguranika nego i sa 
zastupljenošću njihovih bolesti te različitih funkcionalnih sposobnosti. U 
skladu sa Zakonom o zdravstvenoj zaštiti potrebno je specificirati zdravstvene 
mjere koje su nužne određenim kategorijama bolesnih starijih ljudi — npr. 
palijativna skrb i zdravstvena njega u kući. Kako se radi o specifičnosti li- 
ječenja i rehabilitaciji gerijatrijskih bolesnika, potrebna je kontinuirana edu- 
kacija, prvenstveno obiteljskih liječnika. Ovakvu edukaciju, kao jednu od 
svojih djelatnosti, provodi Centar za gerontologiju Zavoda za javno zdrav- 
stvo grada Zagreba (Gerontološke tribine od 1985. godine do danas). Inače 
osnovna djelatnost ovoga Centra je praćenje, utvrđivanje i proučavanje 
zdravstvenih potreba starijih ljudi u svrhu izrade programa zdravstvenih 
mjera za osobe ove dobi. Osim zagrebačkoga ovakvu djelatnost provode i 
splitski i riječki zavodi za javno zdravstvo. U cilju humanijeg pristupa po- 
moći našim starijim sugrađanima, uz značajno povećanje kvalitete sadržaja 
života, Ured za zdravstvo i socijalnu skrb i Centar za gerontologiju Zavoda 
za javno zdravstvo grada Zagreba — Referentni centar Ministarstva zdrav- 
stva Hrvatske za zaštitu zdravlja starijih ljudi, osnovali su 1. kolovoza 2004. 
godine gerontološke centre pri domovima za stare i nemoćne. Ako je zbog 
privremene nesposobnosti nemoguće provoditi skrb o starijim ljudima u 
njihovom domu, treba im osigurati smještaj u jedinicama za njegu starijih i 
oboljelih osoba gdje bi boravili do osposobljavanja za samostalni život. Ove 
jedinice mogle bi se organizirati u okviru postojećih bolnica ili domova umi- 
rovljenika. 

Za oko 3 do 4% osoba starije dobi (treća skupina) koje zbog nemoći nisu 
u mogućnosti živjeti same, prijeko je potrebno osigurati trajnu skrb u domo- 
vima za starije osobe. Međutim treba naglasiti da se svima objektivno potre- 
bitima ne može osigurati dom umirovljenika, stoga bi dobra kompenzacija 
za dom mogla biti i dostupna otvorena socijalna zaštita ako ne postoje dobri 
ili dovoljno dobri odnosi između starije osobe i djece, odnosno drugih čla- 
nova bliže obitelji. 

I na kraju ovog izlaganja treba istaknuti i vrlo uspješan primjer 

pružanja cjelovite volonterske skrbi, kao što je to bila volonterska skrb za 
gospodina N.N., samca, koji je bio na kućnoj volonterskoj skrbi i njezi zbog 
stanja nakon operacija karcinoma bubrega i crijeva te metastaza karcinoma 
u jetri. Naime, pater Cvek je svojim autoritetom i stalnim prisustvom u timu 
volontera Kapi dobrote okupio i profesionalne zdravstvene volontere koji su 
pod vodstvom koordinatora djelovali homogeno i svrsishodno. U aktivnos- 
tima oko brige za rješavanje svih tegoba bolesnika uključeni su bili obiteljski 
liječnik, liječnik volonter SUH.-a, te specijalisti bolnica i poliklinika, 
stručnjak za palijativnu skrb, medicinske sestre i fizioterapeut. Osim njih 
pomoć i njegu u kući pružale su mu i volonterke Kapi dobrote tijekom cije- 
log dana, pa i noći, zbog njegovog iznimno tečkog zdravstvenog stanja. Po- 
red pomoći u održavanju osobne higijene, one su održavale kako higijenu 
postelje, tako i čistoću stana. Donosile su i gotove obroke iz domova umirov- 
ljenika, a i pripremale hranu u stanu. Medicinske sestre su uz njegu provo- 
dile i terapiju po preporuci liječnika (davanje i.v. vitamina, glukoze i dr.). 
Kako čovjeku nije dostatna samo briga za fizički integritet i u ovom se 
slučaju mislilo ina duhovnu komponentu. Upravo u ovakvim teškim trenu- 
cima za pojedinca, treba se maksimalno založiti kako bi bile zadovoljene i 
njegove duhovne potrebe. Čovjeku je dovoljno da ne bude sam i da osjeti 
brigu i pažnju drugih ljudi, pa makar oni bili i nepoznati. Tako su gotovo 
uvijek kod pacijenta N.N. bile prisutne ne profesionalne volonterke, ali oso- 
be s mnogo ljubavi za bližnjega. Pored molitve, one su mu bile i duhovna 
potpora u tim teškim trenucima. Ideja zajedništva i ljubavi za čovjeka u pot- 
rebi, ovoga je puta maksimalno realizirana radom obiteljskog liječnika, li- 
ječnika specijalista volontera SUH-a i liječnika specijalista u bolnicama, li- 
ječnika specijalista u palijativnoj skrbi i medicinskih sestara, te volontera 
obučenih za pružanje njege i pomoći u kući. U ovom radu nezaobilazna je 
bila stalna prisutnost patera Cveka. Osamljene i bolesne osobe uvijek mogu 
računati na dobrotu i ljubav upravo svih ovih volontera i profesionalaca koji 
su spremni pružati ovakvu volontersku cjelovitu brigu i skrb. 

Ivan Novosel 


Vjesnik biskupa Langa 


Nadbiskupijsko bogoslovno sjemenište preuzelo je obvezu da će kroz 
list “Vjesnik biskupa Langa“ promicati lik i djelo biskupa Langa, prvi puta 
1971.godine, kada je izašao prvi broj Vjesnika biskupa Langa, do danas izdano 
je 107 brojeva, bilo kao dvobroja ili čak trobroja. Kao i sa svakim listom, tako 
jeisa ovim, tijekom povijesti bilo raznih problema, no, ipak se održao do da- 
nas. Vjesnik biskupa Langa se od početka promijenio: format lista i broj strani- 
ca, od 1971. do 1975. imao je svega 16 stranica, da bi se tijekom godina taj broj 
postupno povećavo od 28 pa čak do 44 stranice (1999. godine). Zadnje četiri 
godine taj se broj ipak stabilizirao na 32 stranice. Sa promjenom broja strani- 
ca u uskoj je povezanosti i promjena količine sadržaja. Na sadržaj lista su na- 
ravno utjecale potrebe, kao i mogućnosti Nadbiskupijskog bogoslovnog sje- 
meništa. Tako je list u početku, gotovo u potpunosti bio posvećen liku i djelu 
biskupa Langa, a tijekom razvoja sadržaj posvećen biskupu Langu polako 
se smanjivao. To nikako nije zbog nemarnosti bogoslovije, već zbog potreba 
za svojim listom koje su svakim danom bile sve veće, a možemo reći da još 
uvijek rastu, i koje su očito zahtijevale više prostora u listu. 

Bogoslovi su uvijek s posebnim žarom pisali i uređivali stranice pos- 
većene biskupu Langu. To je vidljivo iz mnogih članaka, a ovdje ću navesti 
samo neke. Tako bogoslovi o biskupu Langu u 32. broju iz 1982. godine pišu: 
“Nema smisla tajiti, prikrivati istinu. Bio je Lang svet čovjek, svetac. Oni koji 
su s njim živjeli, promatrali su ga od jutra do mraka, iz dana u dan, nisu 
mogli na njemu otkriti pogreške. Niti jedne.“ Mnogo je sličnih riječi pohvale 
napisano u prijašnjim brojevima lista. Od prvog broja ustalile su se rubrike 
kao što su: Langov život, u kojoj je u svakom broju opisano nekoliko svje- 
dočanstava o životu biskupa, od djetinjstva pa sve do posljednja tri dana 
života, kada je ustanovljeno da biskup boluje od upale pluća, zbog čega je i 
preminuo; zatim rubrika pod nazivom Duhovna ostavština, u kojoj se pisalo o 
neizmjernom duhovnom bogatstvu koje je blagopokojni biskup Lang osta- 
vio iza sebe, kao i o duhovnosti koju je zaista živio; imali smo i rubriku Svje- 
dočanstva, gdje su mnogi Langovi istovremenici svjedočili o njegovu kultu, 

od kardinala dr. Franje Šepera, pa do onih kojima je biskup Lang bio poseb- 
no privržen, siromašnih i bolesnih. Svi su oni, iako različitim pričama, svje- 
dočili isto ono što su i bogoslovi o njemu napisali u jednom broju: “Lang je 
bio svet čovjek, anđeo u ljudskom obliku“. Podijelit ću s vara još svjedočan- 
stvo Jerka Bauera, nećaka nadbiskupa Bauera, koje je 1981. godine uredniku 
napisao: “Onih ratnih godina učinio je biskup Lang mojem ocu neprocjenji- 
vu uslugu, jer mu je izmolio kod mjerodavnog komandanta oprost od pozi- 
va u vojsku tj. odlaska na ratište. On je to postigao velikom skromnošću i po- 
niznošću i neočekivanim za ratne prilike, reklo bi se, naivnim argumentom: 
'Što će biti od drage dječice, ako ostanu bez oca? A nadbiskup svojim ugle- 
dom nije mogao za svoga brata postići oprost od vojske.“ Ovdje se vidi koli- 
ku je vjeru posjedovao Lang, nije se oslanajo ni na što drugo osim na Krista 
Isusa koji mu je u svemu bio uzori čiji je bio nasljedovatelj. U starijim broje- 
vima imali smo i rubriku pod nazivom Uslišanja-zahvale-darovi u kojoj su ta- 
kođer izneseni mnogi primjeri primljene milosti po zagovoru biskupa Lan- 
ga. Uvjeren sam da će tako i list, koji već više od trideset godina bilježi razna 
svjedočanstva o biskupu Langu, doprinijeti njegovoj beatifikaciji, te odmah 
mogu reći da je bogoslovija spremna sve stare listove, kao i ostalu građu iz 
arhiva koji posjeduje dati postulaturi kako bi pomogla u procesu beatifikaci- 
je. 

Jedan od problema s kojim se Vjesnik biskupa Langa suočavao bilo je i sa- 
mo uredništvo. Naime, uredništvo čine bogoslovi koji nakon završene forma- 
cije napuštaju bogosloviju i više ne mogu uređivati list, te se zbog toga ured- 
ništvo formira od novih bogoslova, kojima opet treba određeno vrijeme da se 
uhodaju. I tako svake druge ili najviše treće godine. Danas je gotovo nemo- 
guće zamisliti župnu zajednicu koja nema svoj list, pa tako ni bogosloviju. 
Stoga mislim, da djelo biskupa Langa zaslužuje veću pozornost, pa možda 
čak i poseban list. Bogoslovija želi i dalje kroz svoj list pisati o biskupu Langu, 
ali ukoliko beatifikacija dođe u puni zamah, što ovisi isključivo o odluci nad- 
ležnih koji bi trebali što prije imenovati postulatora, trebat će više pozornosti 
posvetiti cijelom procesu, a to može samo netko tko će neprestano biti u tije- 
ku. Bogoslovija nažalost to neće moći zbog konstantne promjene članova 
uredništva, kako samo već spomenuli. Moj prijedlog stoga jest, a ujedno i pri- 
jedlog poglavara Nadbiskupijskog bogoslovnog sjemeništa, da se imenuje 
netko tko će uređivati list biskupa Langa, u kojem će se biskupu Langu posve- 
titi sva zaslužena pozornost. Mi ćemo do formirnaja novog lista i dalje rado 
pisati o biskupu Langu u svom listu, i spremni smo mu posvetiti više pozor- 
nosti već u idućem broju koji bi trebao izaći prije Božića. 








88 Ivan Novosel 


Biskup Josip Lang — prijatelj siromaha 


Na kraju, pokušat ću odgovoriti na pitanje koje je u 16. broju iz 1977. 
godine, tadašnjem predsjedniku postulature dr. Josipu Lachu postavio je- 
dan čitatelj lista: “Kada će Lang biti proglašen blaženim?“ Teško je dati pre- 
cizan odgovor, no uvjeren sam da svatko od nas može dati svoj doprinos. To 
u prvom redu mogu učiniti biskupi, na koje i sada apeliramo da što prije 
imenuju postulatora koji bi vodio cijeli proces. A mi ostali možemo ponajpri- 
je moliti i ukoliko znamo svjedočanstvo, zagovor, uslišanje ili bilo što iz 
života biskupa Josipa Langa, javiti uredništvu Vjesnika biskupa Langa, koje će 
to vrlo rado objaviti u nekom od svojih narednih brojeva, te tako cijelokup- 
noj javnosti još više približiti anđela u ljudskom obliku biskupa Josipa Langa. 

Psihološko-duhovni profil 
biskupa Josipa Langa 


Sažetak 


U članku se analizira osobnost biskupa Josipa Langa i promatra njego- 
va zrelost na tjelesnoj, emocionalnoj, društvenoj i duhovnoj razini osobnos- 
ti. Na svim spomenutim razinama Lang je pokazao veliki stupanj zrelosti. U 
drugom dijelu članka donesene su kreposti biskupa Josipa Langa, njegova 
vjera, nada i ljubav, te njegova poniznost i spremnost da strpljivo prihvati i 
nosi svoj križ. Doneseno je više primjera nesebične ljubavi i milosrđa dobrog 
i svetog pomoćnog zagrebačkog biskupa Josipa Langa. 


1. Uvod 


Opisati vjerodostojno nečiju osobnost na psihološko-duhovnoj razini, 
znači proniknuti u dušu dotične osobe, a to u potpunosti može samo Bog. 
Imajući na pameti ovu istinu, postaje jasno da će i ovaj moj pokušaj ocrtava- 
nja ličnosti biskupa Josipa Langa, biti poprilično ograničen. Ono po čemu se 
najviše pamti ovaj Božji čovjek jest njegova velika vjera, te ljubav prema Bo- 
gu i ljubav prema siromasima, napuštenima, zaboravljenima koji su upravo 
u njemu nalazili utjehu i ohrabrenje. Kao visoko rangirani službenik Crkve i 
kao čovjek znanosti i kulture vraćao je dostojanstvo malenim i poniženim 
ljudima tako što je s njima razgovarao, pristupao im kao prijatelj i veliko- 
dušno im materijalno i duhovno pomagao. Jednom riječju, biskup Josip La- 
ng bio je dobar čovjek i kao takvog i danas ga se sjećamo i Bogu zahvaljuje- 
mo što smo ga imali u svojoj Crkvi i svome narodu. Nadamo se da ćemo ga 
uskoro imati ina našim oltarima, što je svojom vjerom i dobrotom i zaslužio. 

2. Josip Lang - zrela i integrirana ličnost 


Izgrađena, a to znači zrela i integrirana ličnost je osoba koja ne zanema- 
ruje, nego prihvaća i zrelo integrira sve razine svoje osobnosti, a to su: tjeles- 
na, psihološka (emocionalna), socijalna i duhovna dimenzija ljudske osob- 
nosti. Iz spisa i konkretnih djela ljubavi i milosrđa biskupa Langa, očito je da 
je on bio zrela i integrirana ličnost. Govorio je ljudima o Bogu, naviještao im 
je Kraljevstvo nebesko, ali se itekako brinuo da se oni dobro osjećaju i ovdje 
na zemlji. Gladne je hranio, žalosne tješio, osamljene posjećivao, bolesnici- 
ma ublaživao njihove jade i sve njih vodio Bogu, kojega je znao navijestiti 
kao dobrog i milosrdnog Oca koji ljubi svoju djecu. 

Životi djela milosrđa svjedoče da se radi o velikanu duha, čovjeku veli- 
kog srca i jake vjere u Božju ljubav i providnost. lako je proživljavao teške 
unutarnje krize, ipak je znao uz milost Božju sačuvati mir duše i prisebnost 
u svom djelovanju, što su sve oznake jakog karaktera i zrele i izgrađene 
ličnosti. U knjizi službenih izvješća o pitomcima u rimskom zavodu Germa- 
nicumu, uz ime Josipa Langa bilo je napisano: “Mladić izvanredno nevin, 


"1 


pobožan, čedan, nema na njemu ništa što bi bilo vrijedno prijekora“. 
2.1. Zrela integracija tjelesne razine osobnosti 


Čovjek kao osoba posjeduje četiri razine svoje osobnosti. To su: tjeles- 
na, psihološka (afektivna), socijalna i duhovna. Zrelost neke osobe vidi se po 
uspješnosti integriranja spomenutih razina u svome cjelokupnom životu. 
Osoba je zrela u onoj mjeri u kojoj se da voditi od razumsko duhovne di- 
menzije svoje osobnosti ne zanemarujući ostale spomenute dimenzije. Zre- 
lost osobe na tjelesnoj razini vidi se po tome koliko ona uspijeva imati u vlas- 
ti svoje tijelo, koliko je uspješna u kontroliranju nagonskih impulsa svoje 
naravi integrirajući ih u cjelokupnu svoju osobnost. 

Biskup Josip Lang kao razborita osoba bio je svjestan činjenice kako je 
čovjek u sebi podijeljen, kako ga s jedne strane privlače vrijednosti i ideali, 
ali ga u isto vrijeme uznemiruju nagonske iracionalne sile prisutne u sva- 
kom čovjeku. Da bi mogao ostati čovjek, sačuvati svoj moralni integritet, 
čovjek mora imati kontrolu nad nagonskim silama u sebi. Biskup Lang je to- 
ga bio posve svjestan i zato je preporučivao i tražio od sebe, svojih bogoslo- 


1 Ante KATALINIĆ, Naš veliki Lang, FTI, Zagreb, 1970., str. 87. 

vaisvećenika, kao i od vjernika da ozbiljno shvate Isusov savjet i opomenu: 
“Bdijte i molite da ne padnete u napast! Duh je spreman, ali je tijelo slabo“ 
(Mt 26,41). U svojim pastoralnim pohodima i propovijedima biskup Lang je 
naglašavao potrebu molitve i bdjenja kako bismo ostali ljudi po Božjoj volji. 
On sam je u tome davao primjer vlastitog života. Redovito je činio dnevni is- 
pit savjesti, vježbao se u sabranosti, cijenio i vježbao samokontrolu, te se od- 
lučno borio protiv duhovne lijenosti i drugih neurednih sklonosti kojima 
smo podložni zbog ranjenosti istočnim grijehom. Sam biskup Lang je živio 
pokorničkim životom, a kao pravi pastir, više je na ovom polju tražio od se- 
be nego od svojih vjernika. 

Ovdje treba napomenuti činjenicu kako je Josip Lang, još kao mladi bo- 
goslov u Rimu u papinskom zavodu Germanicumu, gdje je boravio dok je 
studirao filozofiju i teologiju, pretjerivao u svojim pokorama i duhovnim 
vježbama. To je bio glavni razlog zašto je praktički otpušten iz toga zavoda, 
budući da mu je zdravlje bilo vrlo ugroženo, a približavao se čas njegova 
svećeničkog ređenja. U otpusnom pismu, rektor zavoda je za Josipa Langa 
napisao: “Gospodin Josip Lang, klerik, živio je uzorno gotovo šest godina u 
ovom našem rimskom Germaničko-hunaričkom kolegiju. Prema svojim 
umnim sposobnostima i tjelesnim snagama veoma je marljivo i s lijepim us- 
pjehom studirao filozofske i teološke nauke. Sada se pak vraća u domovinu 
da oporavi psihičke sile koje je previše napeo neumjerenim naprezanjem“.? 
Ovaj čin Langovih poglavara pogodio je veoma mladog bogoslova, ali ga ni- 
je slomio. U domovini, točnije u svojoj rodnoj župi dobro se oporavio i samo 
mjesec dana nakon otpuštanja iz rimskog kolegija zaređen je za svećenika. 
Za razliku od onoga otpusnog pisma, u novom koje je došlo u Zagreb koji 
dan prije njegova ređenja pisalo je sljedeće: “Svjedočimo da je gospodin Jo- 
sip Lang ovdje bio šest godina i da je od toga tri godine tako izvrsno studirao 
filozofske nauke te je zaslužio da bude uzdignut na čast doktorata; isto tako 
je tri godine na sveučilištu Gregoriani najmarljivije slušao teološke discipli- 
ne; dogmu, moral, dušobrižništvo, crkvenu povijest i sveto govorništvo te je 
izvrsno položio ispite iz tih predmeta, a bio bi i ostale bez sumnje sjajno do- 
vršio da ga nije spriječilo slabo zdravlje, pa se po savjetu liječnika i po našem 
savjetu morao vratiti u domovinu. U vjeri jak, bogoljuban, krepostan i po- 
božan, bio je i nama vazda vrlo drag i drugovima je dao mnogo primjera kre- 
posti...“ 


2 Ante KATALINIĆ, Naš veliki Lang, FTI, Zagreb, 1970., str., 81. 
3 Ante KATALINIC, Naš veliki Lang, FTI, Zagreb, 1970., str., 87. 

2.2. Afektivna zrelost Langove osobnosti 


Afektivna zrelost je sposobnost osobe da svoje osjećaje i sve impulse 
emocionalne naravi ne potiskuje, da ih se ne boji, nego prihvati i razborito 
živi i izražava dajući se pri tome voditi svojim razumom koji poštuje istinu i 
želi živjeti objektivne vrednote ne zanemarujući zadovoljenje legitimnih 
emocionalnih potreba ljudske naravi. Afektivno zrela osoba je ona koja je 
uspjela na zreo način ujediniti svoju pamet i svoju srce. Drugim riječima, to 
je osoba koja ima mudro srce. Biblija na više mjesta svjedoči kako se istinski 
susret s Bogom događa u ljudskom srcu. Ukoliko je to srce čisto i Bogu pos- 
lušno, ono će susresti Boga i doživjeti mir koji samo Bog može dati. Ukoliko 
je nutrina čovjeka, odnosno njegovo srce sebično, oholo i tvrdoglavo, ono će 
biti najveća zapreka da se dogodi istinski susret s Bogom. Iz neobraćenoga 
srca, prema riječima samog Isusa, izvire sve zlo koje onečisti čovjeka: “Ono 
što izlazi iz čovjeka, to onečisti čovjeka“ (MK 7,20-23). Svoje srce čovjek može 
sakriti od drugih, ali nikada od Boga koji vidi ono što je u srcu (1Sam 16,7), 
koji dobro poznaje ljudsko srce (Dj 1,24), koji ga proniče i ispituje (Jer 11,20; 
Sir 42,18). 

Na području ljudske afektivnosti događa se istinski susret ili ranjava- 
nje druge osobe, grubo manipuliranje ili nesebična ljubav izražena kroz ve- 
likodušno služenje. Imajući na pameti takvu ulogu i značenje ljudske afek- 
tivnosti za cjelokupni život osobe, očito je da onaj koji želi u svom životu 
nešto veliko postići, mora najprije dozreti u svojoj afektivnosti. Kako se to 
događa? Jednostavno, a opet vrlo teško. Ono se ostvaruje kroz vlastito umi- 
ranje. Ono se postiže žrtvom i odricanjem koje je prihvaćeno u ljubavi i slo- 
bodi. Naime, jedino kroz odricanje od infantilnih, sebičnih želja (što se 
doživljava kao vlastito umiranje), osoba raste u svojoj sposobnosti da perci- 
pira i dotakne stvarnost onakvu kakva jest, drugim riječima, afektivno doz- 
rijevanje koje se postiže kroz žrtvu i odricanje pomaže osobi da živi u istini, 
a to je ujedno najbolji način da se učini prikladnom za milost. Tko, naime, 
živi u istini, on ne gleda najprije sebe i svoje interese, ne ravna se po princi- 
pu užitka koji traži da čovjek čini samo ono što mu se sviđa nego se ravna po 
principu istine, tj. odlučuje se za ono što mu koristi da postigne svoj konačni 
cilj za koji je stvoren, a to je susret s Bogom. 

Lang je vodio veliku borbu na području svoje afektivnosti kako bi 
sačuvao slobodu duše i ostao vjeran Bogu u svemu. A nije mu bilo lako. U 
njegovu životopisu čitamo da su u njemu divljali najniži nagoni. “Oko njega 
iu njemu urlali su vihori pobješnjelih strasti. Vitlale su njime strasti kao vje- 

tar pljevom na gumnu. Bezdan iz kojeg su navirale tutnjio je pod njim, tre- 
sao čitavim njegovim bitkom, spremao se da ga proguta, proždere. A on u 
toj borbi sam, bez razumijevanja okoline, ostavljen, izručen na milost i ne- 
milost svojoj iscrpljenosti, malaksalosti, bolesti. Ostavljen od svega i od sva- 
koga, tako mu se barem činilo. Lang je bio veoma osjetljive savjesti, a težio je 
za visokim idealima. U svom nastojanju da što prije stigne do savršenstva 
dosta je patio od skrupula. Tako u svom Duhovnom dnevniku Lang piše: 
“Skrupuli me napadali, napadale me dvojbe kako što da činim, te me je goni- 
lo pod obligacijom grijeha da moram ići k patru spiritualu, a jer sam toliko 
puta bio kod njega, nisam htio ići, zbog toga mi se činilo da sam pripravan 
sagriješiti smrtno... Poradi skrupula nisam mogao jesti, bojim se čitati knji- 
ge; ne mogu skrupule svladati pred sv. Pričešću, pa kao da se svetogrdno 
pričešćujem“ (travanj 1883, Duhovni dnevnik, str. 60). Lang se na razne načine 
borio protiv skrupula, Evo što je o tome zapisao u svome duhovnom dnev- 
niku: “Te misli, da sam možda sagriješio, imam se otresti, niti je imam reći u 
ispovijedi, jer inače, na to mislim u ispitivanju savjesti, na to u ispovijedi, te 
mi se sve jače utiskuje u fantaziju, pa tako nikada se ne mogu tih misli otresti 
i miran biti“ (u ožujku 1882., str. 30 iz Duhovnog dnevnika). U ovim Langovim 
riječima otkrivamo njegovu dobru psihološku intuiciju o tome kako se pre- 
veliko bavljenje mislima u želji da ih nadvladamo, može pretvoriti u ono što 
ne bismo željeli, mogu se, naime te misli još više urezati u našu fantaziju, tj. u 
našu afektivnu memoriju. Iz Langovih bilježaka koje čitamo u njegovu Du- 
hovnom dnevniku, može se zaključiti da je on imao simptome opsesivno-kom- 
pulzivne neuroze. Opsijedale su ga prisilne misli i velike dvojbe. “Tražio je 
razjašnjenja i odrješenja svaki dan od više svećenika. Uzalud su ga oni uvje- 
ravali da u svemu tome nema njegove promišljene volje, pa prema tome ni 
grijeha, on se dalje grizao“, napisao je o Langu o. Vrbanek.* 

Bog je dopustio da Lang prođe ove velike duševne muke kako bi mo- 
gao što bolje razumjeti duše koje mu budu dolazile i tražile od njega pomoć. 
Još kao mladomisnik, Josip Lang se pokazao kao izvrstan propovjednik i is- 
povjednik. “Premda mlad, njegova pouka dirnula bi duboko u dušu svakog 
pokornika. Otići od Langove ispovjedaonice značilo je osjetiti se prepo- 
rođenim, oduševljenim na novi, bolji, kršćanski život“.* Karakteristična je 
priča jedne pjevačice koja je doživjela Božje milosrđe kroz svoju ispovijed 
kod biskupa Langa. “Biskup Lang me je u ispovjedaonici priveo Bogu i od- 


4 Ante KATALINIĆ, Naš veliki Lang, FTI, Zagreb, 1970., str. 77. 
5 Ante KATALINIC, Naš veliki Lang, FTI, Zagreb, 1970., str. 98. 

gajao za kršćanku. U ono vrijeme mnogi su svećenici bili veoma strogi i vika- 
li su za vrijeme ispovijedi. Pred Langom ste se mogli u ispovijedi isplakati do 
mile volje, dati oduška svojoj boli, tražiti razumijevanje, olakšanje, utjehu, 
pomoć, a on je patio i plakao zajedno s vama, tješio, pridizao i pomagao koli- 
ko je mogao i više nego je mogao, jer je po njemu tješio, pridizao i pomagao 
sam Bog“.* Josip Lang, nakon što je sam proživio velike muke sa skrupulima 
i velike tjeskobe kad je išao na ispovijed, nakon dubinskog pročiščenja pos- 
tao je veliki tješitelj tjeskobnih duša koje su kod njega tražile i nalazile mir 
svojoj duši. 


2.3. Socijalna dimenzija Langove ličnosti 


Biblija već u svojoj prvoj knjizi kaže kako nije dobro da čovjek bude 
sam. Sve druge znanosti, pa tako i psihologija potvrđuju ovu biblijsku isti- 
nu. Čovjek je po svojoj naravi društveno biće. On ima urođenu potrebu da 
živi zajedno s drugima, da uspostavlja normalne društvene odnose. Svima 
su potrebni drugi, druge osobe, kako bi se mogli ostvariti kao društvena 
bića. 

Najveća moguća zrelost u ovoj socijalnoj ili društvenoj dimenziji ima 
ona osoba koja svakome pristupa bratski i prijateljski gledajući u drugima 
samoga Isusa. Josip Lang i prije nego je postao biskup, odlikovao se nese- 
bičnom ljubavi koja služi bližnjemu koji je u potrebi. Langova ljubav prema 
siromasima i svima koji su trpjeli bila je strpljiva, dobrostiva, dosjetljiva i nije 
poznavala granica. Onima koji su zamjerali Langu na prevelikoj dobroti i 
držali ga naivčinom koga su izrabljivali lopovi, odgovorio je kanonik 
Pećnjak koji je Langa dobro poznavao: “Nije bio naivan te ne bi znao da ga 
mnogi siromasi izrabljuju, ali je rekao da voli udijeliti mnogima i nepotreb- 
nima nego uskratiti jednome potrebnome“.7 “Ljubav je strpljiva i dobrosti- 
va“, kaže sveti Pavao (1 Kor 13, 4). 

Lang je uvijekirado pomagao siromasima jer je u njima gledao samoga 
Isusa. Jedna starica iz Vinogradske ulice ispričala je jednom svećeniku do- 
gađaj koji je vidjela svojim očima. “Svećenik Lang išao je prema bolnici. Pa- 
dala je kiša sa snijegom, bljuzgavica. Nekoliko desetaka metara pred bolni- 
com susreo se s prosjakom u potpuno poderanim cipelama, đonovi su visje- 


6 Ante KATALINIĆ, Naš veliki Lang, 2. preuređeno izdanje, preradila Marija Cvitanović, 
izd, Zaklada «Biskup Josip Lang», Zagreb, 2004., str. 94. 
7 Ante KATALINIĆ, Naš veliki Lang, 2.preuređeno izdanje, str. 72. 











96 Mijo Nikić 


Biskup Josip Lang - prijatelj siromaha 








li. Lang je s njime otišao u vežu najbliže kuće. Tu je izuo cipele i dao ih 
prosjaku. Prema bolnici je otišao u čarapama“ ,# 

Biskup Josip Lang je u svom životu ostvarivao načelo prave kršćanske 
ljubavi koje je postavio sv. Pavao apostol kad je rekao: “Plačite sa zaplakani- 
ma i radujte se s onima koji se raduju“ Evo konkretnog primjera koji pot- 
vrđuje da se Lang veoma približio ovome idealu. “Jednu svoju ispovijed kod 
Langa nikada neću zaboraviti. Pripovijedala sm mu o tragičnu udesu svoje 
obitelji. “Koliko je vas djece bilo u obitelji?“ “Desetero', odgovorila sam. “Što 
ste posjedovali?' “Ništa“!... Baš ništa. Zemlje ni pedlja. Imali smo samo koli- 
bicu u kojoj smo stanovali.“ “Što je mama bila po zanimanju? “Prosjakinja“. 
“A otac?“ “Otac je samo pio i pio i psovao“. Šutnja. A onda sam čula prvi jecaj. 
Sveti biskup je zaplakao. Izvadio je rupčić i brisao suze. Ramena bi mu se la- 
gano zatresla. Šutjeli smo. Božji svetac, pun Božje ljubavi prema ljudima, 
plakao je nad teškom sudbinom mojom i moje obitelji. I ja sam plakala. 
Možda zbog drugog razloga. Tog trenutka osjetila sam da Bog ipak ljubi me- 
neimoju obitelj bez obzira na bijedni položaj u koji je dopustio da dođemo. 
Bog nas ipak ljubi. To sam u ovom trenutku jasno razumjela, u to sam bila 
duboko uvjerena. Zašto? Jer se Bog nalazi u onom svetom biskupu. U njego- 
voj duši. Bog mi preko ovog čovjeka govori. Bog plače nad mojom bijedom. 
Bog me ljubi“.? 


2.4. Duhovna razina Langove osobnosti 


Čovjek je po svojoj naravi razumsko i duhovno biće. U čovjeku postoji 
nešto što je različito od materijalne stvarnosti, nešto što nema dimenzija ko- 
je se mogu mjeriti, što je različito od tijela, a što samom tijelu daje život. Po 
toj duhovnoj dimenziji čovjeku se otkrivaju horizonti vrednota. Zahvalju- 
jući toj dimenziji, čovjek može uspostaviti odnos s Apsolutnim, s Bogom. Jer 
je duhovno biće, čovjek slobodan i on može čuti glas Božji u svojoj savjesti. 
Ova razina osobe uvodi čovjeka u nevidljivi svijet duha, ljubavi, istine i dob- 
rote. Na toj razini čovjek spoznaje da je on nekome odgovoran za svoj život. 
Sloboda koja se doživljava na ovoj razini uključuje u sebi odgovornost pre- 
ma svijetu, prema drugim osobama, prema svojoj savjesti i prema Bogu. 


8 Ante KATALINIĆ, Naš veliki Lang, 2. preuređeno izdanje, str. 72. 
9 Ante KATALINIĆ, Naš veliki Lang, 2.preuređeno izdanje, str. 94-95.. 

3. Josip Lang - krepostan čovjek 


Reći za nekoga da je krepostan čovjek znači potvrditi njegovu ljudsku, 
psihološku i duhovnu zrelost. “Ljudske kreposti (vrline) jesu: čvrsti stavovi, 
stalna raspoloženja, trajne savršenosti razuma i volje koje ravnaju našim 
činima, zapovijedaju našim strastima i upravljaju našim vladanjem po razu- 
mu i vjeri. One daju lakoću, gospodstvo nad sobom i radost za moralno do- 
bar život“ (KKC, 1804). 

Svojim uzornim kršćanskim životom i djelima nesebične ljubavi koja 
služi bližnjemu, Lang je dokazao da je krepostan čovjek. On je imao gospod- 
stvo i nazor nad svojim činima koje je upravljao na proslavu Boga i dobro 
čovjeka. U tome se i sastoji bit kreposna života. U svojoj izjavi zašto je tražio 
od Pape da Langa imenuje biskupom, nadbiskup Antun Bauer je izjavio: 
“Što sam odabrao za posvećenog biskupa pomoćnika, osim njegove znan- 
stvene spreme, potakao me poglavito njego sveti i kreposni život, te sam 
držao da će postavljen na visoko mjesto još jače i čednije djelovati primjer 
njegova svetog život i pridobivati vjernike za Boga“.1% 

Promotrimo sada bogoslovne kreposti vjeru, ufanje i ljubav koje obli- 
kuju i oživljavaju sve moralne kreposti i omogućuju osobi da ima udjela u 
božanskoj naravi. 

Vjerom “čovjek svega sebe slobodno Bogu predaje“ (usp. 1 Kor 13,13). 
Svojom vjerom priznajemo se Božjim pred ljudima uvjereni da će i Bog nas 
priznati svojima u svome Kraljevstvu. Josip Lang je, bez sumnje bio veliki 
vjernik. Vjerovao je u ljubav Božju nama pokazanu i dokazanu u Isusu Kris- 
tu. Na više mjesta u Langovom životu i njegovim govorima nalazimo izraze 
duboke vjere i pobožnosti, napose prema Isusu u euharistiji i prema Mariji o 
čemu je znao tako lijepo i poticajno govoriti.!! 

“Ufanje (nada) je bogoslovna krepost po kojoj čeznemo za nebeskim 
kraljevstvom i vječnim životom kao za svojom srećom, stavljajući svoje 
pouzdanje u Kristova obećanja i oslanjajući se ne na svoje sile, nego na po- 
moć milosti Duha Svetoga“ (KKC, 1817). Ufanje u Boga i njegovu providnost 
nosila je i osmišljavala Langov život. Nikada nije gubio nadu u Boga i bolju 
budućnost. Pa i onda kad je bio otpušten iz rimskog zavoda, duboko u svojoj 


10 Ante KATALINIĆ, Naš veliki Lang, 2. preuređeno izdanje, str. 57. 

11 “Langov duhovni život ne možemo zamisliti bez Marije i euharistije. Bez toga ne 
možemo zamisliti ni njegovo duhovno vodstvo“. (Ante KATALINIĆ, Naš veliki Lang, 
2.preuređeno izdanje, str. 41). 

duši nikada nije posumnjao u svoje zvanje i Božju moć da sve okrene na 
dobro. To što je Lang vjerovao, to sei ostvarilo. Iako je bio otpušten iz bogos- 
lovije u Rimu, on je bio prvi zaređen za svećenika. 

“Ljubav je bogoslovna krepost kojom Boga ljubimo iznad svega radi 
njega samoga, a svoga bližnjega kao same sebe iz ljubavi prema Bogu“ 
(KKC, 18229. Ljubav je viša od svih kreposti. Ona oživljava i nadahnjuje 
vježbanje u svim krepostima. Ona je sveza savršenstva i forma svih kreposti. 
Ljubav prema Bogu i bližnjemu jest ono što najviše resi Langovu dušu. “Ta 
Langova ljubav, dobrota i poniznost sve su osvajali. Svi su ga poštivali i to 
poštivanje iskazivali na različite načine. No u jednom su svi bili jednaki: 
držali su ga svecem. Bio je svetac jer je njime vladala samo ljubav. Samo je 
ljubav ravnala njegovim životom. Spoznao je taj jedini smisao života i uspio 
ga ostvariti“.!? 

Osim spomenutih bogoslovnih kreposti, Lang je imao i ostale kreposti 
ostvarene u velikom stupnju. 

Apostolski radnik: dok je bio duhovnik u bolnici, nitko nije u bolnici 
umro bez svetih sakramenata. Dobar odgojitelj: poštivao je slobodu svake 
osobe i odgajao je ljude za slobodu. “Nije volio nametati silom ni ideje ni dis- 
ciplinu niti sankcionirati oštrim kaznama, kako je to u ono vrijeme bilo uo- 
bičajeno. Svejedno je svojim autoritetom i te kako znao održati u sjemeništu 
red i dobar duh. Bio je svjestan da dobro već samo po sebi privlači. Jedan je 
njegov suvremenik napisao: “Lang je mlade razumio; razumio ih je jer je di- 
sao duhom Isusa pedagoga koji ljubi duše, koji se prilagođuje, koji dobro- 
tom privlači, blagošću trpi...“.!3 Lang — čovjek naprednih ideja i progresiv- 
nih pogleda. “Nastojao je da svaki bogoslov nađe polje djelatnosti koje naj- 
više odgovara njegovim sposobnostima, na kojemu će moći najjače izgraditi 
svoju osobnost. Da bi se to postiglo, bila je potrebna solidna naobrazba koju 
je razvijao u dubinu i širinu. Zato je sebi postavio vrlo konkretan cilj: Produ- 
biti i osuvremeniti naobrazbu. To je i ostvario. Produbio je izučavanje dog- 
matike služeći se uglavnom isusovačkim metodama. Uveden je i novi pred- 
met, sociologija. Bilo je to vrlo važno zbog novih socijalnih ideja“. 

Lang je uz spomenute kreposti bio veoma ponizan, skroman, prave- 
dan, blag, milosrdan. Bio je čovjek reda, rada i discipline. Strog prema sebi, a 
veoma blag i milosrdan prema drugima. Jedna od bitnih oznaka zrele iz- 


12 Ante KATALINIĆ, Naš veliki Lang, 2.preuređeno izdanje, str. 78. 
13 — Ante KATALINIĆ, Naš veliki Lang, 2.preuređeno izdanje, str. 43-44. 
14. Ante KATALINIĆ, Naš veliki Lang, 2.preuređeno izdanje, str. 45. 

građene ličnosti jest njezina sposobnost i spremnost da prihvaća svakod- 
nevne izazove, patnju, tjeskobu, jednom riječju svakodnevne križeve koje 
život svakome donosi htio on toili ne. Infantilne, nezrele osobe bune se i ne 
mogu prihvatiti stvarnost i tuže se što je ona takva kakva jest, a ne onakva 
kakvu bi je oni željeli vidjeti i imati. 

Lang je bio svjestan da se u životu mora i trpjeti. U svojoj patnji nije 
želio davati do znanja drugima da i oni pate. Bio je velikodušan i u svojoj 
patnji. Lang je bio čovjek molitve. Satima je ostajao u kapelici gdje se klanjao 
Isusu prisutnom u presvetom oltarskom Sakramentu. 


Zaključak 


Biskup Josip Lang po kojemu nosi ime i naša Zaklada koja se brine za 
stare, nemoćne i napuštene osobe, bio je dobar čovjek. Poput svoga učitelja 
Isusa, ion je prošao ovom zemljom čineći dobro. Ljubio je Boga iznad svega, 
čvrsto vjerovao u Boga i njegovu ljubav, a Bog ga je svojim Duhom jačao i 
osposobljavao da ljubi bližnjega, da ima puno ljubavi i milosrđa prema svo- 
joj braći u nevolji. 

Kad je nadbiskup Bauer zatražio od cara Franje Josipa dopuštenje da 
može Svetoj Stolici predložiti za pomoćnog biskupa Josipa Langa, dao je ta- 
da o njemu ovo svjedočanstvo: “...muž kojega svatko voli i svatko hvali 
zbog svetosti života i zbog neograničene ljubavi prema siromasima“.!5 Lang 
je uistinu bio takav. Međutim, on se takav nije rodio, nego je takav uz milost 
Božju i ozbiljni rad na sebi, postao. Objektivne okolnosti nisu mu išle u pri- 
log. Izgubio je oca kad je imao sedam godina. To je psihotrauma prvog stup- 
nja za dijete njegove dobi. Živio je s majkom koja je bila s njime veoma stro- 
ga. Zbog toga je najvjerojatnije razvio sklonost skrupuloznosti s čime se du- 
go mučio. Kao bogoslov, pred samo ređenje biva otpušten iz kolegija u Rimu 
i poslan natrag u Hrvatsku. 

Sve ove nabrojene činjenice išle su protiv Josipa Langa. Gledajući ljud- 
ski trebao je razviti dosta jaku reaktivnu depresiju ili barem solidnu opsesiv- 
no kompulzivnu neurozu. Međutim, on je razvio svetost, on je postigao vi- 
soki stupanj svetog života služeći bližnjima iz nesebične ljubavi. Kao takav 
on i nama danas može biti uzor i poticaj za nasljedovanje. Dao je najbolji 


15 Ante KATALINIĆ, Naš veliki Lang, 2.preuređeno izdanje, str. 56. 

primjer kako osmisliti svoj život, kako ostvariti plan koji Bog ima s nama, 
dao je primjer kako istinski biti sretan čovjek. Neka ga dobri Bog što prije 
digne na čast oltara, a nama pomogne da slijedimo njegov primjer i tako 
postignemo maksimalno ostvarenje svoje osobnosti, Bogu na slavu i na spas 
naših duša. 

Mons. Josip Mrzljak 

Mons. Josip Mrzljak je 6. studenoga 2004. za vrijeme sv. Mise u Crkvi 
sv. Marije na Dolcu održao vrlo nadahnutu propovijed. Na osnovi 
audio zapisa preuredili su je urednici Zbornika. 


Propovijed 


Braćo i sestre! 

Smatra se da je sadašnji papa, Sveti Otac Ivan Pavao II., proglasio više 
blaženika i svetaca nego svi njegovi predhodnici. Možemo se slobodno upi- 
tati što to uopće treba, zašto treba nekoga proglasiti blaženim ili svetim, ako 
smo ga već prihvatili kao takvoga. Biskupa Josipa Langa, koji je umro prije 
osamdeset godina i čiju uspomenu ne zaboravljamo, mnogi su još za života 
smatrali svetim. Napose su ga smatrali svetim nakon smrti, jer nakon života 
kojim je on živio, ne može slijediti ništa drugo nego proslava u Nebo. On je, 
dakle, među svetima. Svi mi, ovdje prisutni, sigurno u to i čvrsto vjerujemo. 
Kome je onda potreban proces proglašenja blaženim, koji dugo traje i dosta 
košta? Njemu nije potreban, ali je potreban nama. Potreban je svima nama 
koji želimo nešto naučiti iz života svetaca, odnosno promatrati kako su to 
oni živjeli da bismo ih mogli u nečemu nasljedovati. Zbog toga Crkva 
službeno proglašava blažene i svete. Nažalost, moramo priznati i neke svoje 
propuste, jer smo zanemarili taj put proglašenja blaženim sluge Božjega 
Josipa Langa. Na tom je putu gorjela vatra, zatim tinjala, a onda je na žeravi- 
cu pao pepeo. Sada nam valja zgrnuti pepeo ispod kojeg je sigurno još vruća 
Žeravica, koja nas može ugrijati u našem kršćanskom životu. 

U čemu nam to Josip Lang može biti primjer? 

Njegov životopisac kaže da je imao četiri velike ljubavi. 

Prva ljubav bila je Euharistija. 

Upravo sada, kada je Sveti Otac opet proglasio Godinu Euharistije, tre- 
bamo osjetiti što je to Josip Lang zavolio u Euharistiji. Volio je Sv. Misu, ado- 
raciju, propovijedi u Euharistiji; jednostavno bio je čovjek Euharistije. Kada 
je Sveti Otac proglasio Godinu Euharistije sigurno je želio ponovno naglasi- 
ti njezino značenje i važnost u životu kršćanina. Možda je i osjetio da smo je 
zanemarili i ne prepoznajemo dovoljno tu temeljnu vrijednost naše kršćan- 

ske vjere; upravo u Euharistiji Isus je prisutan s nama. Dakle, Josip Lang je 
čovjek Euharistije. 

Druga ljubav bila je Marija. 

Čitav Langov duhovni život odvijao se s Marijom, pobožnost prema 
Njoj označila je čitav njegov život. Sin Božji, Isus Krist, došao nam je po Ma- 
riji. Preko Marije idemo Kristu, a s Kristom prema Ocu. 

Treća njegova ljubav bila je Crkva. 

Ljubio je Crkvu. Zato ga je Otac nebeski i pozvao u svećenički poziv u 
kojem je prošao sve službe od kapelana do biskupa. Sve je službe u Crkvi 
prihvaćao iz poniznosti i poslušnosti jer je želio biti onaj koji služi i sluša. 
Svojom poslušnošću želio je učvršćivati Crkvu kao instituciju koja je vidljivi 
znak Isusove prisutnosti među nama. 

Četvrta Langova ljubav bili su siromasi. 

U svakom čovjeku, napose siromahu i patniku, prepoznavao je Isusa. 
U potpunosti je shvatio i živio Evanđelje: Što god ste učinili jednom od moje naj- 
manje braće, meni ste učinili (Mt 25, 40). Možda ni biskup Lang ne bi mogao u 
bližnjima prepoznavati Krista da nije bilo svega onoga što sam prethodno 
naglasio, tj. duboke vjere i Euharistije kojoj je svaki dan posvećivao najviše 
vremena, pobožnosti prema Majci Božjoj i poslušnosti prema Crkvi. 

Biskup Josip Lang je bio poznat u Zagrebu kao otac sirotinje, pa nije 
čudo da upravo ova Zaklada, koja također pomaže siromasima, nosi njego- 
vo ime. Naravno, osim primjera i nadahnuća životom Josipa Langa, stoji Ri- 
ječ Božja. Upravo zato su za ovu priliku predviđena čitanja u kojima sv. Pa- 
vao piše Filipljanima. Bio je u potrebi i oni su mu pomogli. On im zahvaljuje 
i naglašava da je najvažnije što su prepoznali da on treba pomoć, a on sam je 
navikao i obilovati i oskudijevati. Možda je još interesantnija rečenica iz 
Evanđelja koja kaže da treba steći prijatelje od nepoštena bogatstva. Kako? 
Neki tumači Sv. Pisma kažu da je zapravo svako bogatstvo nepošteno. To ne 
znači da je nezakonito, ali ako smo svi mi Božja djeca i pred Njim jednaka, 
onda je zaista nepošteno da neki obiluju a drugi oskudijevaju. Oni koji obi- 
luju trebaju se služiti time što imaju da bi stekli prijatelje za vječnost. Znači 
da su dužni naučiti upravljati onim što posjeduju. Oni su očito sposobni pa 
su nešto i stekli, ali na kraju to nije njihovo jer to ne nose sobom u vječnost. 
Zemlja je dana čovjeku da je obrađuje i da se služi njezinim bogatstvom. 
Čovjek samo upravlja a nije gospodar dobara. Za čovjeka je vrlo važno ka- 
kav je upravitelj jer time stječe dobra za vječnost. Svaki pravi upravitelj mo- 
ra vidjeti ljude pokraj sebe, koji možda nisu sposobni kao on, koji možda ne- 
maju prilike kao on ili su u nečemu prikraćeni. 

Ovo je smisao riječi Sv. Evanđelja. 

Karitativne udruge rade upravo na ovim osnovama; podsjećaju i po- 
tiču one koji imaju da vide i pomažu one koji nemaju. To je vječna vrijedno- 
st. Vječna jer se temelji na Božjoj Riječi, koja je uvijek moderna; uvijek sada, 
uvijek danas. To je jedna od vrijednosti na kojoj su temeljili svoj život 
blaženici i sveci. Ovo je vrijednost za koju se zalagao i živio Josip Lang. 
Dužni smo ove vječne vrijednosti prenositi dalje, govoriti o njima. Ne znam 
koliko u tome možemo očekivati podršku medija, ali je naša zadaća da to 
ipak činimo i da uvijek budemo svjesni da nismo sami jer je Bog uvijek s na- 
ma. Ne smijemo zaboraviti one četiri ljubavi koje su Josipa Langa nosile i po- 
ticale u životu: Euharistija kao temelj, pobožnost prema Majci Božjoj, pri- 
vrženost Crkvi i ljubav prema bližnjima. Ljubav će nam pomoći da u sva- 
kom siromahu i patniku prepoznamo Krista, a s dobrima koja posjedujemo i 
njima pravilno i pošteno upravljamo nađemo put u sretnu Vječnost. Ljubav 
pretpostavlja dobro i susretljivo srce, na svjetlo je osjetljiva, snalažljiva je... 
dobro zna kada i na koji način prići čovjeku. Ne moramo samo materijalno 
pomagati. Može to biti samo susret s čovjekom, lijepa riječ koju uvijek 
možemo reći jedni drugima, prihvaćanje i slušanje drugih. To je dobrota, 
koja je temelj našeg kršćanskog života koju želimo uz Božju pomoć širiti i 
živjeti u našem svakidašnjem životu. Amen. 

Molitva 
Ti si dao, Gospodine, 
milost svome sluzi Josipu Langu, 
da se odlikuje ljubavlju prema Presvetoj Euharistiji i 
pobožnosti prema Tvojoj Prečistoj Majci. 
On je želio proslaviti Tebe i 
pomažući siromasima svjedočiti Tvoju ljubav. 
Daj, Gospodine, da nam njegov život 
bude uzor i svjetlo, da ga nasljedujemo, 
a njega uzdigni na čast oltara, 

da nam bude zagovornik na putu prema Tebi. 


Amen. 
(Mons. Marko Culej, varaždinski biskup) 





Dr. Vitković, mons. Mrzljak i mons. Labaš predvode molitvu za beatifikaciju 

PZA 


Župnik mons. Danijel Labaš P. Mijo Nikić pokazuje sličicu s likom 
najavljuje svečanu Sv. misu biskupa Langa i preporučuje vjernicima 
molitvu za njegovu beatifikaciju 





Svećana Sv. misa u crkvi Sv. Marije na Dolcu 

Dr. Stanislav Vitković, mons. Josip Mrzljak i dr. Mijo Nikić 
za vrijeme svečane Sv. mise 





Zbor mladih crkve Sv. Marije sjedinjen u molitvi i pjesmi 

Mons. Josip Mrzljak 
podjeljuje svoj biskupski blagoslov 
okupljenim vjernicima 

P. Cvek i prim. dr. S. Tomek-Roksandić sa suradnicima 

